Kurinbee vote foshi alun gunumun MDP ge candidate kolhah natheejaa en'burijje | Mihaaru\nކުރިނބީ ކައުންސިލްގެ ގޮނޑި ޔަގީން ކުރެއްވި ޝާފީ: އޭނާ މަގާމަށް ހޮވުނީ އަލުން ވޯޓު ގުނި އިރު އެއް ވޯޓު އިތުރަށް ލިބިގެން\nކުރިނބީގެ ވޯޓުފޮށި އަލުން ގުނުމުން ކާމިޔާބުވީ އެމްޑީޕީ އަށް\n14 މެއި 2017 - 23:20 12 comments\nމި މަހުގެ ހަވަނަ ދުވަހު ބޭއްވި ލޯކަލް ކައުންސިލްތަކުގެ އިންތިޚާބުގައި ހދ. ކުރިނބީ ކައުންސިލަށް ކުރިމަތިލެއްވި ތިން ކެންޑިޑޭޓެއްގެ ވޯޓު އެއްވަރުވެ ވޯޓު އަލުން ގުނުމުން، އެ މަގާމަށް އިދިކޮޅު އެމްޑީޕީގެ ކެންޑިޑޭޓް ހޮވިއްޖެ އެވެ.\nކުރިނބީ ކައުންސިލަށް އެމްޑީޕީގެ ފަރާތުން ދެ ކެންޑިޑޭޓަކު ވާދަކުރެއްވިއިރު، ވޯޓު އަލުން ގުނައިގެން ކުރި ހޯއްދެވީ މުހައްމަދު ޝާފީ އެވެ. އޭނާ ހޮވުނީ ވޯޓު އެއްވަރުމުން، އިންތިޚާބު އަލުން ބާއްވަން އިލެކްޝަންސް ކޮމިޝަނުން ނިންމާފައި ވަނިކޮށް، ކޮމްޕްލެއިންސް ބިއުރޯ އަށް ހުށަހެޅި މައްސަލައަކާ ގުޅިގެން އެ ވޯޓުތައް މިއަދު ގުނުމުންނެވެ.\nއެ ކޮމިޝަނުން އިއްޔެ ބުނެފައި ވަނީ ކުރިނބީ ކައުންސިލްގެ ތިން ކެންޑިޑޭޓަކަށް ލިބުނު ވޯޓު އެއްވަރުވުމުން، އެ ދާއިރާގެ އިންތިޚާބު އަލުން ބޭއްވުމަށް ނިންމާފައިވާ ކަމަށެވެ.\nމި އިންތިޚާބުގައި ކުރިނބީ ކައުންސިލަށް އެމްޑީޕީގެ ފަރާތުން ދެން ކުރިމަތިލެއްވީ ޝާފީގެ އިތުރުން، އެ ކައުންސިލްގެ މިހާރުގެ ރައީސް އަހުމަދު މުޖުތަބާ އެވެ. ވެރިކަން ކުރާ ޕީޕީއެމުން ތިން ކެންޑިޑޭޓަކު ކުރިމަތިލެއްވިއިރު، ވޯޓު އެއްވަރުވީ އޭގެ ތެރެއިން އިސްމާއީލް އާސިފްގެ އެވެ. އެ ތިން ކެންޑިޑޭޓުންގެ ނަތީޖާ އެއްވަރުވީ ކޮންމެ ބޭފުޅަކަށް ވެސް 218 ވޯޓު ލިބިވަޑައިގެންފައިވާތީ އެވެ.\nއެނގިފައިވާ ގޮތުގައި އިލެކްޝަންސް ކޮމިޝަނުން ކުރިނބީގެ ކައުންސިލްގެ އިންތިޚާބުގެ ވޯޓު ކަރުދާސް އަލުން ގުނީ، އެ ރަށުގައި ބަހައްޓާފައިވާ ވޯޓު ފޮށިން އެމްޑީޕީގެ ކެންޑިޑޭޓް ޝާފީ އަށް ދީފައިވާ ވޯޓެއް، އެއީ ބާތިލް ވޯޓެއްގެ ގޮތުގައި ގުނާފައިވާ ކަމުގެ ޝަކުވާ ހުށަހެޅުމުންނެވެ. އެެއީ ބާތިލް ވޯޓެއްގެ ގޮތުގައި ގުނާފައި ވަނީ، ފާހަގަ އަށް އަރާ ގޮތަށް ރޮނގުކޮޅެއް ހުރުމުން ކަމަށް ބުނެ އެވެ.\nއެހެންވެ، އިލެކްޝަންސް ކޮމިޝަންގެ ކޮމްޕްލެއިންސް ބިއުރޯ އަށް ހުށަހެޅި މައްސަލައަކާ ގުޅިގެން، ވޯޓު އަލުން ގުނިއިރު، ޝާފީ އަށް އެއްވޯޓު އިތުރަށް ލިބި، އޭނާ ކުރިނބީ ކައުންސިލްގެ ގޮނޑި ކާމިޔާބު ކުރެއްވީ އެވެ.\nކުރިނބީ ކައުންސިލަށް ތިން މެމްބަރުން އިންތިހާބުކުރާއިރު، ގޮނޑި ލިބުނުކަން ކުރިން ކަށަވަރުވެފައި ވަނީ ޕީޕީއެމްގެ ދެ ކެންޑިޑޭޓަކަށެވެ. އޭގެ ތެރެއިން އަބްދުލް ފައްތާހު އަބޫބަކުރަށް 242 ވޯޓު ލިބިވަޑައިގެންފައިވާއިރު، ދެ ވަނަ އަށް އެންމެ ގިނަ ވޯޓު ހޯއްދެވީ މުހައްމަދު އަފްރާހް އެވެ. އޭނާ އަށް 229 ވޯޓު ލިބިވަޑައިގަތެވެ. އެހެންވެ މި ކައުންސިލްގެ އަޣުލަބިއްޔަތު އޮތީ ޕީޕީއެމަށެވެ.\nއިތުރު ލިޔުންތައް އެމްޑީޕީ އިލެކްޝަންސް ކޮމިޝަން ހދ. ކުރިނބީ ލޯކަލް ކައުންސިލްތަކުގެ އިންތިހާބު 2017 ލޯކަލް އިންތިހާބު އިދިކޮޅު ފަރާތްތައް ރާއްޖޭގެ ރަށްތައް\nއިންތިހާބުގެ ނަތީޖާ ހޯދަން ޖެހެނީ ގަދަބާރުން: ނިޔާޒު\nނަތީޖާ އިއުލާން ކުރުން ލަސްވާތީ އެމްޑީޕީން ފާޑު ކިޔައިފި


އަހަރުގެ މޮޅުކުޅުންތެރިއާގެ އެވޯޑް ދަނގަޑޭ އާއި ، ފަދުވާއަށް – Haftha\nWed,3June, 2020, 6:44 pm\nއަހަރުގެ މޮޅުކުޅުންތެރިއާގެ އެވޯޑް ދަނގަޑޭ އާއި ، ފަދުވާއަށް\nއެފްއޭމް އާއި މޯލްޑިވްސް ފުޓްބޯލް ގުޅިގެން ބާއްވާ މި އަހަރުގެ މޮޅު ކުޅުންތެރިޔާގެ މަގާމާއި އެންމެ ގިނަ ލަނޑު ޖެހި ކުޅުންތެރިއަކަށް ދޭ ރަންބޫޓު އަނެއްކާވެސް އަލީ އަޝްފާގު (ދަގަނޑޭ) ހޯދައިފިއެވެ.\nފަރުކޮޅުފުށީގައި ބޭއްވި މޯލްޑިވްސް ފުޓްބޯލް އެވޯޑްސް ހަފުލާގައި ޓީސީ އާއި ނިއު ރޭޑިއަންޓަށް އަހަރުގެ ދެ މުބާރާތް ކާމިޔާބު ކޮށްދިނުމުގައި އެންމެ މުހިންމު ދައުރެއް އަދާ ކުރި، އަލީ އަޝްފާގް ‘ދަގަނޑޭ’ އެއްވަނަ ފޯވާޑް ހޯދިއިރު މި މަގާމާއެކު އޭނާ ވަނީ މޮޅު ކުޅުންތެރިޔާގެ މަގާމު ރެކޯޑު އަދަދަކަށް ހޯދާފައެވެ.\nދަގަނޑޭ ރަންބޫޓު ހޯދީ މި ސީޒަނުގައި 42 ގޯލް ޖަހައިގެންނެވެ. އެއީ ނިއުރޭޑިއަންޓް ސްޕޯޓްސް ކުލަބާއި ޓީސީ ސްޕޯޓްސް ކުލަބަށް ޖެހި ލަނޑުތަކާއެކުގައެވެ. އަހަރުގެ މޮޅު ކުޅުންތެރިޔާގެ މަގާމު އޭނާ ހޯދީ ކުލަބް އީގަލްސް ގެ އަހުމަދު ރިޒުވާން (ރިޒޭ) އާއި އިބްރާހީމް މަހުދީ (ފޭދޫ އިއްބެ) އާއި ވާދަކޮށްގެންނެވެ.\nއަހަރުގެ އެންމެ މޮޅު އަންހެން ކުޅުންތެރިޔަކަށް ހޮވިފައިވަނީ ގައުމީ އަންހެން ޓީމުގެ ކެޕްޓަން ފަދުވާ ޒާހިރެވެ. މިއަހަރު ބޭއްވި އޮލިމްޕިކް ކޮލިފިކޭޝަންގައި ފަދުވާ ވަނީ މޮޅު ކުޅުމެއް ދައްކާފަ އެވެ. މިއަހަރު އޭނާގެ އެންމެ ހާއްސަ ކާމިޔާބަކީ ސިންގަޕޫރުގައި ބޭއްވި ސިންގަޕޫރު އިންޓަނޭޝަނަލް ކުއަޑަ ރެންގިއުލާ މުބާރާތުގެ ލޯ މެޑަލް ރާއްޖޭގެ ޓީމަށް ހޯދައިދިނުމުގައި އެހީތެރި ވުމެވެ.\nމި އަހަރުގެ އެންމެ މޮޅު ކޯޗަކީ، ދިވެހި ޕްރިމިއާ ލީގް ޓީސީއަށް ހޯދައިދިން މުހައްމަދު ނިޒާމެވެ. މިއީ މޮޅު ކޯޗުގެ އެވޯޑް އޭނާ ހޯދި ދެ ވަނަ ފަހަރެވެ. އަދި އެންމެ މޮޅު ގޯލްކީޕަރުގެ އެވޯޑް ހޯދީ، ޓީސީގެ ކީޕަރު ނޭޕާލްގެ ކިރަން ކުމާރު ލިމްބޫ އެވެ. މިދިޔަ އަހަރު ވެސް ޓީސީއަށް ކުޅުނު ލިމްބޫ ވަނީ މިއަހަރުގެ ދިވެހި ލީގްގެ އެންމެ މޮޅު ގޯލްކީޕަރުގެ އެވޯޑް ހޯދާފަ އެވެ. މި އަހަރުގެ އެންމެ މޮޅު ބިދޭސީ ކުޅުންތެރިޔާގެ އެވޯޑް ހޯދީ މާޒިޔާގެ ކޯނޭލިއަސް ސްޓްވާޓް ‘ކޯނޭ’ އެވެ.\nމިއަހަރުގެ ‘ޖޫލޭ އެވޯޑް’ ހޯދީ، ނިއު ރޭޑިއަންޓްގެ ހަމްޒާ މުހައްމަދު ‘ހަމްޕް’ އެވެ. އެއީ ދިވެހި ޕްރިމިއާ ލީގްގައި ނިލަންދޫ ކޮޅަށް ޖެހި ރީތި ލަނޑުންނެވެ. މިއަހަރުގެ ލައިފްޓައިމް އެޗީވްމެންޓް އެވޯޑް ލިބިލައްވާފައި ވަނީ ރާއްޖޭގެ ކުރީގެ ފީފާ ރެފްރީ މައްލާ ޅަހުއްތުއަށެވެ.\nއަހަރުގެ އެންމެ އުންމީދީ ފިރިހެން ކުޅުންތެރިއަކަށް ހޮވުނީ ށ. ފޯކައިދޫ އަށް ކުޅުނު މުހައްމަދު ޖައިލަމް (އޮގީ) އެވެ. މީގެއިތުރުން މި ހަފުލާގައި 2008 އަދި 2018 ވަނަ އަަހަރުގެ ސާފް ޗެމްޕިއަންޝިޕް ކާމިޔާބުކުރި ކުޅުންތެރިންނަށް ވަނީ ހާއްސަ މެޑަލެއް ދީފައެވެ. މީގެއިތުރުން 2018 ވަނަ އަހަރުގެ މުބާރާތުގެ އެންމެ މޮޅު ކުޅުންތެރިޔާގެ މަގާމު ހޯދި ގޯލްކީޕަރު ފައިސަލްގެ އަގުވަޒަންކޮށްފައިވެއެވެ.


France parliament gai Nagorno-Karabakh - Hali News\nފަރަންސޭސި ޕާލަމެންޓްގައި ނަގޮރްނޯ ކަރަބާޚް މައްސަލަ\n19 November 2020, 11:15\nނަގޮރްނޯ ކަރަބާޚް މިނިވަން ތަނެއްގެ ގޮތުގައި ބަލައިގަތުމަށް ފަރަންސޭސި އެމްޕީންތަކެއް މަސައްކަތް ފަށައިފިއެވެ. އަރްމީނިއާއާއި އަޒަރްބައިޖާންއާ ދެމެދު ހަނގުރާމަ ކުރަމުންދާ ނަގޮރްނޯ ކަރަބާޚް މިނިވަން ކުރުމަށް ބާރުއަޅައި ފަރަންސޭސި ޕާލަމެންޓްގެ މަތިގެއަށް ވަނީ ގަރާރެއް ވައްދާފައެވެ.\nމި ގަރާރާ މެދު ބަހުސް ކުރުން އޮންނާނީ ނޮވެމްބަރު މަހުގެ 25 ވަނަ ދުވަހު އެވެ.\nފަރަންސޭސި ޕާލަމެންޓްގެ މަތިގެއިން ނަގޮރްނޯ ކަރަބާޚް މިނިވަން ދައުލަތެއް ކަމުގައި ބަލައި ގަތުމަށް ނިންމި ކަމުގައިވިއަސް އެކަން ވެގެންދާނީ ސަރުކާރަށް ހުށަހަޅާ ހުށަހެޅުމަކަށެވެ. ސަރުކާރަށް އެ ނިންމުން ތަންފީޒު ކުރުން ލާޒިމެއް ނުވާނެއެވެ.\nޝީޢީ މުސްލިމް އަޒަރްބައިޖާންއާއި އޮރްތޯޑަކްސް ކްރިސްޓިއަން އަރްމީނިއާ އާދެމު ހިނގަމުންދާ ހަނގުރާމައިގައި ކެތޮލިކް ކްރިސްޓިއަން ފްރާންސުން ވަނީ އަރްމީނިއާއަށް ތާއީދުކޮށްފައެވެ. އަނެއްކޮޅުން ސުންނީ ތުރުކީ ވިލާތުން ވަނީ ޝީއާ އަޒަރްބައިޖާނަށް ތާއީދުކޮށް ސިފައިން ފޮނުވާފައެވެ.


Ibu Nov 11 gai Huvaakuran Faaheh Nuvi\n28 އޮކްޓޯބަރ 20180ކޮމެންޓް\n11 ނޮވެމްބަރުގައި އިބޫ ހުވާކުރަން ފާހެއް ނުވި، މައްސަލަ ކޮމިޓީއަކަށް\nއިންތިހާބީ ރައީސް އިބްރާހިމް މުހައްމަދު ސޯލިހު ހޮވާކުރައްވުމުގެ ޖަލްސާ ނޮވެމްބަރު މަހުގެ 11 ވަނަ ދުވަހު ބޭއްވުމަށް ހިތަދޫ މެދު ދާއިރާގެ މެމްބަރު އިބްރާހިމް ދީދީ ހުށަހެޅުއްވި ހުށަހެޅުން ރައްޔިތުންގެ މަޖިލީހުން ފާހެއް ނުވިއެވެ.\nއިބްރާހިމް ދީދީގެ ހުށަހެޅުމަށް 29 މެމްބަރަކު ނޫނެކޭ ބުނިއިރު، 8 މީހަކު ވަނީ އެ ހުށަހެޅުން ފާސްކުރުމަށް ވޯޓް ދީފައެވެ.\nއިބްރާހިމް ދީދީ ހުށަހެޅުއްވި ހުށަހެޅުން ފާސް ނުވި ނަމަވެސް ޕީޕީއެމް ޕީޖީގެ ނައިބު ރިޔާޒު ރަޝީދު ހުށަހެޅުއްވި އެ މައްސަލައަށް ވަކިން ކޮމެޓީއެއް އެކުލަވާލައި ކޮމެޓީއަށް މައްސަލަ ފޮނުވުމުގެ ހުށަހެޅުމުން 68 މެމްބަރުންގެ އަގުލަބިއްޔަތުން މި ހުށަހެޅުން ވަނީ ފާސްކޮށްފައެވެ. މި ހުށަހެޅުމާއި ދެކޮޅަށް ވޯޓް ދީފައި ވަނީ އެންމެ މެމްބަރެކެވެ.\nމިއަދު ވަނީ މި މައްސަލަ ބެލުމަށް ހަތް މެމްބަރުންގެ ކޮމިޓީއެއް އެކުލަވާލާފައެވެ. އެ ހަތް މެމްބަރުންނަކީ ވިލުފުށި މެމްބަރު ރިޔާޒު ރަޝީދު، މަތިވެރި މެމްބަރު ހުސައިން މުހައްމަދު، ކަނޑިތީމު މެމްބަރު މުހައްމަދު ހުސައިން، ހެންވޭރު އުތުރު މެމްބަރު އަބްދުﷲ ޝާހިދު، މީދު މެމްބަރު ރޮޒައިނާ އާދަމާއި ކެލާ މެމްބަރު އަލީ އާރިފާއި ކުޑަހުވަދޫ މެމްބަރު އަހްމަދު އާމިރެވެ.\nއިންތިހާބީ ރައީސް އިބްރާހިމް މުހައްމަދު ސޯލިހް ހުވާ ކުރެއްވުމުގެ މައްސަލަ މަޖިލީހަށް ހުށަހަޅާފައި މި ވަނީ އެ މައްސަލާގައި އާއްމުންގެ މެދުގައިވެސް ހިޔާލު ތަފާތުވުންތަކެއް އުފެދިފައި ވަނިކޮށެވެ. ރައްޔިތުންގެ މަޖިލީހުގެ ގިނަ މެމްބަރުން މިއަދުވެސް ވިދާލުވީ އެއީ ބަހުސް ކުރަން ޖެހޭ ކަމެއް ނޫން ކަމަށާއި، އިބޫ ހޮވާކުރައްވަން ޖެހިވަޑައިގަންނަވާނީ ނޮވެމްބަރު 11 ވަނަ ދުވަހު ކަމަށެވެ.


Mihaaru othee annah mahu 1 vana dhuvahun feshigen Kulhudhuffuttah daily flight thah fashaa gothah!\nމިހާރު އޮތީ އަންނަމަހު 1 ފެށިގެން ކުޅުދުއްފުއްޓަށް ޑެއިލީ ފުލައިޓްތައް ފަށާގޮތަށް\nއަންނަ ނޮވެމްބަރުމަހު 1 ވަނަ ދުވަހުން ފެށިގެން ކުޅުދުއްފުށީ އެއާޕޯޓަށް ޑެއިލީ ފްލައިޓްތައް ފަށަން ނިންމާފައިވާކަމަށް ގައުމީ އެއާލައިން މޯލްޑިވިއަނުން ހާމަކޮށްފި އެވެ.\nމޯލްޑިވިއަންގެ ޑެއިލީ ފްލައިޓްތައް ކުޅުދުއްފުއްޓަށް އޮޕަރޭޓްކުރަން ފުރަތަމަ މަސައްކަތްކޮށްފައިވަނީ މިމަހު 28 ވަނަ ދުވަހު އެވެ. އެކަމަކު މިހާރު އެ ތާރީހް އޮތީ އަންނަމަހު 1 ވަނަ ދުވަހަށް ފަސްކޮށްފަ އެވެ.\nހަނިމާދޫ-ކޮޗިން ފްލައިޓް ފެށުމަށްޓަކާ މިއަދު ހަވީރު ހަނިމާދޫ އިންޓަނޭޝަނަލް އެއާޕޯޓްގައި ބޭއްވި ރަސްމިއްޔާތުގައި ވާހަކަދައްކަވަމުން މޯލްޑިވިއަންގެ މެނޭޖިން ޑިރެކްޓަރު މުހައްމަދު ރިޒްވީ ވިދާޅުވީ އަންނަ ނޮވެމްބަރުމަހުން ފެށިގެން ކުޅުދުއްފުށީ އެއާޕޯޓަށް ޑެއިލީ ފްލައިޓްތައް ފަށަން ނިންމާފައިވާ ކަމަށެވެ.\nމިހާރު ކުޅުދުއްފުއްޓަށް މޯލްޑިވިއަނުން ދަތުރު ކުރަނީ ހަފްތާއަކުން ތިން ދަތުރެވެ. އެއީ އަންގާރަ، ބުރާސްފަތި އަދި ހޮނިހިރުދުވަހު އެވެ. ފްލައިޓް ދަތުރުތައް އޮންނަނީ ހެނދުނު އެވެ. ކުޅުދުއްފުއްޓަށް މޯލްޑިވިއަނުން ޓިކެޓް ވިއްކަނީ 805ރ، 954ރ އަދި 1113ރ އަށެވެ.\nކުޅުދުއްފުއްޓަށް ފްލައިޓްތައް އިތުރު ކޮށްފައިމިވަނީ ޑިމާންޑް ބޮޑުވުމުގެ ސަބަބުންނެވެ.


މުސްލިމުންނާ ކާފަރުންގެ ތަފާތަކީ ރޭގަނޑުގެ ވަގުތުތައް އެކުގައި ހޭދަކުރާ ލޯބިވެރިޔާއެވެ!\nރަމަޟާންމަހަށްފަހު ތަޤްވާވެރިކަން ކުޑަވާވާހަކަ ގިނަ ބައަކު ދައްކައެވެ. ޙަޤީޤަތުގައި އެކަން އެހެން މެދުވެރިވަނީ ރަމަޟާންމަހަށް ފަހު ﷲ ތައާލާ އާއި ގުޅުން ކަނޑައިލާތީއެވެ. ޚާއްޞަކޮށް ރަމަމާން މަހު ރޭއަޅުކަން ކުރިވަރާއި ގާތަކަށްވެސް ނުކުރާތީއެވެ. އަދި ގިނަ ބައަކު ހަމަ އެއްގޮތަކަށް ވެސް ރަމަޟާން މަހަށްފަހު ރޭ އަޅުކަން ނުކުރާތީއެވެ.\nﷲ ތަޢާލާ އާއި ގުޅުން ކަނޑައިލުމަށްފަހު ނުވަތަ ގުޅުން ކުޑަކޮށް ހީނަރުކޮށްލުމަށްފަހު ތަޤްވާވެރިކަން ހިފެހެއްޓޭނީ ކިހިނަކުން ހެއްޔެވެ؟ ތަޤްވާވެރިކަން ދިރުވައި އާލާ ކުރެވޭނީ ވެސް ކިހިނަކުން ހެއްޔެވެ؟\nރަމަޟާން މަސް ނިމުމުން ރަމަމާން މަހު ކުރިވަރަށް ރޭއަޅުކަން ނުކުރެވިދާނެއެވެ. އެއީ މައްސަލައެއް ނޫނެވެ. ފަތިސްވާން 10 މިނިޓަށްވުމުން ނަމަވެސް ތެދުވެ ދަމުނަމާދުގެ2ރަކްޢަތް ނަމަވެސް ކުރާށެވެ! އީމާންކަން ވަރުގަދަވާން ފަށާވަރު ފެނި ތަޖުރިބާ ކުރެވެން ފަށާނެއެވެ.\nއަހަރެމެންގެ އީމާންކަން ކުޑަވަމުންދާ ކަމުގެ ވާހަކަ އެންމެންވެސް ދައްކައެވެ. ނަމަވެސް ކަމުގެ އަސްލު ސަބަބާއިމެދު ވިސްނައިލަނީ ވަރަށް މަދު މީހެކެވެ. އެހެންކަމުން މިކަމުގައި އިތުރަށް ވިސްނައި ފިކުރުކުރަން މިވަނީ ޖެހިފައެވެ.\nއެ ގޮތުން އަހަރެން އެންމެ ފުރަތަމަ ކަމެއްގެ ގޮތުންވެސް ފާހަގަކުރާނީ ރޭގަނޑުގެ ވަގުތުތައް ބޭނުންކުރެވެމުން އަންނަ ގޮތެވެ. ދުނިޔޭގެ އެންމެންވެސް ޤަބޫލުކުރާ އެއްކަމަކީ ރޭގަނޑުގެ ވަގުތުތަކަކީ ލޯބިވެރިންނާއިއެކު ހޭދަކުރަން އެންމެ ރަނގަޅު ވަގުތު ކަމަށެވެ. ލޯބިވެރިންނާއިއެކު އުފާކޮށް އުފާލިބިގަންނަން އެންމެ ރަނގަޅު ވަގުތު ކަމަށެވެ.\nއެހެންކަމުން ރޭގަނޑުވުމުން ގިނަ ބައަކު އެމީހުންގެ ލޯބިވެރިންނާއިއެކު މިދަނީ ނައިޓްކަލްބް ތަކަށެވެ. ޕާޓީތަކަށެވެ. ކެއުންތަކަށާއި ހަފްލާތަކަށެވެ. ނަމަވެސް ޙަޤީޤީ މުސްލިމުން އަމަލުކުރަން ޖެހޭ ގޮތް ތަފާތެވެ. އަދި އަމަލުކުރަމުން އަންނަ ގޮތްވެސް ތަފާތެވެ.\nމުސްލިމުން ޢިޝާ ނަމާދުކުރުމަށްފަހު ކައިގެން ކުޑަ ވަގުތުކޮޅަކު ޢާއިލާ އާއިއެކު މަޑުކޮށްލުމަށްފަހު އަވަހަށް ނިދާނީއެވެ. އެހެންމީހުން ދުނިޔަވީ އުފާތަކުގައި މަސްއޫލުވެ ޝައިޠާނާގެ ވަސްވާސްތަކަށް ޣަރަޤުވެފައި ތިބޭ ވަގުތު ހޭލުމަށެވެ. ހޭލައިގެން މުސްލިމުން އެންމެ ލޯބިވާ ﷲ ތައާލާއަށް އަޅުކަންކޮށް ދުޢާކުރުމަށެވެ.\nނިކަން ވިސްނައިލަބަލާށެވެ. ޞަހާބީންވެސް ރޭ އަޅުކަން ކުރެއްވީ އެކިބޭކަލުން އެކިވަރަށެވެ. ނަމަވެސް ރޭ އަޅުކަމުގެ ވަގުތުގައި ކޮންމެވެސް މިންވަރަކަށް އަޅުކަން ނުކުރައްވާ އެންމެ ޞަހާބީއަކުވެސް ނެތެވެ. ނަމަވެސް މިއަދު އަހަރެމެންގެ ތެރެއިން ރޭއަޅުކަން ކުރަނީ މަދު މީހެކެވެ. އެހެންކަމަށްވާއިރު ތަްްވާވެރިކަމުގައި ޞަހާބީންނާއި އެއް ސަފެއްގައި ފައިތިލަ ސާބިތު ކުރެވޭނީ ކިހިނަކުން ހެއްޔެވެ؟\nމުސްލިމުންނާއި ކާފަރުންގެ ތަފާތަކީ ރޭގަނޑުގެ ވަގުތުތައް އެކުގައި ހޭދަކުރާ ލޯބިވެރިޔާއެވެ! މުސްލިމުން ރޭގަނޑުގެ ވަގުތުތައް ހޭދަކުރާނީ އެމީހުން އެންމެ ލޯބިވާ ﷲ ތަޢާލާ އާއިއެކުގައެވެ. އުފާ ލިބިގަންނަން މަސައްކަތް ކުރާނީ ﷲ ތައާލާގެ ޙަޟްރަތުންނެވެ. އާޚިރަތް ދުވަހު ނަރަކައިން ސަލާމަތްވުމުންނެވެ. ޙަޤީޤީ އުފަލަކީ އެއީ ނޫންހެއްޔެވެ؟


ގާނޫނީ އޮޑިޓްކުރުމާއި، އެށޫރެންސްގެ ހިދުމަތް ދިނުމުގެ ގަވާއިދު (ގަވާއިދު ނަންބަރު 24/2012) އަށް 1 ވަނަ އިސްލާހު ގެނައުމުގެ ގަވާއިދު (ގަވާއިދު ނަންބަރު 170/2014) - Gaanoon.com\nގަވާއިދު ނަންބަރު 24/2012 (ދިވެހިރާއްޖޭގައި ގާނޫނީ އޮޑިޓްކުރުމާއި، އެށޫރެންސްގެ ހިދުމަތް ދިނުމުގެ ގަވާއިދު) އަށް 1 ވަނަ އިސްލާހު ގެނައުމުގެ ގަވާއިދު\n(ގަވާއިދު ނަންބަރު 170/2014)\nމިއީ، ގަވާއިދު ނަންބަރު 24/2012 (ދިވެހިރާއްޖޭގައި ގާނޫނީ އޮޑިޓްކުރުމާއި އެށޫރެންސްގެ ހިދުމަތް ދިނުމުގެ ގަވާއިދު) އަށް 1 ވަނަ އިސްލާހު ގެނައުމުގެ ގަވާއިދެވެ.\n1 ވަނަ މާއްދާ – ބުނެވިދިޔަ ގަވާއިދުގެ5ވަނަ މާއްދާގެ (ށ) އުނިކޮށް، އެ މާއްދާގެ (ހ) ގެ ފަހަތަށް ހުރި އަކުރުތައް ތަރުތީބުކުރުން.\n2 ވަނަ މާއްދާ – ބުނެވިދިޔަ ގަވާއިދުގެ6ވަނަ މާއްދާގެ (ހ) އަންނަވި ގޮތަށް އިސްލާހުކުރުން.\n6. (ހ) އެމީހަކީ އިންޓަރނޭށަނަލް ފެޑެރޭށަން އޮފް އެކައުންޓެންސް (އައިފެކް) ގެ މެންބަރުކަން އޮންނަ ފަރާތްތަކުގެ ތެރެއިން، އޮޑިޓްކުރުމުގެ ހުއްދަ ނުވަތަ އޮޑިޓް ޕްރެކްޓިސިން ސެޓްފިކެޓް ދޫކުރާ ފަރާތަކުން ދޫކޮށްފައިވާ ޕްރޮފެށަނަލް އެކައުންޓެންސީގެ ސަނަދެއް ހާސިލުކޮށްފައިވާ، އެތަނުގެ ފުރިހަމަ މެންބަރެއް ކަމުގައިވުން، އަދި\n3 ވަނަ މާއްދާ – ބުނެވިދިޔަ ގަވާއިދުގެ6ވަނަ މާއްދާގެ (ށ) އަންނަނިވި ގޮތަށް އިސްލާހުކުރުން\n6. (ށ) މި ގަވާއިދުގެ ދަށުން ދޫކުރާ ކެޓަގަރީ "ބީ" ޕްރެކްޓިސިންގ ސެޓްފިކެޓް ލިބިފައިވާ ފަރާތެއްގެ ގޮތުގައި ކުރިން އޮޑިޓާއި އެށޫރެންސް ހިދުމަތއް ދީފައިވާ ފަރާތެއްކަމުގައި ނުވާނަމަ، އެމީހަކީ އިންޓަރނޭށަނަލް ފެޑެރޭށަން އޮފް އެކައުންޓެންސް (އައިފެކް) ގެ މެންބަރުކަން އޮންނަ ފަރާތަކުން ދޫކޮށްފައިވާ އޮޑިޓް ޕްރެކްޓިސިންގ ސެޓްފިކެޓެއް ހާސިލުކޮށްފައިވާ ފަރާތެއްކަމުގައިވުން.\n4 ވަނަ މާއްދާ – ބުނެވިދިޔަ ގަވާއިދުގެ7ވަނަ މާއްދާއަކީ އެ މާއްދާގެ (ހ) ގެ ގޮތުގައި ހަމަޖައްސައި، އެ މާއްދާ އަންނަނިވި ގޮތަށް އިސްލާހުކުރުން.\n7. (ހ) ކެޓަގަރީ "އޭ" ޕްރެކްޓިސިންގ ސެޓްފިކެޓަށް އެދޭފަރާތަކީ މެދުކެނޑުމެއްނެތި މަދުވެގެން4(ހަތަރެއް) އަހަރުގެ މުއްދަތަށް އެކްސްޓާރނަލް އޮޑިޓްކުރުމާއި އެށޫރެންސްގެ ހިދުމަތް ދިނުމުގެ އެކަށީގެންވާ ތަޖްރިބާ ލިބިފައިވާ މީހަކު ކަމުގައިވުން؛ ނުވަތަ\n5 ވަނަ މާއްދާ – ބުނެވިދިޔަ ގަވާއިދުގެ7ވަނަ މާއްދާގެ (ށ) ގެ ގޮތުގައި އަންނަނިވި ގޮތަށް އަކުރެއް އިތުރުކުރުން\n7. (ށ) މި ގަވާއިދުގެ ދަށުން ދޫކުރާ ކެޓަގަރީ "ބީ" ޕްރެކްޓިސިންގ ސެޓްފިކެޓް ލިބިފައިވާ ފަރާތެއްގެ ގޮތުގައި މަދުވެގެން4(ހަތަރެއް) އަހަރު ދުވަހުގެ މުއްދަތަށް އެކްސްޓަރނަލް އޮޑިޓްކުރުމާއި އެށޫރެންސްގެ ހިދުމަތް ދިނުމުގެ އެކަށީގެންވާ ތަޖުރިބާ ލިބިފައިވާ މީހަކު ކަމުގައިވުން.\n6 ވަަނަ މާއްދާ – ބުނެވިދިޔަ ގަވާއިދުގެ 8 ވަނަ މާއްދާގެ (ހ) އަންނަނިވި ގޮތަށް އިސްލާހުކުރުން\n8. (ހ) އެމީހަކީ އިންޓަރނޭށަނަލް ފެޑެރޭށަން އޮފް އެކައުންޓެންޓްސް (އައިފެކް) ގެ މެންބަރުކަން އޮންނަ ފަރާތަކުން ދޫކޮށްފައިވާ ސަނަދެއް ހާސިލުކޮށްފައިވާ އެތަނުގެ ފުރިހަމަ މެންބަރެއް ކަމުގައިވުން؛ އަދި\n7 ވަނަ މާއްދާ – ބުނެވިދިޔަ ގަވާއިދުގެ 8 ވަނަ މާއްދާގެ (ށ) އަންނަނިވި ގޮތަށް އިސްލާހުކުރުން\n8. (ށ) އޮޑިޓަރ ޖެނެރަލްގެ އޮފީހުން ހިންގާ ނުވަތަ ގަބޫލުކުރާ "އޮޑިޓް ޕްރެކްޓިސަސް އެންޑް ޕްރޮސީޖާރސް" ކޯސް ފުރިހަމަކޮށްފައިވާ ފަރާތެއްކަމުގައިވުން ނުވަތަ އެމީހަކު ހަދާފައިވާ ޕްރޮފެށަނަލް އިމްތިހާނުތަކުގެ މާއްދާއެެއްގެ ގޮތުން "އެޑްވާންސްޑް އޮޑިޓް އެންޑް އެށޫރެންސް" ނުވަތަ އެއާ އެއްފެންވަރުގެ އޮޑިޓު އެންޑް އެށޫރެންސް މޮޑިއުލަކުން ފާސްވެފައިވުން ނުވަތަ އިންޓަރނޭށަނަލް ފެޑެރޭށަން އޮފް އެކައުންޓެންޓްސް (އައިފެކް) ގެ މެންބަރުކަން އޮންނަ ފަރާތަކުން ދޫކުރާ ބައިނަލް އަގްވާމީ ގޮތުން ގަބޫލުކުރާ އެކްސްޓަރނަލް އޮޑިޓިންގ ސެޓުފިކެޓެއް ހާސިލުކޮށްފައިވުން.\n8 ވަނަ މާއްދާ – ބުނެވިދިޔަ ގަވާއިދުގެ9ވަނަ މާއްދާގެ (ހ) އާއި (ށ) އުނިކޮށް އެ މާއްދާ އަންނަނިވި ގޮތަށް އިސްލާހުކުރުން.\n9. އެމީހަކީ މަދުވެގެން2(ދޭއް) އަހަރުދުވަހުގެ މުއްދަތަށް އެކްސްޓަރނަލް އޮޑިޓްކުރުމާއި އެށޫރެންސްގެ ހިދުމަތް ދިނުމުގެ އެކަށީގެންވާ ތަޖުރިބާ ލިބިފައިވާ މީހަކު ކަމުގައިވުން. މިތަޖުރިބާގެ ތެރޭގައި އެމީހަކަށް މި ގަވާއިދުގެ 8 ވަނަ މާއްދާގެ (ހ) ގައި ބުނާ ށަރުތު ފުރިހަމަވުމުގެ ކުރިން ލިބިފައިވާ، އެކްސްޓަރނަލް އޮޑިޓްކުރުމާއި އެށޫރެންސްގެ ހިދުމަތް ދިނުމުގެ ތަޖުރިބާ ވެސް ހިމެނެއެވެ.\n9 ވަނަ މާއްދާ – ބުނެވިދިޔަ ގަވާއިދުގެ 10 ވަނަ މާއްދާގެ (ނ) އަންނަނިވި ގޮތަށް އިސްލާހުކުރުން.\n10. (ނ) އޮޑިޓަރ ޖެނެރަލްގެ އޮފީހުން ހިންގާ ނުވަތަ ގަބޫލުކުރާ "އޮޑިޓް ޕްރެކްޓިސަސް އެންޑް ޕްރޮސީޖާރސް" ކޯސް ފުރިހަމަކޮށްފައިވާ ފަރާތެއްކަމުގައިވުން ނުވަތަ އެމީހަކު ހަދާފައިވާ ޕްރޮފެށަނަލް ނުވަތަ އެކަޑެމިކް އިމްތިހާނުތަކުގެ މާއްދާއެއްގެ ގޮތުން "އެޑްވާންސްޑް އޮޑިޓް އެންޑް އެށޫރެންސް" ނުވަތަ އެއާ އެއްފެންވަރުގެ އޮޑިޓު އެންޑް އެށޫރެންސް މޮޑިއުލަކުން ފާސްވެފައިވުން ނުވަތަ އިންޓަރނޭށަނަލް ފެޑެރޭށަން އޮފް އެކައުންޓެންޓްސް (އައިފެކް) ގެ މެންބަރުކަން އޮންނަ ފަރާތަކުން ދޫކުރާ ބައިނަލް އަގްވާމީ ގޮތުން ގަބޫލުކުރާ އެކްޓަރނަލް އޮޑިޓިންގ ސެޓުފިކެޓެއް ހާސިލުކޮށްފައިވުން.\n10 ވަނަ މާއްދާ – ބުނެވިދިޔަ ގަވާއިދުގެ 11 ވަނަ މާއްދާގެ (ހ) އާއި (ށ) އުނިކޮށް އެ މާއްދާ އަންނަނިވި ގޮތަށް އިސްލާހުކުރުން.\n11. ކެޓަގަރީ "ސީ" ޕްރެކްޓިސިންގ ސެޓްފިކެޓަށް އެދޭފަރާތަކީ މެދުކެނޑުމެއްނެތި މަދުވެގެން2(ދޭއް) އަހަރުގެ މުއްދަތަށް އެކްސްޓާރނަލް އޮޑިޓްކުރުމާއި އެށޫރެންސްގެ ހިދުމަތް ދިނުމުގެ އެކަށީގެންވާ ތަޖްރިބާ ލިބިފައިވާ މީހަކު ކަމުގައިވުން. މި ތަގުރިބާގެ ތެރޭގައި މި ގަވާއިދުގެ 10 ވަނަ މާއްދަގެ (ހ) ނުވަތަ (ށ) ގައި ބުނާ ށަރުތު ފުރިހަމަވުމުގެ ކުރިން ލިބިފައިވާ، އެކްސްޓަރނަލް އޮޑިޓްކުރުމާއި އެށޫރެންސްގެ ހިދުމަތް ދިނުމުގެ ތަޖުރިބާ ވެސް ހިމެނެއެވެ.\n11 ވަނަ މާއްދާ – ބުނެވިދިޔަ ގަވާއިދުގެ 12 ވަނަ މާއްދާގެ (ނ) އުނިކޮށް، އެ މާއްދާގެ (ށ) ގެ ފަހަތަށް ހުރި އަކުރުތައް ތަރިތީބުކުރުން\n12 ވަނަ މާއްދާ – ބުނެވިދިޔަ ގަވާއިދުގެ 12 ވަނަ މާއްދާގެ (ޅ) އަންނަނިވި ގޮތަށް އިސްލާހުކުރުން.\n12. (ޅ) އިންޓަރނޭށަނަލް ފެޑެރޭށަން އޮފް އެކައުންޓެންޓްސް (އައިފެކް) ގެ މެންބަރުކަން އޮންނަ ފަރާތަކުން ދޫކޮށްފައިވާ ޕްރެކްޓިސިންގ ސެޓްފިކެޓެއް ހާސިލުކޮށްފައި ނުވާ ފަރާތެއް ނަމަ، އޮޑިޓަރ ޖެނެރަލްގެ އޮފީހުން ހިންގާ ނުވަތަ ގަބޫލުކުރާ "އޮޑިޓް ޕްރެކްޓިސަސް އެންޑް ޕްރޮސީޖާރސް" ކޯސް ފުރިހަމަކޮށްފައިވާ ފަރާތެއްކަމުގެ ލިޔުން ނުވަތަ އެމީހަކު ހަދާފައިވާ ޕްރޮފެށަނަލް ނުވަތަ އެކަޑެމިކް އިމްތިހާނުތަކުގެ މާއްދާއެއްގެ ގޮތުން "އެޑްވާންސްޑް އޮޑިޓް އެންޑް އެށޫރެންސް" ނުވަތަ އެއާ އެއްފެންވަރުގެ އޮޑިޓު އެންޑް އެށޫރެންސް މޮޑިއުލަކުން ފާސްވެފައިވާކަމުގެ ލިޔުން ނުވަތަ އިންޓަރނޭށަނަލް ފެޑެރޭށަން އޮފް އެކައުންޓެންސް (އައިފެކް) ގެ މެންބަރުކަން އޮންނަ ފަރާތަކުން ދޫކުރާ ބައިނަލް އަގްވާމީ ގޮތުން ގަބޫލުކުރާ އެކްސްޓަރނަލް އޮޑިޓިންގ ސެޓުފިކެޓެއް ހާސިލުކޮށްފައިވާ ފަރާތެއްކަން އަންގައިދޭ ސެޓްފިކެޓް ނުވަތަ ލިޔުން:\n13 ވަނަ މާއްދާ – ބުނެވިދިޔަ ގަވާއިދުގެ 15 ވަނަ މާއްދާގެ (ޅ) ގެ ފަހަތަށް އަންނަނިވި ގޮތަށް އަކުރެއް އިތުރުކުރުން.\n15. (ކ) މި ގަވާއިދުގެ ދަށުން ފަރުދެއްގެ ގޮތުގައި ގާނޫނީ އޮޑިޓާއި އެށޫރެންސްގެ ހިދުމަތް ދިނުމަށް ޕްރެކްޓިސިންގ ސެޓްފިކެޓް ދޫކުރެވޭ ފަރާތަކަށް، އެކްސްޓާރނަލް އޮޑިޓްކުރުމާއި އެށޫރެންސްގެ ހިދުމަތާއި އެއާ ގުޅުންހުރި އެހެނިހެން ހިދުމަތް ދިނުމުގެ ބޭނުމުގައި އެކަަމަށް ހާއްސަ ވިޔަފާރި ނަމެއް ރަޖިސްޓަރީކޮށްގެން ހިދުމަތް ދެވިދާނެއެވެ. ނަމަވެސް، މިގޮތުން ވިޔަފާރި ނަމެއް ރަޖިސްޓަރީ ކޮށްގެން ހިދުމަތް ދިންކަމުގައި ވިއަސް އެ ހިދުމަތަކީ އޮޑިޓް ފާރމަކުން ދިން ހިދުމަތެއްގެ ގޮތުގައި މި ގަވާއިދުގެ ބޭނުމަށް ނުބެލެވޭނެއެވެ.\n14 ވަނަ މާއްދާ – ބުނެވިދިޔަ ގަވާއިދުގެ 21 ވަނަ މާއްދާގެ (ހ) އަންނަނިވި ގޮތަށް އިސްލާހުކުރުން.\n21. (ހ) ފާމުގެ ޕާރޓްނަރުންގެ ތެރެއިން މަދުވެގެން2(ދޭއް) ޕާރޓްނަރުންނަކީ ކެޓަގަރީ "އޭ" ޕްރެކްޓިސިންގ ސެޓްފިކެޓު އޮންނަ މީހުން ކަމުގައިވުން؛\n15 ވަނަ މާއްދާ – ބުނެވިދިޔަ ގަވާއިދުގެ 22 ވަނަ މާއްދާގެ (ހ) އަންނަނިވި ގޮތަށް އިސްލާހުކުރުން\n22. (ހ) ފާމުގެ ޕާރޓްނަރުންގެ ތެރެއިން މަދުވެގެން2(ދޭއް) ޕާރޓްނަރުންނަކީ ދަށްވެގެން ކެޓަގަރީ "ބީ" ޕްރެކްޓިސިންގ ސެޓްފިކެޓު އޮންނަ މީހުން ކަމުގަިއވުން؛\n16 ވަނަ މާއްދާ – ބުނެވިދިޔަ ގަވާއިދުގެ 42 ވަނަ މާއްދާގެ (ހ) އަންނަނިވި ގޮތަށް އިސްލާހުކުރުން\n42. (ހ) މިގަވާއިދުގެ ދަށުން ޕްރެކްޓިސިންގ ސެޓްފިކެޓް ދޫކުރުމުގެ އެންމެހައި ކަންކަން ރާވާ ހިންގުމަށް އޮޑިޓަރ ޖެނެރަލަށް އެހީތެރިވެދިނުމުގެ ގޮތުން7(ހަތެއް) މެންބަރުންގެ މައްޗަށް އެކުލެވޭ "ލައިސަންސިންގ އެންޑް ޑިސިޕިލިނަރީ ކޮމެޓީ" އެއް އޮޑިޓަރ ޖެނެރަލް އެކުލަވައިލަންވާނެއެވެ. މި ކޮމެޓީ އެކުލެވިގެންވާގޮތް ތިރީގައި އެވަނީއެވެ.\nއޮޑިޓަރ ޖެނެރަލް ނުވަތަ އޭނާ ކަނޑައަޅާ ފަރާތެއް؛\nއޮޑިޓަރ ޖެނެރަލްގެ އޮފީހުގެ މުވައްޒަފުންގެ ތެރެއިން، އޮޑިޓަރ ޖެނެރަލް އައްޔަންކުރާ3(ތިނެއް) މުވައްޒަފުން؛\nމޯލްޑިވްސް އިންލެންޑް ރެވެނިއު އޮތޯރިޓީން އައްޔަންކުރާ މުވައްޒަފެއް؛\nމިނިސްޓްރީ އޮފް އިކޮނޮމިކް ޑިވެލޮޕްމަންޓުން އައްޔަންކުރާ މުވައްޒަފެއް؛\nކެޕިޓަލް މާކެޓް ޑިވެލޮޕްމަންޓް އޮތޯރިޓީ (ސޯީ.އެމް.ޑީ.އޭ) އިން އައްޔަންކުރާ މުވައްޒަފެއް؛\n17 ވަނަ މާއްދާ – ބުނެވިދިޔަ ގަވާއިދުގެ 43 ވަނަ މާއްދާގެ (ނ) އަންނަނިވި ގޮތަށް އިސްލާހުކުރުން\n43. (ނ) ކޮމެޓީގެ ނިންމުންތަކަކީ ނުވަަތަ ރޫލިންގ ތަކަކީ އެ ނިންމުންތައް އެ ރޫލިންގތަކާ އެއްގޮތަށް އަމަލުކުރުމަށް އޮޑިޓަރ ޖެނެރަލަށް ދޭ ލަފައެކެވެ. އެ ނިންމުމަކާމެދު ނުވަތަ ރޫލިންގއަކާމެދު އަމަލުކުރުމާ މެދު ގޮތެއް ނިންމާނީ އޮޑިޓަރ ޖެނެރަލެވެ. ކޮމެޓީގެ ނިންމުމަކަށް ނުވަތަ ރޫލިންގއަކަށް އަމަލު ނުުކުރުމަށް ނުވަތަ ކޮމެޓީގެ ނިންމުމަކާ ނުވަތަ ރޫލިންގއަކާ ހިލާފަށް އަމަލުކުރުމަށް އޮޑިޓަރ ޖެނެރަލް ނިންމައިފިނަމަ އެގޮތަށް ނިންމި ސަބަބު ބަޔާންކޮށް ކޮމެޓީގައި ލިޔުމުން ރެކޯޑުކޮށްފައި ބޭއްވުމަށްޓަކައި އެކަން ލިޔުމަކުން އޮޑިޓަރ ޖެނެރަލް ކޮމެޓީއަށް ފޮނުވަންވާނެއެވެ.\n18 ވަނަ މާއްދާ – ބުނެވިދިޔަ ގަވާއިދަށް، މިގަވާއިދުން އިތުރުކުރާ އަދި އުނިކުރާ މާއްދާތަކާ ގުޅިގެން އެ ގަވާއިދުގެ މާއްދާތަކުގެ ނަންބަރު ތަރުތީބުކުރުން\n19 ވަނަ މާއްދާ – ބުނެވިދިޔަ ގަވާއިދުގެ ވަކި މާއްދާއަކަށް ނުވަތަ ވަކި މާއްދާއެއްގެ ބަޔަކަށް ހަވާލާދީފައިވާ ތަންތަން، މި ގަވާއިދުން ގެންނަ އިސްލާހުތަކާ ގުޅިގެން ބަދަލުކުރުން.\n20 ވަނަ މާއްދާ – މި ގަވާއިދަށް އަމަލުކުރަން ފަށާނީ، މިގަވާއިދު ދިވެހިސަރުކާރުގެ ގެޒެޓުގައި ށާއިއުކުރާ ދުވަހުން ފެށިގެންނެވެ.\nގާނޫނީ އޮޑިޓްކުރުމާއި އެށޯރެންސްގެ ހިދުމަތް ދިނުމުގެ ގަވާއިދު (ގަވާއިދު ނަންބަރު 24/2012)\n4co_2014-R-170 ގަވާއިދު ނަންބަރ.pdf


ހަންގަޑު އަލިކޮށް ބެހެއްޓުމަށްޓަކައި މާމުއި – Vedhun\nހަންގަޑު އަލިކޮށް ބެހެއްޓުމަށްޓަކައި މާމުއި\nއަފްރާޚް October 13, 2013 ހަންގަޑު އަލިކޮށް ބެހެއްޓުމަށްޓަކައި މާމުއި2016-08-29T17:19:13+00:00 ފޭނުން, ޒީނަތްތެރިވުން No Comment\nޝަޒާގެ ބިއުޓީ ކޮލަމް\nހަނގަނޑު އަލިކޮށް ރީތިކޮށް ބެހެއްޓުމަށްޓަކައި މާމުޔާއި ކުކުޅު ބިހަކީ މުހިންމު ދައުރެއް އަދާ ކުރާ އެއްޗެކެވެ. ތާޒާ މާމުއި މޫނާއި ކަރުގައި އުގުޅާލުމަށްފަހު 15 މިނިޓް ވަންގެން ބަހައްޓާށެވެ. އެއަށްފަހު ފިނި ފެނުން މޫނު ރަގަޅަށް މޫނު ދޮވެލާށެވެ. މީގެ ސަބަބުން ހަންގަނޑު މަޑުވެ، އޮމާންވެ މޫނަށް ވިދުމެއް އަންނާނެއެވެ. މިފަދަ ނަތީޖާއެއް ބޭނުންނަމަ ރޯ ތާޒާ މާމުއި ހަފްތާއަކު5ފަހަރު މޫނުގައި އުގުޅާށެވެ.\nބިހުގެ ލޮންޖާއި މާމުއި އެއްކޮށްގެންވެސް ހަނގަނޑަށް ފަރުވާ ދެވިދާނެއެވެ. އެގޮތުން ބިހުގެ ލޮންޖާއި މާމުއި އެއްކޮށްލުމަށް ފަހު މޫނުގައި އުގުޅާލާފައި 20 މިނިޓް ވަންދެން ބަހައްޓާށެވެ. އެއަށްފަހު ރަގަޅަށް މޫނު ދޮވެލާށެވެ. މޫނުގައި ދުވާ ބިސްވަސް ފިލުވާލުމަށްޓަކައް މީރުވަސްދުވާ ސައިބޯންޏެއް ބޭނުން ކުރާށެވެ. އާންމުކޮށް މިބޭނުން ކުރަން ފެށުމުން މޫނުގެ ހަންގަނޑު އަލިވާން ފަށާނެއެވެ.\n« ޤައުމީ އާމުދަނީ މިނެކިރުން، ޖީޑީޕީ އަދި ޖީއެންޕީ އަށް އަވަސް ކަޅިއެއް\nބަދަލުވަމުންދާ ސަޤާފަތް އޭގެ ހަޤީޤީ މާނާގައި »


Member Saneef ah maru ge inzaaru dheefi\nމެމްބަރު އަބްދުﷲ ސަނީފު--\n28 ނޮވެންބަރ 2020 - 15:13:12\nރައްޔިތުންގެ މަޖިލީހުގައި ތިނަދޫ އުތުރު ދާއިރާގެ މެމްބަރު އަބްދުﷲ ސަނީފް ދެއްކެވި ވާހަކަތަކަކާ ގުޅިގެން އޭނާއަށް މަރުގެ އިންޒާރު ދީފި އެވެ.\nސަނީފު ދެއްކެވި ވާހަކަތަކާއެކު ސޯޝަލް މީޑިއާގައި އޭނާއަށް އިންޒާރުދިން ފަރާތްތަކުން ވަނީ ފްރޭމްކޮށް ޖަލަށް ލާނެކަމުގެ އިންޒާރުތަކެއް ވެސް ދީފަ އެވެ.\nއެކަމާއި ގުޅިގެން ސަނީފް މިއަދު ސީއެންއެމްއަށް ވިދާޅުވީ މަރުގެ އިންޒާރުތައް ވެސް ދެމުން އަންނަ ކަމަށާއި އެކަމަކު އެންމެ ބޮޑު ވަރަކަށް ވެސް ކުރެވޭނީ ހައްޓަށް ގެއްލުން ދިނުން ކަމަށެވެ. އަދި ބަޔަކު ދެމުންދާ އިންޒާރުތަކަކާއި ގުޅިގެން އެފަދަ ވާހަކަތައް ދެއްކުން ހުއްޓާނުލައްވާނެ ކަމަށް ވެސް އޭނާ ވިދާޅުވި އެވެ.\nސަނީފަށް ބަހުގެ ހަމަލާތައް އަމާޒުވީ ވަސީލަތްތައް ހުރީ ހުވަދޫގައި ނަމަވެސް އެ އަތޮޅަށް ތަރައްގީ ލިބެމުންނުދާތީ އެކަމާއި ކަންބޮޑުވުން ފާޅުކުރައްވާ ދެެއްކެވި ވާހަކަތަކަކާ ގުޅިގެންނެވެ.\nސަނީފް ވިދާޅުވީ ތިނަދޫއަށް ބަލާއިރު އެތަނުގައި ވެސް ސިއްހީ ހިދުމަތް ނަމެއްގައި ލިބޭތީ ގިނަ ފަހަރަށް ދާން ޖެހެނީ ރާއްޖޭގެ ކޮންމެވެސް އެހެން ހިސާބަކަށް ކަމަށެވެ. އަދި ކުރިން ވެސް ހުވަދޫ ރައްޔިތުންނަކީ ވަކި ދައުލަތެއް ގާއިމުކުރަން އުޅުން ބައެއް ނޫން ކަމަށާއި އޭރު ވެސް ބޭނުންވީ އިގްތިސާދީ ގޮތުން ކުރިއަރަން ކަމަށް ވިދާޅުވި އެވެ.\nއޭގެ އިތުރުން އޮޅުވާލައިގެން ތަރައްގީ ކުރުމުގެ ބަދަލުގައި ގުޅިގެން ތަރައްގީގެ މަޝްވަރަތާއް ފަށާއި އެކުގައި ތަަރައްގީގެ މަސައްކަތް ފެށުން މުހިއްމުކަން ފާހަގަކުރެއްވި އެވެ.\nމަޖިލިސްއިންޒާރު ދިނުންމެމްބަރު ސަނީފު


ޕޫލް އުސޫލުން މިސްކިތު އިމާމު/ މުދިމުންގެ މަސައްކަތް ކުރާނެ މީހުން ހޯދުން\nރަށު ކައުންސިލުގެ އިދާރާއިން ހަވާލުކުރާ މިސްކިތެއްގައި ފަރުޟު ފަސްނަމާދު، ނަމާދު ވަގުތުގައި ބަންގި ގޮވުމާއި އިމާމުވެ ނަމާދު ކުރުން\n10 މިސްކިތުގެ ގޯތިތެރޭގައި އިންދާފައި ހުންނަ ގަސްތަކަށް ފެންދީ ބެލެހެއްޓުމުގެ ކަންތައް ކުރުވުން\n11. މިސްކިތާއި ބެހޭ ގޮތުން ރައްޔިތުން ކުރާ ޝަކުވާގެ އަދުއަހާ އެޝަކުވާތައް ރަށު ކައުންސިލް އިދާރާއަށް ހުށަހަޅައިގެން ޙައްލުކުރުމަށް މަސައްކަތް ކުރުން.\nމިމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 30 ޖެނުއަރީ 2020 ވާ ބުރާސްފަތި ދުވަހުގެ މެންދުރުފަހު 13:00 ގެ ކުރިން، މާޅޮސްމަޑުލު އުތުރުބުރީ މާކުރަތު ކައުންސިލްގެ އިދާރާ އަށެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 30 ޖެނުއަރީ 2020 އާއި 13 ފެބުރުއަރީ 2020 އާއި ދެމެދު މާޅޮސްމަޑުލު އުތުރުބުރީ މާކުރަތު ކައުންސިލް އިދާރާގައެވެ.\n16 ޖުމާދަލްއޫލާ 1441


Messi ah araam kuran vaguthu dheyn jehey: Valverde | Mihaaru\n17 އެޕްރީލް 2018 - 09:59 11 comments\nސްޕެނިޝް ކަޕުގެ ފައިނަލްގައި ސެވިއްޔާއާ ދެކޮޅަށް ކުޅޭ މެޗު އަންނަ ހޮނިހިރު ދުވަހު އޮތްއިރު، ސްްޕެނިޝް ލީގުގައި މިރޭ ބާސެލޯނާ ނުކުންނާނީ ރަށުންބޭރުގައި ސެލްޓަ ވިގޯއާ އެކު އެވެ. ލީގުގައި އެންމެ ފަހުން ކުޅުނު މެޗުގައި ވެލެންސިއާ ބަލިކޮށް ބާސެލޯނާ އިން ވަނީ ލީގުގެ ބޮޑު ރެކޯޑެއް މުގުރާލައިފަ އެވެ. އެއީ ބަލިނުވެ ޖެހިޖެހިގެން 39 މެޗު ހަމަކޮށްގެންނެވެ.\nލީގު ޗެމްޕިއަންކަން ޔަގީންކުރަން ބާކީ އޮތް ހަ މެޗުން ބާސެލޯނާ އަށް ބޭނުންވަނީ ހަތް ޕޮއިންޓެވެ.\nވަލްވޭޑޭ ބުނީ މިރޭގެ މެޗުގައި މެސީ ނުފެނުމުގެ ފުރުސަތު ބޮޑު ކަމަށެވެ.\n"މެސީ އަށް އަރާމްކުރަން ވަގުތު ދޭން އެބަޖެހޭ. އެއީ އޭނާގެ ކުޅުން ދަށްވެގެނެއް ނޫން. އެއީ އަހަރެމެން އަތުގައި ހުރި އެންމެ މޮޅު ކުޅުންތެރިޔާއާ މެދު އަހަރެމެން އެބަޖެހޭ ސަމާލުވާން. މިރޭގެ މެޗަށް ރަނގަޅު ޓީމެއް ނަގާނަން،" ވަލްވޭޑޭ ބުންޏެވެ.\nވަލްވޭޑޭ ބުނީ މި އަހަރަކީ ވޯލްޑް ކަޕް އަހަރެއް ކަމަށް ވުމުން މެސީ ބޭނުންކުރުމުގައި އޭނާ އާޖެންޓީނާއާ މެދު ވެސް ކޮންމެވެސް ވަރަކަށް ވިސްނަން ޖެހޭ ކަމަށެވެ.\n"ވޯލްޑް ކަޕަކީ މެސީ ކަހަލަ ކުޅުންތެރިއަކަށް ވަރަށް މުހިއްމު މުބާރާތެއް. އޭނާ ނެތި ވޯލްޑް ކަޕް ފުރިހަމަ ނުވާނެ ކަމަށް ބުނާ މީހުން ވެސް އެބަތިބި. އަހަރެން އެބަޖެހޭ އާޖެންޓީނާއާ މެދު ވެސް ވިސްނަން،" ވަލްވޭޑޭ ބުންޏެވެ.\nސެލްޓަ ވިގޯ އާއި ބާސެލޯނާ ކުޅޭ މެޗު ފަށާނީ ރާއްޖެ ގަޑިން މިރޭ 12 ޖަހާއިރު އެވެ.


Recovery loan scheme ge dhashun 929 faraathakah 321.9 million ruffiya dhookoffi - AO News\nއެސްޑީއެފްސީ މެދުވެރިކޮށް ދޫކުރާ ރިކަވަރީ ލޯނު ސްކީމްގެ ދަށުން 1929 ފަރާތަކަށް 321.9 މިލިއަން ރުފިޔާ ލޯނުގެ ގޮތުގައި ދޫކޮށްފައިވާކަމަށް ފިނޭންސް މިނިސްޓްރީން ހާމަކޮށްފިއެވެ.\nރިކަވަރީ ލޯނު ސްކީމް އަކީ ކޮވިޑް-19ގެ ސަބަބުން ކުދި އަދި މެދު ފަންތީގެ ވިޔަފާރިތަކާއި އަމިއްލަ މަސައްކަތްކުރާ ފަރާތްތަކަށް ލިބިފައިވާ ގެއްލުމުން އަރައިގަތުމަށް ދޫކުރާ ލޯނެކެވެ.\nފިނޭންސް މިނިސްޓްރީން އާއްމުކޮށްފައިވާ ތަފާސް ހިސާބުތައް ދައްކާގޮތުން ކުދި އަދި މެދުފަންތީގެ 1322 ވިޔަފާރިއަކަށް ވަނީ 303.6 މިލިއަން ރުފިޔާ ދޫކޮށްފައެވެ. އަދި އަމިއްލަ މަސައްކަތް ކުރާ 607 ފަރާތަަކަށް ވަނީ 18.3 މިލިއަން ރުފިޔާ ދޫކޮށްފައެވެ. މީގެ އިތުުރުން ކޮވިޑް-19 ކަނބަލުން ހިންގާ ވިޔަފާރިތަކަށް އެސްޑީއެފްސީން ވަނީ 559 ކަނބަލަކަށް 114.7 މިލިއަން ރުފިޔާގެ ލޯނު ދޫކޮށްފައެވެ. އެގޮތުން މި ލޯނު ދޫކޮށްފައިވަނީ އަމިއްލަ މަސައްކަތްކުރާ ކަނބަލުންނާއި ވިޔަފާރި ހިންގާ ކަނބަލުންނަށެވެ.\nއެސްޑީއެފްސީ ދޫކުރާ ރިކަވަރީ ލޯނު ސްކީމްގެ ދަށުން ލޯނު ދޫކޮށްފައިވާ ދާއިރާތަކަށް ބަލާލާއިރު ވިޔަފާރި ކުރާ 809 ފަރާތަަކަށް 193.6 މިލިއަން ރުފިޔާ ވަނީ ދޫކޮށްފައެވެ. އަދި އިމާރާތްކުރުމުގެ ސިނާއަތުން 58.7 މިލިއަން ރުފިޔާ ދޫކޮށްފައިވާރިއިރު ފަތުރުވެރިކަމަށް 54.7 މިލިއަން ރުފިޔާ ވަނީ ދޫކޮށްފައެވެ.\nމި ސްކީމްގެ ދަށުން ލޯނު ދޫކުރުމަށް ހަމަޖެހިފައިވަނީ ރަހުނަކާ ނުލައި %6 އިންޓަރެސްޓްގައި، ގިނަވެގެން6މަސް ދުވަހުގެ ގްރޭސް ޕީރިއަޑްއަކާ އެކުއެވެ. ގްރޭސް ޕީރިއަޑް މުއްދަތުގެ ތެރޭގައި އިންޓަރެސްޓް އަދި ޕްރިންސިޕަލްވެސް އަނބުރާ ދައްކާކަށް ނުޖެހޭއިރު ލޯނު ލިބޭ ވިޔަފާރިވެރިން ލޯނު އަނބުރާ ދައްކަންޖެހޭނީ3އަހަރުގެ ތެރޭގައެވެ.\nރިކަވަރީ ލޯނު ސްކީންއެސްޑީއެފްސީފިނޭންސް މިނިސްޓްރީ\nފުވައްމުލައް ހޮސްޕިޓަލުގެ އައު އިމާރާތާއި އަލިފުށި ޞިއްޙީ މަރުކަޒު އަޕްގްރޭޑް ކުރުމުގެ މަސައްކަތް ކޮށްދޭނެ ފަރާތެއް ހޯދަނީ


Corna virus: Risk assessment natheeja dhakkaa gothun Raajje othee...\nރާއްޖެ - ކޮރޯނާ ވައިރަސް\nކޮރޯނާ ވައިރަސްގެ ރިސްކް އެސެސްމަންޓެއް ވަނީ ހަދާފައި\n12 އެނދުގެ ކޮރޯނާ ވައިރަސްއަށް ޙާއްސަ އައިސޮލޭޝަން ފެސިލިޓީއެއް މިހާރު ވަނީ ތައްޔާރުކޮށްފައި\nރާއްޖެއަށް މި ބަލީގެ "އައުޓްބްރޭކް" އެއް ފެނުމުގެ ފުރުސަތު ބޮޑު\nކ. މާލެ 30 ޖެނުއަރީ 2020 | ބުރާސްފަތި 09:11 37,235\nކޮރޯނާ ވައިރަސް އަށް އެއާރޕޯޓްގައި ސްކްރީންކުރުން - ގޫގުލް\nކޮރޯނާ ވައިރަސްގެ ރިސްކް އެސެސްމަންޓްގެ ނަތީޖާ ދައްކާގޮތުގައި ރާއްޖެއަށް މި ބަލީގެ "އައުޓްބްރޭކް" އެއް ފެނުމުގެ ފުރުސަތު ބޮޑު (ހައި ރިސްކް) ކަމަށް ރައީސް އޮފީހުން ބުނެފިއެވެ.\nބުދަ ދުވަހު، ކޮރޯނާ ވައިރަސް އާއި ގުޅިގެން ރާއްޖެއިން މިހާތަނަށް އަޅާފައިވާ ރާއްކާތެރިކަމުގެ ފިޔަވަޅުތައް ހާމަކޮށް ހެލްތް މިނިސްްޓްރީން ބުނެފައިވަނީ ހެލްތް އެމެޖެންސީ ކޮމިޓީ އަދި ހެލްތް އެމެޖެންސީ އޮޕަރޭޓިންގ ސެންޓަރ (ޓާސްކްފޯސް) އެކުލަވާލައި، މަޝްވަރާ ބައްދަލުވުން ކޮންމެ ދުވަހަކު ގަވާއިދުން ބޭއްވޭކަމަށެވެ. އެގޮތުން ކޮރޯނާ ވައިރަސްގެ ރިސްކް އެސެސްމަންޓް ހަދައިފައިވާއިރު، ރާއްޖެއަށް މި ބަލީގެ "އައުޓްބްރޭކް" އެއް ފެނުމުގެ ފުރުސަތު ބޮޑު (ހައި ރިސްކް) ކަމަށް ނަތީޖާއިން ދައްކާފައިވާ ކަމަށް ރައީސް އޮފީހުން ބުންޏެވެ.\n20 ޖަނަވަރީ 2020 ގައި ހެލްތް މިނިސްޓްރީގެ ފަރާތުން މި ބައްޔާއި ގުޅޭ ފުރަތަމަ މީޑިޔާ ސްޓޭޓްމަންޓް ހާމަކޮށްފައިވާއިރު ،22 ޖަނަވަރީ 2020 ގައި ވެލާނާ އިންޓަރނޭޝަނަލް އެއަރޕޯޓުގައި ތާރމަލް ސްކްރީނިންގ ސެޓަޕް (1 ކެމެރާ) ހަދާފައިވާކަމަށް މިިނިސްޓްރީން ވަނީ ބުނެފައެވެ. އަދި ޖެނުއަރީ މަހުގެ 26 ވަނަ ދުވަހު އައްޑޫ އިންޓަރނޭޝަނަލް އެއަރޕޯޓްގައި ތާރމަލް ކެމެރާ ހަރުކުރެވި، އެހެނިހެން "ޕޮއިންޓް އޮފް އެންޓްރީސް" ގައި ކެމެރާ ހަރުކުރުމަށް ބޭނުންވާ ކެމެރާ ހޯދުމުގެ މަސައްކަތް ފޮރިން މިނިސްޓްރީ އާއި އެސް.ޓީ.އޯ ގުޅިގެން ކުރަމުންދާކަމަށް މިނިސްޓްރީން ވަނީ ބުނެފައެވެ.\n22 ޖެނުއަރީގައި ބަޔާނާއި ގުޅޭ ގޮތުން ފުރަތަމަ ޕްރެސް ބްރީފިންގްއެއް ބާއްވާފައިވާއިރު 12 އެނދުގެ ކޮރޯނާ ވައިރަސްއަށް ޙާއްސަ އައިސޮލޭޝަން ފެސިލިޓީއެއް މިހާރު ވަނީ ހުޅުމާލޭގައި ތައްޔާރުކުރެވިފައެވެ.\nވެލާނާ އިންޓަރނޭޝަނަލް އެއަރޕޯޓުގައި އައިސޮލޭޝަން ފެސިލިޓީއެއް ގާއިމުކޮށް މި ބަލީގެ ސަބަބުން ޙާލަތު ސީރިއަސް ވާ ބަލިމީހުންނަށް ފަރުވާ ދިނުމަށްޓަކައި ޙާއްސަ4އެނދުގެ އައި.ސީ.ޔޫ ފެސިލިޓީއެއް ދަރުމަވަންތަ ހޮސްޕިޓަލުގެ 11 ވަނަ ފަންގިފިލާފައި ވަނީ ގާއިމްކޮށްފައެވެ. އަދި ބައްޔަށް ޝައްކުކުރެވޭ މީހުން ޓްރާންސްފަރ ކުރުމަށްޓަކައި3އެމްބިއުލެންސް (1 އެމްބިއުލެންސް އައި.ޖީ.އެމް.އެޗްގައި، 1 އެމްބިއުލެންސް ވެލާނާ އިންޓަރނޭޝަނަލް އެއަރޕޯޓުގައި އަދި، 1 އެމްބިއުލެންސް ހުޅުމާލޭގައި) ވަނީ ޙާއްސަ ކޮށްފައެވެ. އަދި 28 ޖަނަވަރީ 2020 ގައި ކޮރޯނާ ވައިރަސްއާ ގުޅޭ ކްލިނިކަލް ގައިޑްލައިންސް ހިމެނޭ ގޮތަށް ސްޓޭންޑަރޑް އޮޕަރރޭޓިންގ ޕްރޮސީޖާރސްތައް ހެލްތް މިނިސްޓްރީން ވަނީ ތައްޔާރުކޮށްފައެވެ.


Rasheedha:Gonjehunthakaa ekuves kuriya\nރަޝީދާ: ގޮންޖެހުންތަކާ އެކުވެސް ކުރިއަށް\nޖިންސީ ހަމަހަމަކަން ޤާއިމްކުރުމަކީ ކޮންމެ މުޖުތަމަޢެއްވެސް ތަރައްޤީކޮށް ބިނާކުރުމަށް ކުރެވޭ މަސައްކަތުގައި އެންމެ މުހިންމު އެއް ފިޔަވަޅުކަން ޔަގީނެވެ. ނަމަވެސް ޖިންސީ ހަމަ ހަމަކަން ޤާއިމްކުރުމަށް ކުރާ މަސައްކަތުގައި ބޮޑެތި ގޮންޖެހުންތަކެއް އެބަހުއްޓެވެ. މި ގޮންޖެހުންތައް ފަހަނައަޅާ އަންހެނުން ބާރުވެރިކޮށް، އަންހެނުންގެ ހިއްސާ ތަރައްޤީގައި އިތުރުކުރުމަށް އަންހެނުން އަމިއްލައަށް ކެރިގެން ނިކުންނަ އެބަޖެހެއެވެ. އަންހެނުންނަކީވެސް ކެރޭ ހިތްވަރުގަދަ ބައެއްކަން ބަހާއި އަމަލުން ސާބިތުކޮށްދޭން އެބަޖެހެއެވެ\nސ.މީދޫ ރިޔާ ރަޝީދާ އިބްރާހީމް އަކީ ހިތްވަރާއި ކެރުމާއެކު މުޖްތަމައުއަށް ހިދުމަތެއްކޮށް ދިނުމުގެ ބޭނުމުގައި، ނިކުމެ އަންހެނުންނަށްވެސް ކަންތައްތައް ބަދަލުކުރެވޭނެކަން ދައްކާފައިވާ އަދި ދައްކަމުންދާ އަންހެނެކެވެ.2010 ވަނަ އަހަރު މީދޫގައި އުފެއްދި މީދޫ އެކުވެރިންގެ ޗޭނުން އިޖްތިމާއީ މަސައްކަތްކުރުމަށް ނިކުތް ރަޝީދާ އަކީ ފިސާރި ހިތްވަރުގަދަ ކެރޭ އަންހެނެކެވެ. “އިޖްތިމާއީ މަސައްކަތްކުރުމަށް ޝައުގުވެރިކަން އުފެދުނީ ކުޑައިރުއްސުރެ ބައްޕަ އެ މަސައްކަތްކުރާތަން ފެނި.އޭރުވެސް ބޭނުންވޭ ރަށަށް ކޮންމެވެސް ކަމެއް ކޮށްދޭން “މީދޫގައި އުފެދުނު އެންމެ ބާރު ދުވުންތެރިޔާ އިބްރާހީމް ހަސަންގެ ފިޔަވަޅުމަތިން އިޖްތިމާއީ މަސައްކަތަށް ޝައުގުވެރިކަން އުފެދުނު ރަޝީދާ ބުންޏެވެ\n.ޗޭނު ޖަމިއްޔާ އާއި އެކު މީދޫގައި ގިނަ ހަރަކާތްތަކެއް ހިންގާފައިވާ ރަޝީދާ ބުނީ މިހާތަނަށް ކުރެވުނު އެންމެ ފާހަގަކޮށްލެވޭ އެއް މަސައްކަތަކީ މީދޫ އޮޓޯޕޮޓްެ ޕްރޮޖެކްޓް ކާމިޔާބުކަމާއެކު ކުރިއަށް ގެންދިއުން ކަމަށެވެ. “ފާއިތުވެ ދިޔަ އަހަރުތަކުގައި ވަރަށް ގިނަ މަސައްކަތްތައް ކުރެވިފަ ހުންނާނެ. އޭގެ ތެރެއިންވެސް އޮޓޯޕޮޓްގެ މަސައްކަތަކީ ވަރަށް ކާމިޔާބުކަމާއެކު ހިންގަމުންދާ މަސައްކަތައް. އެ މަސައްކަތް މިހާ ކާމިޔާބުކަމާއެކު ކުރިއަށްދަނީ މަސައްކަތުގެ ފެށުން ރަގަޅުވެ، ރަނގަޅު ޕްލޭނަކާއެކު ކުރިއަށްދާތީ”ރަޝީދާ ބުންޏެވެ\n.މިހާރުވެސް ރެޑްކްރަސެންޓް މީދޫ ގޮފީގެ ނައިބު ރައިސާގެ މަގާމު އަދާކުރަމުންދާ ރަޝީދާ ވަނީ އެން.ޖީ.އޯ ފޯރަމްގައި ތިންފަހަރު ބައިވެރިވެފައެވެ. އަދި ހިއުމަން ރައިޓްސް ޓީއޯޓީ ހަދާފައިވާއިރު ރަޝީދާވަނީ އިންޓަނޭޝަނަލް ގޯލަބަލް މީޓިން އޮފް ވިމެންސް ލީޑަރޝިޕް ސާކަލް މީޓިންގައި ބައިވެރިވެ އެ ޓްރައިނިންތަކުން ލިބުނު ތަޖުރިބާގެ އަލީގައި ގިނަ ކަންތައްތަކެއް ކޮށްފައެވެ\nގައުމީ ފެންވަރުގެ އެކި އެކި ފޯރަމްތަކާއި، އިންޓަނޭޝަނަލް ފޯރަމް ތަކުގައިވެސް އަންހެނުންގެ ހައްގުތަކަށް ގިނަ މަސައްކަތްތަކެއް ކުރަމުންދާ ރަޝީދާއަކީ މީދޫގެ ކުޅިވަރު ކުރި އެރުވުމަށްވެސް ގިނަ މަސައްކަތްތަކެއް ކުރަމުންދާ ފަރާތެކެވެ. މީދޫ ދޮންދީނި ބަށި ޓީމް، ފުޓްސަލް ޓީމް، އަދި އަންހެން ވޮލީ ޓީމުގެ މެނޭޖަރެއްގެ ގޮތުގައި މަސައްކަތްކޮށް އެ ޓީމްތަކަށްވަނީ އަތޮޅު ފެންވަރުގައި ރަންވަނަތައް ހޯދައިދީފައެވެ.އެފްއޭއެމް ގްރާސްރޫޓް ފުޓްބޯޅަ ކޯޗިން ޓްރައިނިން އަދި ބަށި ރެފްރީ ކޯސް ފުރިހަމަ ކޮށްފައިވާ ރަޝީދާ ބުނީ ކޮންމެ ކުޅިވަރެއްގައިވެސް އަބަދުވެސް އެންމެ އިސްކަމެއް ދީފައިވަނީ އެކުވެރިކަން ބަދެހިކޮށް ދޭދޭ ފަރުދުންގެ މެދުގައި އޮންނަ ގުޅުން ބަދެހިކޮށް ކުރިއަށް ގެންދިއުމަށްކަމަށެވެ.ރަޝީދާ ވަނީ ރަށު ފެންވަރުގައި އަންހެނުންނަށް އިތުރު ފުރުސަތުތަކެއް ހޯދައި ދިނުމުގެ ގޮތުން އަމިއްލައަށް ރާވާ އިންތިޒާމުކޮށްގެން ނެޓްބޯޅަ މުބާރާތަކާއި ފުޓްސަލް މުބާރާތެއްގެ އިތުރުން ބަށި މުބާރާތެއްވެސް ވަނީ ބާއްވާފައެވެ\n.ރަޝީދާ ބުނީ އިޖްތިމާއީ މަސައްކަތްކުރުމުގައި ދިމާވާ އެންމެ ބޮޑު ގޮންޖެހުމަކީ ކަންކަން ހިންގުމަށް ބޭނުންވާ ފަންޑް ނުލިބުންކަމުގައެވެ.” ފަންޑް ނުލިބުން އެއީ އެންމެ އުނދަގޫ މައްސަލަ. މީގެ އިތުރުން މިކަހަލަ މަސައްކަތަކަށް ނިކުމެ އުޅޭއިރު އަގުވައްޓާލާ މީހާ ދަށްކޮށްލުމަށްޓަކައި ދައްކަމުންދާ ހަގީގަތެއް ނެތް ވާހަކަތަކުގެ ސަބަބުންވެސް ގޮންޖެހުމާއި ދިމާވޭ”ރަޝީދާ ބުންޏެވެ.\nއިޖްތިމާއީ މަސައްކަތުގައި ދެމި ހުރުމަށް އާއިލާ އާއި އެކުވެރިންގެ ފަރާތުން ވަރަށް ބޮޑު އެހީތެރިކަމެއް ލިބޭކަމަށް ރަޝީދާ ވަނީ ފާހަގަކޮށްފައެވެ. ” އާއިލާއާއި ދަރިފުޅު ޔަޒަން އަދި އެކުވެރިންގެ ފަރާތުން ވަރަށް ބޮޑު އެހީތެރިކަމެއް ލިބޭ. މިކަމުގައި ކުރިއަށް ދިއުމަށް ހިތްވަރުދެއްވާ އެންމެންނަށް ވަރަށް ބޮޑަށް ޝުކުރިއްޔާ”ރަޝީދާ ބުންޏެވެ\n.އިޖްތިމާއީ މަސައްކަތައް އަލަށް ނިކުންނަ ޒުވާނުންނަށް ރަޝީދާ ބުނެފައިވަނީ އިޖްތިމާއީ މަސައްކަތައް ނިކުތުމަކީ ވަރަށް ރަގަޅު މަސައްކަތެއްކަމަށާއި ކުރިއަށް ދިއުމުގައި ދިމާވާ ކަންތައްތަކާއި ކުރިމަތިލާން ކެރެންޖެހޭނެ ކަމަށެވެ. “މިކަމަށް ނިކުންނަންވާނީ ގޮންޖެހުންތައް ހުންނާނެކަން ދަނެ ހިތްވަރާއެކު. ރަގަޅު ގޮތުގައި ކުރިއަށްދާން ނިކުތްނަމަ ކުރިއަށް ދެވޭނެ. “ރަޝީދާ ބުންޏެވެ. މީގެ އިތުރުން ރަޝީދާ ބުނީ ކޮންމެ ކަމެއްގައިވެސް ހެޔޮނިޔަތާއެކު ކުރިއަށް ދިއުމަށް މަސައްކަތްކުރާނަމަ ކާމިޔާބު ލިބިގެންދާނެ ކަމަށެވެ. “ރަށުގެ ކަންތައްތައް ރަގަޅު ގޮތުގައި ކުރިއަށް ގެންދިއުމަށް އަންހެނުންގެ ހިއްސާ ވަރަށް މުހިއްމު”ރަޝީދާ ބުންޏެވެ\nރަޝީދާ އަކީ ގޮންޖެހުންތަކާއި އެކުވެސް ފަސް އެބުރި ބެލުމެއްނެތި މީދޫއަށް ގިނަ ހިދުމަތްތަކެއްކޮށްދެމުންދާ ކަނބަލެކެވެ. މިއަދުގެ ޒުވާނުންނަށް ރަގަޅު ނަމޫނާއެކެވެ. “އޭއޯ ނިއުސް” އިން އެދެނީ ރަޝީދާގެ މަސައްކަތަށް އިތުރު ކުރިއެރުމާއި ކާމިޔާބީއެވެ. ހިލޭ ސާބަހަށް ރަށަށްޓަކައި، މުޖްތައުއަށްޓަކައި ކުރާ މަސައްކަތްކީ ގެއްލިގެންދާނެ މަސައްކަތެއް ނޫނެވެ.\nއައްޑޫގައި ބޭއްވިި ވިޕް4 ގެ ތަމްރީނު ޕްރޮގްރާމް ކާމިޔާބު ކަމާއެކު ނިންމައިފި


ފާއިތުވި 2021 ވަނަ އަހަރު ފުވައްމުލައް ސިޓީގެ އާބާދީ އިތުރުވި މިންވަރު އެއިގެ ކުރީ އަހަރަށް ވުރެ ދަށް – Mikal News\nފުވައްމުލައް ސިޓީގެ އާބާދީ 2021 ޑިސެމްބަރުގެ ނިޔަލަށް\nފާއިތުވި 2021 ވަނަ އަހަރުގެ ނިޔަލަށް ފުވައްމުލައް ސިޓީގައި ރަޖިސްޓްރީވެފައިވާ އާބާދީ އަކީ 13371 ކަމަށް ފުވައްމުލައް ސިޓީ ކައުންސިލުން ހާމަކޮށްފިއެވެ. ފާއިތުވި6މަސް ތެރޭގައި އާބާދީއަށް އިތުރުވެފައި ވަނީ 81 މީހުންނެވެ. އަދި ފާއިތުވި 2020 ވަނަ އަހަރުގެ ޑިސެމްބަރު މަހުގެ އާބާދީއާއި އަޅާބަލާއިރު މިއީ 165 މީހުން ގެ އިތުރު ވުމެކެވެ. ފާއިތުވި 2020 ވަނަ އހަރު ފުވައްމުލައް ސިޓީއަށް 242 މީހުން އިތުރު ވިއެއްކަމަކު ނިމުނު 2021 ވަނަ އަހަރު އިތުރުވެފައި މި ވަނީ އެއަށްވުރެ މަދުން (165) ނެވެ.\nފުވައްމުލައް ސިޓީގެ ރަޖިސްޓްރީ ވެފައިވާ އާބާދީގައި އަންހެން ފިރިހެން ނިސްބަތް އުޅެނީ ދާދީ އެއްވަރެއްގައެވެ. އެގޮތުން ތިބީ ފިރިހެން %51 އަދި އަންހެން %49 މީހުންނެވެ. ނަމަވެސް ފުވައްމުލައް ސިޓީގައި ދިރިއުޅޭ އާބާދީ އަކީ 9193 ކަމަށް ފުވައްމުލައް ސިޓީ ކައުންސިލުން ހާމަކުރައްވާފައި ވެއެވެ. އެއީ ފުވައްމުލައް ސިޓީގައި ދިރިއުޅޭ 800 އެއްހާ ބިދޭސީން ވެސް ހިމަނައިގެންނެވެ.\nފުވައްމުލައް ސިޓީގެ އަވަށްތަކުގެ އާބާދީ 2021 ޑިސެމްބަރުގެ ނިޔަލަށް\nފުވައްމުލައް ސިޓީގެ އަވަށްތަކުގެ އާބާދީއަށް ވެސް މާބޮޑު ބަދަލެއް އައިސްފައެއް ނުވެއެވެ. އެގޮތުން މީހުން އެންމެ ގިނަ ދޫނޑިގަމު އަވަށަށް 28+ މީހުން އިތުރުވިއިރު، ދެވަނަ މިސްކިތްމަގު އވަށާއި މާދަޑު އވަށް ވެސް 9+ އިތުރުވެފައި މީހުންނެވެ. އަދި ތިންވަނާގައިވާ ހޯދަޑު އަވަށަށް ފާއިތުވި6މަސް ދުވަހުގެ ތެރޭގައި7މީހަކު އިތުރުވެފައި ވެއެވެ. އަދި އާބާދީ އެންމެ ދަށް މާލެގަމަށް6މީހުން އިތުރުވެފައި ވެއެވެ. ފުނާޑު އަވަށުގެ އާބާދީ އިން 5- މީހުން މަދުވެފައެވެ. ދަޑިމަގު އަވަށަށް 17 މިީހުން އިތުރު ވިއިރު މާދަޑު އަދި ދިގުވާޑު އވަށަށް 14 މީހުން އިތުރު ވެފައި ވެއެވެ.\nފާއިތުވި 2020 ވަނަ އަހަރުގެ އާބާދީ ކުޑަކޮށް މައްޗަށް ޖެހުނު ކަމުގައި ވިޔަސް އެއިގެ ކުރީ ދެ އަހަރު ވެސް އާބާދީ އިތުރުވާ މިންވަރު ދިޔައީ ދަށަށެވެ. 2014 ގެ ބޯހިމެނުމުގެ ހިސާބުތަކުން ދައްކާ ގޮތުގައި ފުވައްމުލަކުގެ އާބާދީ އިތުރުވާ ނިސްބަތް އުޅެނީ 2.76 ގައެވެ. މާނައަކީ ދަރިމައިވާ އުމުރުގެ ކޮންމެ އަންހެނަކަށް ލިބޭ ކުދިންގެ އަދަދު އެވެރެޖް ހުރީ2އާއި3އާއި ދެމެދުގައި ކަމެވެ. އަދި މިއަދު ކުރިޔަށް އޮތްތަނުގައި މިއަށްވުރެން ވެސް ދަށްގެންދާނެކަމަށް ދައްކައެވެ. އާބާދީ ދަށަށް ދިއުމުގެ އެއްސަބަބަކީ ދައިރިމައިވުން މަދުވުމާއި ރަށުން ބޭރަށް ހިޖުރަކުރުން އިތުރުވުމެވެ. އެގޮތުން ބޮޑަށް ބެލެވެނީ ފުވައްމުލަކުގެ އާބާދީގެ ކުރިއާ އަޅަބަލާއިރު ނިސްބަތުން ގިނަ މީހުން އެހެން ސަރަހައްދަށް ހިޖުރަކޮށްފައިވާ ކަމަށެވެ.\nފުވައްމުލައް ސިޓީގެ އާބާދީ އިތުރުވާ ނިސްބަތް 2021


އޭޕްރީލް 10 އަށް 18 އަހަރުފުރޭ އެންމެންނަށް ވޯޓު ލެވޭނެ: އީސީ | Sangu News\nއޭޕްރީލް 10 އަށް 18 އަހަރުފުރޭ އެންމެންނަށް ވޯޓު ލެވޭނެ: އީސީ\n26 މާރޗް 2021 - 21:37\nއިލެކްޝަންސް ކޮމިޝަންގެ ރައީސް އަހުމަދު ޝަރީފް، ސަންގުޓީވީގެ ހަބަރަށް ފަހު ޕްތޮގުރާމުގައި: ފޮޓޯ ސަންގު\nއަންނަ އޭޕްރީލް މަހުގެ 10 ވަނަ ދުވަހަށް 18 އަހަރު ފުރޭ އެންމެންނަށް ކުރިއަށް އޮތް ކައުންސިލް އިންތިހާބުގައި ވޯޓުލުމުގެ ފުރުސަތު ލިބިގެންދާނެ ކަމަށް އިލެކްޝަންސް ކޮމިޝަނުގެ ރައީސް، އަހުމަދު ޝަރީފް ވިދާޅުވެއްޖެއެވެ.\nޝަރީފް މިހެން ވިދާޅުވީ ކައުންސިލް އިންތިހާބުގައި 18 އަހަރު ފުރިފައިވާ ބައެއް ފަރާތްތަކަށް ވޯޓު ލުމުގެ ހައްގު ގެއްލިގެންދާ ކަމަށް ކުރީގެ އުއްތަމަ ފަނޑިޔާރު ޑރ.އަހުމަދު އަބްދުﷲ ދީދީ ވިދާޅުވުމާ ގުޅިގެންނެވެ.\nއެގޮތުން ދީދީ ވިދާޅުވީ ކައުންސިލް އިންތިޚާބު އެއް އަހަރުގެ މުއްދަތަށް ލަސްކުރުމަށް ފާސްކުރެވުނު ވަގުތީ ޤާނޫނުން އިންތިޚާބު ފަސްކުރެވުނު މުއްދަތުގެ ތެރޭގައި ޢުމުރުން 18 އަހަރު ފުރޭ ރައްޔިތުންނަށް ގާނޫނު އަސާސީގެ 26 ވަނަ މާއްދާގެ ދަށުން ކަށަވަރުކޮށްދީފައިވާ ވޯޓުދިނުމާއި އިންތިޚާބުތަކުގައި ވާދަކުރުމުގެ ޙައްޤު ނިގުޅައިގެންފައިވާ ކަމަށެވެ.\nއެކަމާ ގުޅިގެން ޝަރީފް ވިދާޅުވީ އޭޕްރީލް 10 ވަނަ ދުވަހަށް 18 އަހަރު ފުރޭ އަދި ފުރިފައިވާ ދިވެހި ހުރިހާ ރައްޔިތުންނަށް ކުރިއަށް އޮތް އިންތިހާބުގައި ވޯޓު ލެވޭނެ ކަމަށެވެ. އަދި އެކަން އީސީން ކަށަވަރުކޮށް އަރުވާ ކަމަށްވެސް ޝަރީފް ވިދާޅުވިއެވެ.


Parineeti ge aa film: Neyvaa hifahattaalan jehey haa molhu!\nޕަރިނިތީގެ އާ ފިލްމު: ނޭވާ ހިފަހައްޓާލަން ޖެހޭހާ މޮޅު!\n14 ޖެނުއަރީ 2021 - 08:17:00\nބަތަލާ ޕަރިނިތީ ޗޯޕްރާ ލީޑް ރޯލުން ފެނިގެންދާ ނެޓްފިލްކްގެ ދަ ގާލް އޮން ޓްރެއިންގެ ޓްރެއިލާ ރިލީސް ކޮށްފިއެވެ.\nމިދިޔަ އަހަރު މެއި މަހު ރިލީޒް ކުރުމަށް ފުރަތަމަ ޝެޑިއުލް ކުރެވުނު މި ފިލްމުގެ ޓްރެއިލާ ރިލީސް ކޮށްފައިވަނީ މި ހަފްތާގައެވެ.\nމީގެ ކުރިން 2020 ގައި ރިލީސް ކުރުމަށް ނިންމާފައިވާ މި ފިލްމު ރިލީސް ކުރާ ތާރީހު ފަސް ކުރަން ޖެހުނީ ކޮވިޑް 19 އާއި ގުޅިގެންނެވެ. އެގޮތުން މިހާރު މި ފިލްމު ރިލީސް ކުރުމަށް ޝެޑިއުލް ކޮށްފައިވަނީ އަންނަ ފެބްރުއަރީ މަހުގެ 26 އަށެވެ.\nޕަރިނިތީގެ ހުނަރުވެރި އެކްޓިން ފެނިގެންދާ މި ޓްރެއިލާއަކީ ނޭވާ ހިފަހައްޓާލަން ޖެހޭފަދަ ޓްރެއިލާއެކެވެ. އެގޮތުން ޓްރެއިލާ ފަށާއިރު މަގުމަތީގައި ޕަރިނިތީ ހުންނަ މަންޒަރު ފެނިގެންދެއެވެ. އަދި ރޭލެއްގެ ތެރޭ އުޅޭ މަންޒަރާއި، މޫނުމަތި ޒަހަމްވެފައި ހުރި މަންޒަރެއް ފެނިގެން ދެއެވެ. ދެން ފެނިގެންދާ ކޮންމެ މަންޒަރަކީވެސް ނޭވާ ހިފަހައްޓާލަން ޖެހޭ ފަދަ މަންޒަރެކެވެ. މާ ބޮޑަށް ފިލްމުގެ ހާދިސާ ފަހުމު ނުވި ނަމަވެސް، ބެލުންތެރިންގެ ސަމާލުކަން ދަމައިގަންނަ ކަހަލައެވެ.\nބޮލީވުޑްގެ ހަބަރުތަކުން ބުނާ ގޮތުގައި މި ފިލްމުގައި ދައްކުވައިދެނީ މަސްތުގެ ހާލަތުގައި އުޅޭ އަންހެނެއްގެ ހަޔާތުގެ ވާހަކައެވެ. އެގޮތުން މި އަންހެން މީހާ ކޮންމެ ދުވަހަކު ވެސް ރޭލުން ދަތުރު ކުރާއިރު ފެންނަ ދެމީހަކަށް ޝައުގުވެރިކަން އުފެދި، އެމީހުންގެ ދިރިއުޅުމަށް އާދަޔާ ހިލާފު ކަންކަން ދިމާވެއެވެ. މި ޝައުގުވެރިކަމާ ހެދި އެންމެ ފަހުން ގެއްލިގެން ހޯދަމުން އަންނަ މީހެއްގެ މައްސަލައިގައި އޭނާ ތާށިވެ، އޭނާގެ ސިއްރުތައް މަޑުމަޑުން ފާޅުވާތަން މި ފިލްމުން ފެނިގެންދާނެއެވެ.\nމި ފިލްމަކީ 2016 ވަނަ އަހަރު ހޮލީވުޑްގައި ރިލީޒް ކުރި ދަ ގާލް އޮން ޓްރެއިން ފިލްމަށް ބިނާކޮށް ތައްޔާރު ކޮށްފައިވާ ފިލްމެކެވެ.\nޕަރިނީތި ޗޯޕްރާ ނެޓްފްލިކްސް\nގޭމް އޮފް ތްރޯންސް މާސްޓަމައިންޑުންގެ މުޅިން އާ ސީރީޒެއް\nދިހަ މިލިއަނަށް ވުރެ ގިނަ މީހުން "ނެޓްފިކްސް" ގެ އަވައިގައި ޖެހިއްޖެ


Dhivehi Sifain Ventilator eh ufahdhaifi\nދިވެހި ސިފައިން ވެންޓިލޭޓަރެއް އުފައްދައިފި\nއެމް.އެން.ޑީ.އެފް ސަރވިސް ކޯޕްސްގެ ސިގްނަލްސް އިން ނޭޝަނަލް އެމަޖެންސީ އޮޕަރޭޝަންސް ސެންޓަރަށް ބޭނުންވާ އެމަޖެންސީ ވެންޓިލޭޓަރެއްް އުފައްދައިފިއެވެ.\nމި ވެންޓިލޭޓަރު އުފެއްދުމުގެ މަސައްކަތް ސިގްނަލް އިން ފަށާފައިވަނީ 18 އޭޕްރީލް 2020 ވަނަ ދުވަހުއެވެ. ހަލާކުވެފައިވާ ބައެއް އިލެކްޓްރޯނިކް އިކުއިޕްމަންޓްސްގެ ބައިތައް ބޭނުންކޮށްގެން މި ވެންޓިލޭޓަރުގެ މަސައްކަތް 14 ދުވަހުގެ ތެރޭގައި ވަނީ ނިންމާފައެވެ.\nމިއަދު ބީކޭ އޮޑިޓޯރިއަމްގައި ވެންޓިލޭޓަރު ދައްކާލުމަށް ބޭއްވި ރަސްމިއްޔާތުގައި މިނިސްޓަރ އޮފް ޑިފެންސް އަލްއުސްތާޒާ މާރިޔާ އަޙްމަދު ދީދީ އާއި ޗީފް އޮފް ޑިފެންސް ފޯސް މޭޖަރ ޖެނަރަލް އަބްދުﷲ ޝަމާލް އަދި ވައިސްޗީފް އޮފް ޑިފެންސް ފޯސް ބްރިގޭޑިއަރ ޖެނަރަލް އަބްދުއްރަހީމް އަބްދުއްލަތީފް ބައިވެރިވެ ވަޑައިގެންނެވިއެވެ.\nމި ތައްޔާރު ކުރެވުނު އެމަޖެންސީވެންޓިލޭޓަރކީ ޕްރޮޓޯޓައިޕް އަކަށް ވުމުން މިފަދަ މެޑިކަލް ޑިވައިސްތައް ބޭނުން ކުރުމުގެ ކުރިން ހަމަޖެހިފައިވާ އުސޫލުން ޓެސްޓްތަކާއި ޓްރައަލްސްތައް ކުރިއަށްގެންދާ ގޮތަށް ވަނީ ހަމަޖެހިފައެވެ.


މި އަހަރުގެ2ވަނަ ކުއާޓަރުގައި ވެސް އެންމެ ގިނައިން ނިންމާފައިވަނީ ނާޖާއިޒު ފައިދާ ހޯދައިދިނުމުގެ މައްސަލަތައް | އެންޓި-ކޮރަޕްޝަން ކޮމިޝަން\nމި އަހަރުގެ2ވަނަ ކުއާޓަރުގައި ވެސް އެންމެ ގިނައިން ނިންމާފައިވަނީ ނާޖާއިޒު ފައިދާ ހޯދައިދިނުމުގެ މައްސަލަތައް\n2019ވަނަ އަހަރުގެ ފުރަތަމަ ހަމަސް ދުވަހުގެ ތަފާސްހިސާބުތަކުން ދައްކާގޮތުގައި އެންޓި-ކޮރަޕްޝަން ކޮމިޝަން (އޭސީސީ)އިން ނިންމި މައްސަލަތަކުގެ ތެރެއިން ފާއިތުވެ ދިޔަ އަހަރެކޭ އެއްފަދައިން މިއަހަރުވެސް އެންމެ ގިނައީ ނާޖާއިޒު ފައިދާ ހޯދައިދިނުމުގެ މައްސަލަތަކެވެ.\nއެގޮތުން މިއަހަރުގެ ދެވަނަ ކުއާޓަރގެ ތެރޭގައި ނާޖާއިޒު ފައިދާ ހޯދައިދިނުމުގެ 85 މައްސަލައެއް ވަނީ ބަލާ ނިންމާފައެވެ. 2018 ވަނަ އަހަރު މި މުއްދަތުގެ ތެރޭގައި ނާޖާއިޒު ފައިދާ ހޯދައިދިނުމުގެ 332 މައްސަލައެއް ބަލާ ނިންމާފައިވެއެވެ.\nމިއަހަރުގެ ދެވަނަ ކުއާޓަރގެ ތެރޭގައި ދެވަނައަށް އެންމެ ގިނައިން ނިންމާފައިވަނީ ޤަވާއިދާ ޚިލާފުވުމުގެ މައްސަލަތަކެވެ. މި މުއްދަތުގެ ތެރޭގައި ޤަވާއިދާ ޚިލާފުވުމުގެ 61 މައްސަލައެއް ނިންމާފައިވާކަން ފާހަގަކުރެވެއެވެ. އަދި ތިންވަނަ އަށް އެންމެ ގިނައިން ނިންމާފައިވަނީ މަޤާމުގެ ނުފޫޒު ބޭނުންކޮށްގެން އަމިއްލައަށް ނާޖާއިޒު ފައިދާ ހޯދުމުގެ މައްސަލަތަކެވެ. އެގޮތުން މަޤާމުގެ ނުފޫޒު ބޭނުންކޮށްގެން އަމިއްލައަށް ނާޖާއިޒު ފައިދާ ހޯދުމުގެ 24 މައްސަލައެއް ނިންމާފައިވެއެވެ. އަދި ރިޝްވަތުގެ 18 މައްސަލައަކާއި، ދައުލަތަށް ފައިދާވާން އޮތްކަމެއްގައި އެނޫންގޮތަކަށް ޢަމަލުކުރުމުގެ 07 މައްސަލައަކާއި، ދައުލަތުގެ މުދަލާއި ފައިސާއަށް އިހުމާލު ވުމުގެ 03 މައްސަލައެއް ވެސް މިއަހަރުގެ ދެވަނަ ކުއާޓަރގެ ތެރޭގައި ކޮމިޝަނުން ބަލާ ނިންމާފައިވެއެވެ.


Ikhlaastherikan dhakkaanee hama ekani namakun noon: Qasim - vNews.mv\nޖޭޕީން އަންގާރަ ދުވަހުގެރޭ ބޭއްވި ޖަލްސާގައި ލީޑަރު ގާސިމް އިބްރާހީމް ވާހަކަފުޅު ދައްކަވަނީ\nއިޚުލާސްތެރިކަން ނަމުންވެސް އަދި ކަމުންވެސް ދައްކާނަން: ގާސިމް\nޙައްވާ މިންހާ Male' | 25 December 2019, 00:41\nޖުމްހޫރީ ޕާޓީއާއި ޕާޓީގެ ލީޑަރު ގާސިމް އިބްރާހީމް އިޚުލާސްތެރި މަސައްކަތް ކުރައްވަނީ ހަމައެކަނި ނަމުން ނޫން ކަމަށާއި ކަމުންވެސް އެކަން ދައްކާނެ ކަމަށް ގާސިމް ވިދާޅުވެއްޖެއެވެ.\nޖުމްހޫރީ ޕާޓީއަށް މީހުން އިތުރުކުރުމަށް ބާއްވާ ސިލްސިލާ ހަރަކާތްތަކުގެ ތެރެއިން އަންގާރަ ދުވަހުގެރޭ ބޭއްވި ހަރަކާތުގައި ވާހަކަފުޅު ދައްކަވަމުން ޖުމްހޫރީ ޕާޓީގެ ލީޑަރ ގާސިމް އިބްރާހިމް ވިދާޅުވީ އެއްޗެއް ފުރާ ފުރިހަމަ ވެއްޖެއްޔާ ބަންޑުން ވާނެ ކަމަށެވެ. މާ ގިނައިން އެއްވެސް އެއްޗަކަށް، އެއްޗެހި ނޭޅޭނެ ކަމަށާއި، ފުރުމުން ދެން ވާނީ މަތިން ބަންޑުން ކަމަށް ވިދާޅުވިއެވެ.\nއެހެންނަމަވެސް، އެ ޕާޓީގައި ޖާގަ އެބައޮތް ކަމަށާއި ގިނަ ފުރުސަތުތައްވެސް އެ ޕާޓީގައި އެބައޮތް ކަމަށް ވިދާޅުވިއެވެ. ޕާޓީއާ އަލަށް ގުޅޭ މެމްބަރުންނަށް ސިޔާސީ ގޮތުންނާއި ސަރުކާރުގެ ވަޒީފާތަކުންވެސް ބޭނުން ރޮނގަކުން ކުރިއަށް ދެވޭނެ ފުރުސަތު އޮތީ ފަހިވެފައި ކަމަށް ގާސިމް ވިދާޅުވިއެެވެ. އެގޮތުން ސިއްހީ ދާއިރާ، ތައުލީމީ ދާއިރާ އަދި ކުޅިވަރުގެ ދާއިރާއާއި ބޭނުން އެހެން ދާއިރާއަކުންވެސް ކުރިއަށް ދިޔުމުގެ ފުރުސަތު އެބައޮތް ކަމަށް ގާސިމް ވިދާޅުވިއެވެ.\nޕާޓީ ހަރަކާތްތެރިކަމާއެކު ހިންގަމުން އަންނަތާ 13 ވަރަކަށް އަހަރު ވެއްޖެ ކަމާއި އެހެންނަމަވެސް އެ ޕާޓީވެސް "ހައިބަނޭޓް" ވާންޖެހޭ ނުވަތަ ޕާޓީގެ ކަންކަން މަޑުޖައްސާލަންޖެހޭ ދުވަސްވަރު އަންނަކަން ގާސިމް ފާހަގަކުރެއްވިއެވެ. ގާސިމް ވިދާޅުވީ ޖުމްހޫރީ ޕާޓީން ކުރާ މަސައްކަތަކީ މިގައުމަށް ޑިމޮކްރަސީ ގެނެސް، އަސާސީ ހައްގުތަކާއި މިނިވަންކަން ހޯދައިދިނުން ކަމަށެވެ. އެހެންނަމަވެސް، ކޮންމެ ފަހަރަކުވެސް މާ ކުރިއާލައި މިކަންކަން ކުރަން ފަށައިފިނަމަ ހުދު އެމަނިކުފާނަށާއި، އާއިލާއަށް ގެއްލުންތަކާ ކުރިމަތިލާންޖެހޭކަން ފާހަގަކުރެއްވިއެވެ. އެ އަނިޔާތައް ލިބެން ފެށީ ޖުމްހޫރީ ޕާޓީ އުފެއްދި ހިސާބުން އެކަނި ނޫން ކަމަށާއި ސިޔާސީ މައިދާނަށް 1984 ވަނަ އަހަރު ނުކުމެވަޑައިގަތީއްސުރެ އެ އަނިޔާތަކާ ކުރިމަތިލާން ޖެހިފައިވާ ކަމަށް ގާސިމް ވިދާޅުވިއެވެ.\nފިކުރިއްޔާތުގެ ނަޒަރަކުން ވިސްނައިފިނަމަ ވަރަށް ސާފުކޮށް އެނގޭނެ، އަޅުގަނޑު މިމަސައްކަތް ކުރަނީ ދިވެހި ރައްޔިތުންގެ ހައްގުގައިކަން. ދިވެހި ރައްޔިތުންނަށްޓަކައިކަން. ހަމއެކަނި ނަމަކުން ނޫންކަން، ކަމުންވެސް، ބަހުންވެސް، އަމަލުންވެސް އެކަން ސާބިތުވާކަން. ހަތަރުފަރާތުން ފަރިވެ ފޮޅޭނީ އެކަންތައްކަން. އެއީ ކޮންމެ ދައުލަތުގެ މުއައްސަސާއަކަށް ވިޔަސް، ކޮންމެ ދިވެހި ރައްޔިތަކަށްވެސް މިކަން އެނގޭނެ. އަޅުގަނޑަށް ފައިދާ ބޮޑީ، އަދި އަނބިދަރިންނަށް ފައިދާ ބޮޑީ މިމަސައްކަތް މިގޮތަށް ނުކުރުންކަން.\nގާސިމް އިތުރަށް ވިދާޅުވީ ޖުމްހޫރީ ޕާޓީއާއި ޕާޓީގެ މެމްބަރުން އަބަދުވެސް ކުރައްވަމުން ގެންދަވަނީ އިޚުލާސްތެރި މަސައްކަތް ކަމަށެވެ. އެގޮތުން ގައުމަށާއި، ދީނަށާއި ގާނޫނަށް އިޚުލާސްތެރި މަސައްކަތް ކުރެެއްވުމުގައި ޕާޓީގެ އެއްވެސް މެމްބަރަކުވެސް ފަސްޖެހިވަޑައިނުގަންނަވާނެ ކަމަށް ގާސިމް ވަނީ ވިދާޅުވެފައެވެ.\nއިސްލާމްދީނާއި ރަސޫލާއަށް ފުރައްސާރަކޮށް ރިޕޯޓު ނެރުނު މައްސަލާގައި އެމްޑީއެން އުވާލާފައި ވުމުން ގާސިމް ވަނީ ސަރުކާރަށް ތައުރީފުކުރައްވާ ވާހަކަފުޅު ދައްކަވާފައެވެ. އަދި ހައްދުފަހަނައެޅުމާއި ހަރުކަށި ފިކުރުތަކާ ގުޅޭގޮތުން ވިދާޅުވީ ގައުމުގެ މަސްލަހަތު ގެއްލޭފަދަ އެއްވެސް ކަމެއް އެއްވެސް ފަރާތަކުން ކޮށްގެން ނުވާނެ ކަމަށެވެ.\nއަންނަ އަހަރު ނެގުމަށް ތައްޔާރުވަމުންދާ އިންކަމް ޓެކްސްއަށް އަލިއަޅުއްވާލައްވައި ގާސިމް ވިދާޅުވީ، ބައެއް ފަހަރު ބަލިތަކުން ސަލާމަތްވުމަށް ހިތި ބޭސްގުޅައެއްވެސް ކާލަންޖެހޭ ކަމަށެވެ. އެބޭސް ގުޅަ ކާލުމުން، ވަގުތީ ގޮތުން އުނދަގޫތަކެއް ކުރިމަތިވިޔަސް، ފަހުން އެކަމުގެ ފައިދާ ކުރާނެކަން ގާސިމް ފާހަގަކުރެއްވިއެވެ.\nހަމައެގޮތަށް ޓެކްސް ނެގުމުންވެސް ފަހުން ފައިދާ ކުރާނީ ރައްޔިތުންނަށް ކަމަށް ގާސިމް ވިދާޅުވިއެވެ. ޓެކްސް ނަގައިން ލިބޭ ފައިސާއަކީ ގައުމުގެ ކުރިއެރުމަށް ލިބޭ ފައިސާކަން ފާހަގަކުރެއްވިއެވެ. މިކަން ކުރުމުގައިވެސް މުޅިގައުމަށް ފައިދާވާނެ ގޮތް ބަލައި، ކޮރަޕްޝަނާއި ފަސާދައިން ދުރުވެ ތިބުމަށް އިލްތިމާސް ކުރެއްވިއެވެ. އެގޮތުން ޓެކްސް ނަގަން ނުޖެހޭ މީހުން އަތުން ޓެކްސް ފައިސާ ނުނެގުމަށާއި އެންމެންނާމެދު ހަމަަހަމަ އިންސާފުވެރި ގޮތްތަކެއް ގެންގުޅުމަށް ގާސިމް ވަނީ އިލްތިމާސް ކުރައްވާފައެވެ.\nގާސިމްވެސް އިތުރު ފުޅެއް ހައްދައިފިއްޔާ ވާނީ ހަމަ އިތުރު ފުޅުކަށް. ގާސިމް ވެސް ހުރިހާވެސް މަސައްކަތެއް ކުރައްވަނީ ހަމަ މިގައުމުގެ ވެރިކަމަށް އަންނަން. އަމިއްލަ އެދުމެއް ނެތި މަސައްކަތް ކުރާ ވާހަކަ ވިދާޅުވާތީ މިހެން މިބުނެލީ. މަސައްކަތް ކުރާ މީހަކަށް ކޮންމެވެސް ދުވަހަކުން ކާމިޔާބުވާނެ.


ނޮޅިވަރަންފަރު ގިމަން (3) — Ihavandhoo.com\n17 މާރިޗު 20144ސަޢުދުﷲ ރަޝީދު, އަސަދުﷲ ޙާމީން\n7 މާރިޗް ދުވަހުގެ ލިޔުމާއި ގުޅޭ\nތައާރަފްގެ ބައްދަލުވުމުން މިންޖުވީއިރު، ސިކުންތުކަށި ގަޑިން ނިދުމުގެ ވަގުތަށް ތަން ހުސްކުރަމުން ގެންދެއެވެ. އިތުރަށް މަޑުކޮށްލުމެއްނެތި އަހަރެންވެސް އާތިފްއާއެކު ދިޔައީ ސީދާ ގެއަށެވެ. ރޭނގަޑުގެ ކެއުމަށް އިންސާފުކުރުމަށްފަހު، އިރުކޮޅެއްވަންދެން ގޭގެ އަހުލުވެރިންނާ ވާހަކަ ދައްކައިލަން އިނީމެވެ. ބޮލަށާއި ހަށިގަނޑަށް ލިބިފައިވާ ލޮޑުކަމާއި ވަރުބަލިކަން ފިލުވާލުމަށްޓަކައި އެނދުގެ މަގަތުގައި އިށީދެވެސް ނުލާ، ނިދޭތޯ އޮށޯވެލުނުއިރު ގަޑިން 10:30 ވެގެން ދަނީއެވެ. ނިދޭތޯ މުޅިން އައު ތަންމައްޗެއްގައި ފުރޮޅޭނެ ގިނަ ވަގުތުތަކެއް ނުލިބި އުޅެނިކޮށް ނިދި އަހަރެންގެ މައްޗަށް ގަދަވެ، އިރުކޮޅެއްގެ ތެރޭގައި އަހަރެންނަށް ހަމަރަނގަޅަށް ނިދިއްޖެއެވެ.\nގަޑިން 4:30 ވާނެ އިތުރު ފުރުޞަތެއް ނުދީ، ނިދީގެ މައްޗަށް ފަސްއަޅައި ފޮރުވައިލުމަށްފަހު، ފަތިސްނަމާދަށް ދިޔައީމެވެ. ގެއިން ނާސްތާރޮށީގެ ކުރިން ކުޑަގޮތަކަށް ނާސްތާއެއް ކޮށްލައިގެން ރަށުތެރެއަށް ނުކުމެލީ އެހެން ރަހުމަތްތެރިކުދިންތަކާ އެކުއެވެ. ފަތުޙުﷲ ސަރޔަށް ކަން ހިނގާ ނުހިގާ ގޮތް އަންގަން ޖެހޭތީވެ ބައިސްކަލު ދުއްވަން ނުކުތީވެސް އެކަމަށް އިޝާރާތްކޮށްފައެވެ. ރަށުކުދިންގެ އިތުރުން ނޮޅިވަރަންފަރުގެ ރަޙްމަތްތެރިންތައްވެސް އަހަރެމެންނާއެކު ވަގުތު ހޭދަކުރަން ބޭނުންވުމުން އެކުދިންނާއެކު ބައިސްކަލުތަކުގައި ރަށުގެ އެތަންމިތަން ބަލައިލީމެވެ. އެކި ތަންތަނާ ބެހޭގޮތުން އެކުދިން އަހަރެމެންނަށް މައުޟޫމާތު ދެމުން ގެންދިޔައެވެ.\nދެވޭ ކޮންމެ ސައިޓަކުންވެސް ސާފުކަން ފެނިގެން ދެއެވެ. މަގުތައްވަނީ ކުނިކަހާ ޗާލުކޮށްފައެވެ. ހެނދުނުގެ ވަގުތުގައި އެ މަސައްކަތުގައި އުޅޭ އަންހެންވެރިންނާއި މުސްކުޅިފުރާގެ އަންހެނުންވެސް އިލޮށިފަތި ހިފައިގެން އެކަމުގައި ފަރުވާވެ އުޅުނެވެ. ފިހާރަތައް މަދުވެ ކުދިކަމުގައި ވީނަމަވެސް ފިހާރަތަކުން ލިބެން ހުންނަ ތަކެތީގެ ޢަދަދު ގިނަ ވެފައި މޮޅެވެ. އެލިޔާ ސައިޓްގައި ނަރުދަމާ އަޅައިފައިވުމުން އެކަމުގެ ފަސޭހައިގެ ވާހަކަ ކޮންމެވެސް ވަރަކަށް ޢާއްމުންގެ ފަރާތުން އިވެމުން ދިޔައެވެ.\nގިނަތަންނަށް ދެވޭނެ ހިތްވަރާއި، ބުންވަރު ހުއްޓެއްކަމަކު، ވަގުތު ވީ އަގުބޮޑު މަދު އެއްޗެއްކަމުގައެވެ. 8:30 ގައި އޮތް، ސަޤާފީ ކަންކަމާއި ރަށުގެ އާދަކާދަތަކާ ގުޅޭ މައުލޫމާތު ހިއްސާކުރުމުގެ ހަރަކާތުގައި ބައިވެރިވުމަށްޓަކައި ބަލަން ހުރި، އެކަމަކު ނުބެލިހުރި ތަންތަން އެހެން ފަހަރަކަށް ހަދައިފައި، ސުކޫލާ ދިމާއަށް މިސްރާބު ޖެހީމެވެ. މައުލޫމާތު ދެއްވުމަށްޓަކައި ގެނެސްފައިހުރީ، ނޮޅިވަރަންފަރުގެ ކުރީގެ ކުޑަކަތީބު، އަޙްމަދު އަބްދުﷲއެވެ. އަޙްމަދު ފުރަތަމަ ދެއްވީ ނޮޅިވަރަންފަރު ސުކޫލާ ބެހޭ ވާހަކަތަކާއި އެ ސުކޫލުގެ އެންމެ ކުރީގެ މާޒީގެ ވާހަކަތަކެވެ. ސުކޫލް ވުޖޫދުވެގެން އައި އިރު ސުކޫލުގެ މަޤާމާއި، އެސުކޫލަށް ލިބިފައިވާ ޤަދަރުގެ ވާހަކަތަކުގެ މައްޗަށްވެސް އަލި އަޅުއްވާލިއެވެ.\nދެން މަޑުކޮށްލީ ސުކޫލު ކައިރީގައި ހުރި މޫސާ އެދުރުތަކުރުފާނުގެ ކުރީގެ ގެކޮޅު ހުރި ފޫޓުގައެވެ. އެދުރުތަކުރުފާނަށް ވާރުދެއްވުމުން، ވާރުކުރެއްވީ އޭނާގެ ގޭގައެވެ.6މެއި 1992 ގައި ކުޅުދުއްފުއްޓަށް ހދ. އަތޮޅުއޮފީސް ބަދަލުކުރަންދެން ހދ. އަތޮޅުގެ ހުރީ ނޮޅިވަރަންފަރުގައި އެދުރުތަކުރުފާނުގެ ގެ ހުރި ތާންގައެވެ. އެހެންނަމަވެސް މިއަދު އަޅުގަނޑުމެނަށް ފެންނަން ހުރީ އެ ގެކޮޅުގެ ބަދަލުގައި ރަށްވެހި ގެއެއް އެތަނުގައި ހުއްޓައެވެ. ހަމަ އެޔާއެކު އެދުރުތަކުރުފާނު އުޅުއްވި ކަމުގެ ހެކިތަކާއި ނިޝާންތައްވެސް އަދި އަދަށް އަންނަންދެއް އެތަނުން ފެންނާން ހުއްޓެވެ. އެތަނުގައި ހުރި އެދުރުތަކުރުފާނުގެ ގެކޮޅު މުސްކުޅިވެ ވީރާނާވެ ހަލާކުވެގެން ދާން ފެށުމުން، އެތަން ތަޅައިލުމަށްފަހު ރައްޔިތުންނަށް ފައިދާވާނޭ ގޮތަށް ކަންތައް ކުރެއްވީ ކަމަށް މައުލޫމާތު ލިބުނެވެ.\nއެދުރުތަކުރުފާނުގެ ގެއިން ފައިނައްޓާލެވުނު އިރު ކައިރިން ފެންނަން ހުރި ބޮޑު ގަހަކާމެދު ސުވާލުކުރެވުމުން، އެއީ އެރަށުގައި ހުރި އެންމެ ދުވަސްވީ ގަސްކަން އެނގުނެވެ. އެއީ ލާމިގަހެކެވެ. އަދި އެރަށުގައި އުޅޭ އެންމެންނަށް ވީ އަހަރެއް އެގަހަށް ވާނެކަމަށްވެއެވެ. މަގުތަކުގައި ހިނގަމުން ދިޔައިރު ފެންނަމުންދާ މުހިއްމު ތަންތަނުގެ މައުލޫމާތުތަކުގެ އިތުރުން ރަށާ ބެހޭ ވަރަށް ގިނަ މައުލޫމާތުތައް އަޙްމަދު ދެއްވިއެވެ. ސުވާލުކުރުމުގެ ފުރުޞަތުތަކުގެ ބޭނުން ހިފައިގެން އިހަވަންދޫ ކުދިން ކުރެއްވި ކޮންމެ ސުވާލަކަށް އެންމެ ފުރިހަމައަށް ޖަވާބު ދެއްވުމުގައި ދެމިހުއްޓެވެ.\nމުހިއްމު ތާރީޚީ ތަންތަނުގައި މަޑުކޮށްލުމަށްފަހު މައުލޫމާތު ހޯދަމުން ގޮސް ދެން އެންމެ ފާހަގަކޮށްލެވޭ އެއްތަނަކީ ވީ އެރަށުގައި މިހާރު ހުރި ކުރީގެ ހުކުރު މިސްކިތެވެ. ގެގަނޑު ގެ އާރޯކަން ވަނީ ގޮސްފައެވެ. ދުވަސްވުމުގެ ސަބަބުން ވަރަށް ބޮޑަށް ވީރާނަވެ، ފުރާޅުގެ ތަންތަނުން ފޫގޮސް، ވެއްޓި ވަރަށް ބޮޑަށް ވަނީ ބައު ވެފައެވެ. ސިޑިއާއި ފާރުތަކުގައި ފެހިޖަހާ އެތަންތަން ވަނީ ހަލާކުވެފައެވެ. މިންބަރު އަދިވެސް ފެންނާން އެބަ ހުއްޓެވެ. އެމިސްކިތް ހުރީ އިހުޒަމާނުގައި ބުޑިސްޓުދީނުގެ ބިނާއެއް ހުރި ތަނެއްގައި ކަމަށް ފޮތްތަކުގައި ލިޔެވިފައި އެބަހުއްޓެވެ. އެއްއިރެއްގައި އެމިސްކިތް ކައިރީގައި ހުދު ދިދަ ޖަހައި އެ މިސްކިތައް ހުރުމަތްތެރިކޮށް ހިތައިގެން އުޅުނުކަމަށްވެސް މައުލޫމާތު ލިބުނެވެ.\nހުކުރުމިސްކިތާ ދިހަވަރަކަށް ފޫޓު ދުރުގައި ޤިބްލައަށްވީ ފަރާތުގެ އުތުރުކަނުގައި މޫސާ އެދެރުތަކުރުފާނުގެ މަހާނާ ފެންނާން ހުއްޓެވެ. ބުނެވޭ ގޮތުގައި މި ބޭކަލަކީ އުތީމު ކަޅުއަލީ ޚަތީބުތަކުރުފާނާ އެއްބަފާ ބޭކަލެކެވެ. އެދުރުތަކުރުފާނަކީ، އުތީމު އަލްޣާޒީ މުޙައްމަދު ތަކުރުފާނަށް ލަފައާއި މަޝްވަރާދެއްވި އެދުރުބޭކަލެއްކަމަށް ކުރީގެ ފަތްފުށްތަކުން ފެނެއެވެ. މި ހުކުރު މިސްކިތުގެ ޤަބުރުސްތާނުގައި މީހުން ވަޅުލެވެން ފެށި އަހަރެއް އެނގިފައެއް ނުވެއެވެ. އެހެން ނަމަވެސް އެ ޤަބުރުސްތާނުގައި ސައްޔިދު މުޙައްމަދު އަލްމަޣްރިބީއާއި ސައްޔިދު މުޙައްމަދު ޢަލީ އަލްމަޝްރިޤީއާއި ދެބޭކަލުންގެ ޒިޔާރަތްވެއެވެ. އަދި އެހެންމެ ރާއްޖޭގައި ރާވެރިކަން ތަރައްޤީކޮށް އެ މަސައްކަތް މީހުންނަށް ދަސްކޮށްދޭން ރާއްޖޭން ބޭރުން ގެނެވުނު ތިން އެދުރުބޭކަލުންވެސް ވަޅުލެވިފައިވަނީ ހދ.ނޮޅިވަރަންފަރުގައެވެ.\nމިތަންތަނާ ބެހޭ މައުލޫމާތުތައް ފުރިހަމައަށް ރައްކާކުރެވިފައެއް ނުވެއެވެ. އެތަންތަންވަނީ އާރާސްތުކުރަން ބޭނުން ވެފައެވެ. އެހެންނަމަވެސް އެތަން ހިމާޔަތް ނުކުރެވި، މަރާމާތުނުކޮށް ހުރުމުގެ ސަބަބުން އެތައް ބައެއްގެ ނުފޫޒު އެތަންތަނަށް ވަނީ ފޯރައިފައެވެ. އެތަންތަން ހިމާޔަތް ކުރުމުގެ ބަދަލުގައި، އެތަންތަނަށް ވަނީ އިހާނެތިކޮށް ހިތާފައެވެ. ރާއްޖެއާއި ނޮޅިވަރަންފަރު ތާރީޚުގެ ބޮޑު ބައެއް ގެއްލިގެން ނެތިގެން ދަނީއެވެ. ފޮތްތަކުގައި އެތަނުގެ ވާހަކަތައް ލިޔެވިފައިވީނަމަވެސް އިތުރަށް އެތަންތަން ބަލައިލުމުގެ ފުރުޞަތެއް ދެން އަންނަން އޮތް ޖީލުތަކަށް ނުލިބޭނެކަން އެއީ އެތަން ދެކޭނެ މީހަކު އެއްބަސް ނުވެ ނުދާނެކަމެކެވެ.\nލިބިފައިވާ ވަރުބަލިކަން ފިލުވާލުމަށްޓަކައި އެރަށުގައި މިހާރު ހުރި އެންމެ ބޮޑު ނިކަގަސްކަމުގައިވާ "ޗައިނާ ބޮޑު ނިކަގަސް" ދޮށުގެ ހިޔަލުގައި މަޑުކޮށްލީމެވެ. ފެންނަ ފެނުމަށް "ޗައިނާސައިޓް" އެޅިގެން ދިޔައިރުވެސް އެގަސްވަނީ ކަނޑާ ނުލައި ބަހައްޓައިފައެވެ. ނުވަތަ ހިމާޔަތް ކުރެވިފައެވެ. އެގަހުގެ ބިޔަކަމާއި ބޮޑުކަމުގެ އިތުރުން ރީތިކަމަށް ގިނަ ބަޔަކު ހެއްލި، އެތަނުގައި ފޮޓޯތައް ނެގުމުގައި ވަގުތުތަކެއް ހުސްކުރިއެވެ. ދެވުނު މައުލޫމާތުތައް ފޮތްތަކުގައްޔާއި ފޯނުތަކުގައި ހުރިހާކުދިންތައް ރައްކާކުރަމުން ގެންދިޔައީ ވަރަށް ފޯރީގައެވެ. މިހާރުވެސް އެރަށުގައި ފުލެޓްތަކެއް އެޅުމުގެ މަސައްކަތް ކުރިޔަށް އެބަދެއެވެ. ވަރަށް ބާރަށް ޔަޤީންކަމާއެކު އަތުނުވާނޭ ދަރަޖައަކަށް ނޮޅިވަރަންފަރު ތަރައްޤީ ކުރެވިދާނެ ކަމުގެ ކުލަތައް އެރަށުގެ ހުރިހާ ދިމާއަކުން އެއްއަޑަކަށް އިވި އިވި ހުއްޓެވެ.\nހަރަކާތް ނިމުނުއިރު ހުކުރަށް މާ ގިނައިރުތަކެއް ނެތުމުން ދެން ދިޔައީ ހުކުރުނަމާދަށް ދާން ހުކުރުހެދޭށެވެ. ހުކުރަށް އަރައި ކަހުފް ސޫރަތް ކިޔެވުމަށްފަހު ހުކުރު ޚުތުބާޔާއެކު ހުކުރުނަމާދު ނިންމާލެވުމުން ގެއަށް އައީ އާތިފް އާއެކުގައެވެ. ގިނަ ވަގުތުތަކުގައި އާތިފް އަހަރެން ގާތުގައި ހުރުމުގެ ނަތީޖާއަކަށް ވެގެން ދިޔައީ ނޮޅިވަރަންފަރުގެ އެކިތަންތަނުގެ މައުލޫމާތު ލިބި ރަށް ރަނގަޅަށް ދަސްވެގެން ދިއުމުގެ މަގަކަށެވެ. ގެއިން ކައިބޮއިހަދައިގެން ގޭގެ ކުދިންނާއި، ގޭގެ އެންމެންގެ ގާތުގައި ވަގުތުތައް ހޭދަކޮށްލަން މަޑުކޮށްލީމެވެ. ގޭގައި އުޅޭ މީހުންގެ ހިތްހެޔޮކަމާއި އަޅާލުން އަބަދުމެ އަބަދަށް އަހަރެންގެ ހިތައް ބަންޑުއްވެ ވެ ހުއްޓެވެ. (ނުނިމޭ)\nއިހަވަންދޫ ކޮމް މިހާރު ދަރިވަރުންގެ ނޯޓް ފޮތަކަށް ބަދަލު ވީތަ. މަ ވެސް ހުންނާނެ ސަޅި ފަރިތަކުރުންތަކާއި ދޭހަތަށް ހަދާލާފަ އިސްލާމްގަޑީގަ، އެ އެއްޗެހިވެސް ފޮނުވާލީމަ، ޖަހާލަ ދީބަލަ\n– 19 މާރިޗު 201422\nހަސަދަވެރިވިޔަސް ތަންފުކެށް ބޮޑުވަރު\n– 19 މާރިޗު 201404\n– 19 މާރިޗު 2014 1 2\nއޭނާވާ އެނިއްމާފަ އެބަ ދެއެންނު...... ހަމައަޅަންވީނު އެޔޭ ކުރިއެރުމަކީ......\n– 19 މާރިޗު 2014 1 1


ސައުދީ އަރަބީގެ ރައްޔިތެއް ކަމަށްވާ އަޖްލާން ޣަރީމް އުފެއްދި އާދަޔާ ޚިލާފު މިސްކިތެއް، ކެނެޑާއަށް ގެންދިޔުމުން އެމިސްކިތައް ލިބުނު ތަރުހީބު ވަރަށް ބޮޑަށް އިތުރުވެއްޖެއެވެ.\nއެތެރެ ފެންނަ ގޮތަށް ހުރި މިމިސްކިތް ހަދާފައިވަނީ ދަނގަޑާއި، ބިއްލޫރި، އަދި އެލުމިނިއަމް އިންނެވެ. ކަރަންޓުން ދިއްލޭ ބޮކިވެސް ލާފައި ހުރެއެވެ. ބޭރުން ފެންނައިރު މިމިސްކިތް ހީވަނީ ހަމައެކަނި ދަނގަޑުން ހަދާފައިވާ، ހާމަޔަށް ހުރި މިސްކިތެއް ހެންނެވެ. ބައެއްފަހަރު އެތެރޭގައި ތިބި މީހުން ތިބީ ބަންދުވެފައިހެން ވެސް ހީވެއެވެ.\nމިސްކިތް ބިނާކުރުމުގައި އާޓިސްޓު ބޭނުން ކޮށްފައިވަނީ، ރެފިއުޖީން އެތެރެވިޔަ ނުދިނުމަށް ޔޫރަޕާއި އެމެރިކާގެ ގުއަންޓަނާމޯ ބޭ މިލިޓަރީ ޖަލުގައި ބޭނުން ކޮށްފައިވާ ސާމާނެވެ. މިމިސްކިތައް ގިނަ ބައެއްގެ ތަރުޙީބު ލިބުނީ އަލްޖާންގެ އެވިސްނުމުގެ ސަބަބުންނެވެ.\nވަކި ނަމެއް އަދި ދީފައިނުވާ މިމިސްކިތް މިވަގުތު ހުރީ ކެނެޑާގެ ވެންކޫވަރ ގައި ހުންނަ ވެނިއާރ ޕާކުގައެވެ. މިސްކިތުގެ ރީތިކަން ގިނަ ބަޔަކަށް ދައްކާލުމަށް ދެ އަހަރު ދުވަހުގެ މުއްދަތަކަށް އެމިސްކިތް ވެނިއާރ ޕާކުގައި ބަހައްޓާނެ ކަމަށް ސައުދީ އަރަބިއާއިން ބުނެފައިވާއިރު، ކެނެޑާގައި އެމިސްކިތް ބެހެއްޓި އެއްއަހަރު ދުވަސްތެރޭގައިި ރިކޯޑު އަދަދަކަށް މީހުން އެމިސްކިތައް ޒިޔާރަތް ކޮށްފައިވާކަމަށް ވެސް ސައުދީން ބުނެއެވެ.\nކެނެޑާގައި ބެެހެއްޓުމަށް ދޫކޮށްފައިވާ މުއްދަތު ހަމަވުމުން އެމިސްކިތް އަލުން އަނބުރާ ސައުދީ އަރަބިޔާއަށް ގެންދިޔަ ނަމަވެސް އެހެން ޤައުމުތަކުން އެދިއްޖެނަމަ، އެޤައުމުތަކަށް ވެސް އެމިސްކިތް ގެންދާނެކަމަށް ސައުދީ ސަރުކާރުން ވަނީ ބުނެފައެވެ.


Dharin Adopt Kurevumaky Raveena Ah Elhunu Emme Rangalhu Fiyavalhu Kamah Bunefi - Vaguthu\nދަރިން އެޑޮޕްޓްކުރެވުމަކީ ރަވީނާއަށް އެޅުނު އެންމެ ރަނގަޅު ފިޔަވަޅުކަމަށް ބުނެފި\nދެ ދަރިން އެޑޮޕްޓް ކުރެވުމަކީ އެޅުނު އެންމެ ރަނގަޅު ފިޔަވަޅު ކަމަށް ބޮލީވުޑުގެ 1990ގެ އަހަރުތަކުގެ އެންމެ ފާހަގަ ކޮށްލެވޭ އެއް ފަންނާނު ކަމަށްވާ ރަވީނާ ޓަންޑަން ބުނެފިއެވެ.\nރަވީނާގެ އުމުރުން 21 އަހަރުގައި އޭނާ ވަނީ ދެ އަންހެން ކުދިން އެޑޮޕްޓް ކޮށްފައެވެ. އެއީ ޕޫޖާއާއި ޗާޔާއެވެ. އަދި އޭގެފަހުން އޭނާއަށް ވަނީ އަންހެން ކުއްޖަކާއި ފިރިހެން ކުއްޖެއް ވެސް ލިބިފައެވެ. އެއީ ރަޝާއާއި ރަންބީރުވަރުދަންއެވެ.\n''އެޑޮޕްޓް ކުރަން ބޭނުންވި ވަރަށް ބައިވަރު ކުދިން. ނަމަވެސް އަހަރެން ގެއަށް ގެނައީ ހަމައެކަނި ޕޫޖާއާއި ޗާޔާ. އެކުދިން ބޮޑެތިވެ މީހުންނަށް އިނދެ، ދަރިން ހޯދައިގެން އުޅޭ މަންޒަރު ބެލުމަކީ އަހަރެންނަށް ލިބޭ ނިޢުމަތެއް. އޭގެފަހުން ރަޝާއާއި ރަންބީރުވަރުދަން ލިބުނީ. އަހަރެންގެ މައިވަންތަކަން އިތުރަށް ފުރިހަމަކޮށްދިން. މިހާރު އަހަރެންނަށް އިހްސާސް ކުރެވެނީ އަހަރެންނަކީ ވަރަށް ހިތްވަރުގަދަ މީހެއް ކަމުގަ. ހަތަރު ކުދިންގެ މަންމައަށް ވުމަކީ އަހަރެންނަށް ލިބޭ ވަރަށް ބޮޑު އުފަލެއް'' ޕިންކުވިލާއަށް ދިން އިންޓަވިއުއެއްގައި ރަވީނާ ބުންޏެވެ.\nޕޫޖާއާއި ޗާޔާ އެޑޮޕްޓް ކުރެވުނު ގޮތް ކިޔައިދެމުން ރަވީނާ ބުނެފައިވަނީ އެ ދެކުދިން ފެނުމުން އޭނާއަށް އުމުރުން 21 އަހަރުގައި ވެސް މަންމައަކަށްވުމުގެ އިހްސާސް ކުރެވުނު ކަމަށާއި އެ ދެ ކުދިން އެޑޮޕްޓް ކުރުމަކީ އަހަރެންނަށް މިހާތަނަށް އެޅުނު އެންމެ ރަނގަޅު ފިޔަވަޅު ކަމަށެވެ.\nއެ ދެ ކުދިންނާއެކު ރަވީނާ ހޭދަކުރި ކޮންމެ ވަގުތަކީ ވެސް ރަވީނާއަށް ވަރަށް މުހިންމު އަދި އެހާމެ ހާއްސަ ވަގުތެއް ކަަމަށް ވެސް ރަވީނާ ފާހަގަކޮށްފައިވެއެވެ. އެ ދެ ކުދިންގެ އެންމެ ފުރަތަމަ ފިޔަވަޅު އެޅުމުން ފެށިގެން ކައިވެނީގެ ހަފްލާއަށް ދިޔުމާއި ހަމައަށް އެކުދިންގެ އަތުގައި ހިފަހެއްޓި ކަމަށް ވެސް އޭނާ ބުނެފައިވެއެވެ.\nޖެނުއަރީ 5, 2021 10:19\nދީނުގައި އެޑޮޕްޓް ކުރުން ހަރާންވިއަސް އެޑޮޕްޓް ކުރުމުގެ ސަބަބުން ޔަތީމް މިސްކީނު ނިކަމެތި އެތައް މިލިއަން ކުދިން ގެ މުސްތަގްބަލް އުޖާލާވޭ. މިކަމުގެ އަލިގަދަ މިސާލެއް ސަލްމަން ޚާން ގެ "ކޮއްކޮ" އަޕްރިތާ ޚާން . އޭނަ އަކީ އަސްލު އިންޑިއާ ގެ ޕޭމެންޓް މަތީ ދިރިއުޅެ އެއިޑްސް ޖެހިގެން މަރުވި އަންހެނެއްގެ ދަރިއެއް . އެކަމަކު މިއަދު މަލްޓި މިލިއަނަރުންގެ އާއިލާ ގެ މެމްބަރެއް. އަރްޕިތާ ގެ ކައިވެނީ ގެ ހަދިޔާއެއް ގެ ގޮތުގައި ސަލްމާން އޭނައަށް އެތައް ކުރޯޑު ރުޕީސް ގެ ގެއެއް ގަނެދިން. ރަވީނާ އަކީ ހިންދޫ ދީން ގަބޫލުނުުކުރާ ލާދީނީ ވިއަސް ވަރަށް ރަނގަޅު އަންހެނެއް . ހަމަ އެގޮތައް ސަލްމާން ގެ ބައްޕަ ސަލީމް ޚާން އަކީ ލާދީނީ މުސްލިމަކަށްވިއަސް އޭނަ އަކީ ވެސް ވަރަށް ރަނގަޅުމީހެއް. ސަބަބަކީ އާއިލީ ގުޅުމެއްނެތް ނިކަމެތި ކުދިންތަކެއް އެޑޮޕްޓް ކުރުން. މިކަހަލަ މީހުން މި ދޫނިރާއްޖޭގައި ވަރަށް މަދުވާނެ.\nޖެނުއަރީ 5, 2021 14:21\nއެޑޮޕްޓް ކުރުމަކީ ދީނީ ގޮތުން ޙަރާމް ކަމެއް ނޫން\nއަޅުގަނޑުވެސް ބޭނުން2އަންހެންކުދިން އެޑޮޕްޓް ކުރަން.\nޖެނުއަރީ 6, 2021 09:08\nގަންޖާ އަންނިމެނަަކަށް ނޭންގޭނެ ދީނެއް އުޑެއް ބުޑެއް................


މިކުންފުނީގެ ބަނދަރަށް އަންނަން ހަމަޖެހިފައިވާ އެމް.ވީ ބޮންތި އިން މުދާ އަންލޯޑްކޮށް ދެއްވާނެ ފަރާތެއް ހޯދަން ބޭނުންވެއްޖެ\nމިކުންފުނީގެ ބަނދަރަށް އަންނަން ހަމަޖެހިފައިވާ އެމް.ވީ ބޮންތި އިން މުދާ އަންލޯޑްކޮށް ދެއްވާނެ ފަރާތެއް ހޯދަން ބޭނުންވެއްޖެ.\nމިކުންފުނީގެ ބަނދަރަށް 13 އޯގަސްޓް 2019 ގައި އަންނަން ހަމަޖެހިފައިވާ އެމްވީ ބޮންތި ސަބްކޮންޓްރެކްޓްގެ ގޮތުގައި ކާގޯ ލޯޑު ކުރުމާއި އަންލޯޑު ކުރުމުގެ މަސައްކަތް ކޮށްދެއްވާނެ ފަރާތެއް ހޯދުމަށް ބޭނުންވެއެވެ.\nވީމާ، މިމަސައްކަތް ކޮށްދެއްވުމަށް ޝައުޤުވެރިވާ ފަރާތްތަކުން 08 އޯގަސްޓް 2019 ވާ ބުރާސްފަތި ދުވަހުގެ ހެނދުނު 9:30 އަށް މިއޮފީހަށް ވަޑައިގެން މަޢުލޫމާތު ސާފުކުރެއްވުމަށްފަހު 08 އޯގަސްޓް 2019 ވާ ބުރާސްފަތި ދުވަހުގެ 15:00 އަށް އަންދާސީހިސާބު ހުށަހެޅުއްވުން އެދެމެވެ.\nސުންގަޑި: 08 އޮގަސްޓް 2019 0930


Team un dhin varugadha massage, dheyn vee vaadhakurumuge furusathu\nޓީމުން ދިން ވަރުގަދަ މެސެޖު, ދޭންވީ ވާދަކުރުމުގެ ފުރުސަތު\nއިއްޔަ ލަންކާ ބަލި ކުރި މެޗަށް ފަހު ޓީމު ފޮޓޯއަކަށް ހުއްޓިލައިގެން --- ފޮޓޯ: ހުސައިން ވަހީދު | އެމްއޯސީ\nމިދިޔަ ހަތަރު ވަރަކަށް އަހަރު ދިޔައީ ރާއްޖޭގެ އަންހެން ބާސެކްޓްބޯޅައަށް މުބާރާތެއް ނެތި އެވެ. ދެހާސް ފަނަރަ ވަނަ އަހަރުގެ އިންޑިއަން އޯޝަން އައިލެންޑް ގޭމްސްއިން ރާއްޖޭގެ އަންހެން ޓީމަށް ފުރުސަތެއް ނުލިބުނެވެ. މިއަހަރު ބޭއްވި އިންޑިއަން އޯޝަން އައިލެންޑް ގޭމްސްއިންވެސް ފުރުސަތެއް ނުލިބުނެވެ.\nވާދަ ކުރާނެ މުބާރާތެއް ނެތުމުން އަންހެން ޓީމުން ތިބީ މާޔޫސްކަން މަތީގަ އެވެ. ބައެއް ކުޅުންތެރިން ޕާޓްޓައިމްކޮށް އެހެން ކަންކަމަށް ހުސްވެގެން ތިބީ އެވެ. ކުރިން ބާސްކެޓަށް ހުސްވެގެން ތިބި ކުޅުންތެރިންނަށް އެހެން އެސޯސިއޭޝަންތަކުން ލިބުނު ދައުވަތުތަކަށް ދީލާލާފައިވެސް އެބަހުއްޓެވެ. މީޑިއާ ވާހަކަ ދައްކަން ލިބޭ ފުރުސަތުތަކުގައި ކުޅުންތެރިންގެ އެ ޝަކުވާ މީޑިއާ ތިލަ ވެއެވެ.\n"ގައުމީ ޓީމު މުބާރާތަކަށް ދާން އޮތީމަ ކޮންމެ ފަހަރަކުވެސް ވަރަށް އުންމީދު ކޮށްގެން ހުންނަނީ ދެވޭނެކަމަށް، އެކަމަކު އެންމެ ފަހު ވަގުތު ގައުމީ އަންހެން ޓީމަކަށް ފުރުސަތެއް ނުލިބޭ،" އިއްޔެ ލަންކާ އާ ދެކޮޅަށް ކުޅުނު ރާއްޖޭގެ ޓީމުގައި މޮޅު ކުޅުމެއް ދެއްކި ފާތިމަތު ޝައިލާން އަފްޒަލްގެ މިދިޔަ އަހަރު އަވަސް އާ ވާހަކަ ދައްކަމުން ބުނެފައި ވެއެވެ. "(ބާސެކްޓް ދޫކޮށްލާފައި) އެހެން ކުޅިވަރުތަކަށް ފުރުސަތުވެސް ލިބޭ، އެހެންނަމަވެސް އަޅުގަނޑު ބާސްކެޓަކާ ދުރަކަށް ނުދާނަން،"\nޝައިލާން މުބާރާތުގެ ފުރަތަމަ މެޗުގައި --- ފޮޓޯ: އަބްދުﷲ އަބީދު | އެމްއޯސީ\nމިއީ ޝައިލާންގެ ވާހަކަ އެވެ. ލަންކާގެ ކުޅުންތެރިން ހުއްޓުވުމުގައި ޝައިލާން އެންމެ ފިޔަވަޅެއްވެސް ފަހަތައް ނުޖެހުނެވެ. އޭނާގެ ތަޖުރިބާ މަދުވިޔަސް ގައުމީ ޖޯޒީގައި އިއްޔެ އޭނާ ދެއްކި ކުޅުން އެންމެންނަށްމެ ފާހަގަވި އެވެ. އެއީ ޝައިލާންގެ ވާހަކަ އެވެ. އަންހެން ޓީމަށް ނުލިބި އޮތް އިންޓަނޭޝަނަލް އެކްސްޕޯޝާއާ މެދު ރާއްޖޭގެ ކުޅިވަރުގެ އިސް ފަރާތްތަކުން ވިސްނަން ޖެހެ އެވެ.\nއަންހެން ބާސްކެޓްބޯޅަ ޓީމު އަބަދު ބާކީ ވެފައި އޮންނަން ޖެހޭ ސަބަބެއް ނެތެވެ. އިއްޔެ ލަންކާ ބަލިކޮށް ސެމީފައިނަލުގެ ޖާގަ ކަށަވަރު ކުރި މެޗުގައި އެކަނިވެސް އަންހެން ޓީމުން އެ މެސެޖު ދީފި އެވެ. އަންހެން ޓީމު އެކުލަވާލަފައި ވަނީ ތަޖުރިބާކާރު ކުޅުންތެރިންނާއި ގިނަ ޒުވާން ކުޅުންތެރިންތަކެއް ހިމަނައިގެންނެވެ. މިދިޔަ ހަތަރު އަހަރުތެރޭ އަންހެން ޓީމަށް ގަވާއިދުން ފުރުސަތު ލިބެމުން ދިޔަ ނަމަ ޒުވާން ކުޅުންތެރިންވެސް ޑިވަލޮޕްވުމަށް އިތުރު ބާރަކަށް ވާނެ އެވެ.\nދެން އޮތް އަނެއް ކަމަކީ ލޯކަލް މުބާރާތްތައް ވާދަވެރިކޮށް ބޭއްވުމެވެ. ޓީމު ސްޕޯޓްތަކުގައި ގައުމީ ޓީމުގެ ޕާފޯމަންސް ރަނގަޅު ކުރަން އޮތް އެންމެ ބޮޑު އެޑްވާންޓޭޖަކީ ލޯކަލް މުބާރާތްތައް ގިނަ ދުވަސްތަކަކަށް ކުރިއަށް ގެންދެވޭނެ ހެން ވާދަވެރިކޮށް ގެންދިއުމެވެ. އެއީވެސް ގައުމީ ޓީމުގައި ކުޅުންތެރިންގެ ޕާފޯމަންސް ރަނގަޅު ކުރުމަށް އޮތް މުހިންމު ފުރުސަތެކެވެ.


ރައިސުލްޖުމްހޫރިއްޔާ ދުބާއީ އެކްސްޕޯ 2020އަށް ޒިޔާރަތް ކުރައްވައި އެކްސްޕޯ ބައްލަވާލައްވައިފި - The President's Office\n17 ޖަނަވަރީ 2022، ރިފަރެންސް: 2022-026\nރައިސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ދުބާއީ އެކްސްޕޯ 2020އަށް ޒިޔާރަތް ކުރައްވައި އެކްސްޕޯ ބައެއް ޕެވިލިއަންތައް ބައްލަވާލައްވައިފިއެވެ.\nރައީސުލްޖުމްހޫރިއްޔާ ޒިޔާރަތްކުރެއްވި ޕެވިލިއަންތަކަކީ ދިވެހިރާއްޖޭގެ ޕެވިލިއަން، ސިންގަޕޫރުގެ ޕެވިލިއަން، އިޓަލީގެ ޕެވިލިއަން އަދި ވިޝަން ޕެވިލިއަން އެވެ.\nއެކްސްޕޯގެ ދިވެހިރާއްޖޭގެ ޕެވިލިއަން އިން ދައްކުވައިދެނީ މޫސުމަށް އަންނަ ބަދަލުތަކަށް ޙައްލެއް ހޯދުމުގައި ދެމެހެއްޓެނިވި ގޮތެއްގައި ޢަމަލުކުރާ ގޮތްތަކާއި، ތިމާވެށީގެ ދާއިރާއިން ރާއްޖެއިން ހޯދާފައިވާ ކުރިއެރުންތަކެވެ. ސިންގަޕޫރުގެ ޕެވިލިއަން އިން ދައްކުވައިދެނީ ބަގީޗާއެއްގެ ގޮތަށް އޮންނަ ދިރިއުޅެން ފަސޭހަ ސިޓީއެކެވެ. އަދި ސިންގަޕޫރުގެ އީޖާދީ ވިސްނުންތައް މި ޕެވިލިއަން އިން ދައްކުވައިދެއެވެ. އިޓަލީގެ ޕެވިލިއަންއިން އިޓަލީން އެކި ދާއިރާތަކުން ހުރި ފުރުޞަތުތަކާއި ޙާޞިލުކޮށްފައިވާ ކުރިއެރުންތަކާއި އިޖާދީކަންކަމާއި އުފެއްދުންތެރިކަން ފެނިގެންދެއެވެ.\nމީގެ އިތުރުން ވިޝަން ޕެވިލިއަންއަކީ ޔޫ.އޭ.އީ.ގެ ނައިބު ރައީސް އަދި ބޮޑުވަޒީރު އަދި ދުބާއީގެ ވެރިޔާ ޝައިޚް މުޙައްމަދު ބިން ރާޝިދު އަލް މަޚްތޫމްގެ ވިސްނުންފުޅުތަކާއި ތަޞައްވުރުތައް ދައްކުވައިދޭ ޕެވިލިއަންއެކެވެ.


L. Atholhuge baeh rah rashah lolhumeh araifi | Mihaaru\nލ. ގަން: އެ އަތޮޅުގެ ބައެއް ރަށްރަށަށް މިއަދު ވަނީ ގުޑުމެއް އަރާފައި\nލ. އަތޮޅުގެ ބައެއް ރަށްރަށަށް ލޮޅުމެއް އަރައިފި\n13 ޖޫން 2018 - 12:15 19 comments\nލ. އަތޮޅުގެ ބައެއް ރަށްރަށަށް މިއަދު ހެނދުނު ލޮޅުމެއް އަރައިފި އެވެ.\nއެނގިފައިވާ ގޮތުގައި މިއަދު ހެނދުނު 11:33 ހާއިރު، އެ ރަށުގެ ގިނަ ރަށްތަކަށް މި ލޮޅުމުގެ އިހުސާސް ވަނީ ކުރެވިފަ އެވެ. އެގޮތުން ގަމާއި ފޮނަދު އާއި ދަނބިދޫ އާއި ކައްދޫގެ އިތުރުން މާންދޫއަށް ވެސް ލޮޅުމުގެ އިހުސާސް ކުރެވި، މޫސުމާ ބެހޭ ގައުމީ އިދާރާ (މެޓް) އަށް ވަނީ ރިޕޯޓްކޮށްފަ އެވެ.\nފޮނަދޫ ކައުންސިލްގެ ރައީސް އަހުމަދު ރިޔާޒު ވިދާޅުވީ ލޮޅުމުގެ އިހުސާސް، ދެ ފަހަރެއްގެ މަތިން އެ ރަށަށް ކުރެވުނު ކަމަށެވެ.\n"އަޅުގަނޑުމެން އޮފީހުގައި ތިބި އިރު، މޭޒުމަތީގައި ހުރި ކޮމްޕިއުޓަރުތައް ވެސް ތެޅިގަތް. އެއްވެސް އެއްޗެއް ވެއްޓި، ގެއްލުމެއް ނުލިބޭ. އެކަމަކު ހަމަ މިނިޓެއްހާއިރުގެ ތެރޭގައި ދެ ފަހަރެއްގެ މަތިން ދެ ފަހަރަށް ލޮޅުން އެރި،" ރިޔާޒު ވިދާޅުވި އެވެ.\nއޭނާ ވިދާޅުވީ ލޮޅުމުގެ އިހުސާސް ކުރެވިގެން، ރަށުގެ ގިނަ ގެތަކުން ވެސް ކައުންސިލަށް އެކަން ރިޕޯޓް ކުރަމުން ދާ ކަމަށެވެ.\nމެޓު އޮފީހުން ބުނިގޮތުގައި މިހާތަނަށް ބެލިބެލުމުން މިއީ ބިންހެލުމެއް ކަމަކަށް ނުބެލެވެ އެވެ. އެކަމަކު އެކަން ހިނގި ސަބަބު ބަލަމުން އަންނަ ކަމަށް އެތަނުން ބުންޏެވެ.\nމިދިޔަ މަހުގެ ތެރޭގައި، ޅ. އަތޮޅުގެ ބައެއް ރަށްރަށަށް ވެސް ވަނީ ހަމަ މި ފަދަ ލޮޅުމެއް އަރައިފަ އެވެ. ހެނދުނު 6:40 ހާއިރު، ހަތަރު ވަރަކަށް ސިކުންތަށް ރަށްތަކުގެ ބިންގަނޑު ވަރަށް ބޮޑަށް ގުޑި ކަމަށް، އެ އަތޮޅުގެ ބައެއް ރަށްތަކުން އޭރު ބުނެފައި ވެ އެވެ.\nއިންޑޮނޭޝިޔާގެ ސުމަޓްރާގެ ހުޅަނގުން އޮންނަ މެންޓާވީ އައިލެންޑްގެ ހުޅަނގު ދެކުނުން 105 ކިލޯ މީޓަރު ދުރަށް، ރެކްޓާ މިންގަނޑުން 5.9 ގެ ބާރުމިނުގައި ރޭ ފަތިހު ވަނީ ބިންހެލުމެއް އައިސްފަ އެވެ. އެހެން ނަމަވެސް ސުނާމީގެ އެއްވެސް ބިރެއް ނެތެވެ. އަދި އެއްވެސް ގެއްލުމެއް ލިބިފައިވާ ކަމުގެ ރިޕޯޓެއް ވެސް ނެތެވެ.\nއިތުރު ލިޔުންތައް މޫސުން ލ. އަތޮޅު މޫސުމާ ބެހޭ އިދާރާ\nބޯކޮށް ވާރޭވެހި ތިނަދޫގެ 50 ގެއަކަށް ފެން ވަދެއްޖެ


Moonugai Aiylun Huttaalaa - Vaguthu\nމޫނުގައި އަތްލުން ހުއްޓާލާ!\nމޫނުގައި އަތް ޖެއްސުމަކީ ވަރަށް އާއްމުކޮށް ކުރެވޭ ކަމެކެވެ. ނަމަވެސް ކޮވިޑް-19 ގެ ބިރުވެރިކަމާއި އެކު ޑޮކްޓަރުންނާއި، ސައިންސްވެރިންނާއި ސިއްހީ ދާއިރާގެ ތަޖުރިބާކާރުން ގެންދަނީ މޫނުގައި އަތްލުމުން ކުރިމަތިވެދާނެ ސިއްހީ މައްސަލަތައް ހަނދާން ކޮށްދެމުންނެވެ. ނަމަވެސް ލޯ ކަހާލުން، ނޭފަތް ކޮއްޓާލުން، މޫނުގެ ކޮންމެވެސް ތަނެއް ކަހާލުން ނޫނީ މޫނުގައި އަތް ޖައްސާލުން އެއީ ވަރަށް އާއްމުކޮށް ކުރެވިދާނެ ކަމެކެވެ.\nމިއީ އެތައް ސިއްހީ މައްސަލައަކަށް މީހާ ހުށަހެޅިދާނެ ކަމެކެވެ. ހާއްސަކޮށް ކޮވިޑް-19 ފެތުރެމުން މިދާ ދުވަސްވަރު އަތުގައި ކޮންވެސް ގޮތަކުން ވައިރަސްގެ އަސަރު ހުއްޓާ ހަށިގަނޑަށް ވައިރަސް ފޯރުމަށް މިކަމުގެ ސަބަބުން މަގުފަހިވެއެވެ.\nނިއުޔޯކްގެ ސައިކޯތެރަޕިސްޓެއް ކަމަށްވާ ޑރ.ޕޯލް ހޮކްމެޔާ ވިދާޅުވީ ގިނަ މީހުން މޫނުގައި އަތް ލަނީ އެއްވެސް ވިސްނުމެއް ނެތި ކަމަށެވެ. ބައެއްފަހަރު ކަންބޮޑުވެ ހާސްވުމުން، ފިކުރު ބޮޑުވުމުން، ނުވަތަ ފޫހިވުމުން ވެސް މޫނުގެ ކޮންމެވެސް ތަނެއް ކަހާލެވެއެވެ. ނުވަތަ މޫނުގައި އަތް ޖައްސާލެވެއެވެ.\n"މޫނުގައި އަތް ލުން ހުއްޓާލަން ފުރަތަމަ ކުރަން ޖެހޭނެ ކަމަކީ މޫނުގައި އަތް ލުމަކީ ސިއްހީ މައްސަލަތަކެއް ދިމާވާނެ ކަމެއްކަން ގަބޫލުކޮށް، އެކަން އަބަދުވެސް ހަނދާނުގައި ބެހެއްޓުން." ޕޯލް ވިދާޅުވިއެވެ.\nނަމަވެސް މިކަން ހަނދާނުގައި ބަހައްޓަން ގިނަ ފަހަރަށް މަސައްކަތް ކުރިނަމަވެސް ހަނދާނަށް އަންނަނީ މޫނުގައި އަތް ލުމަށްފަހުއެވެ. އެހެންކަމުން މިކަމަށް އޮތް ހައްލެއްގެ ގޮތުގައި ޑރ.ޕޯލް ވިދާޅުވަނީ ކަމެއް ނެތިފައި އިންނައިރު އަތައް ކޮންމެވެސް އެއްޗެއް ލައިގެން އިނުމެވެ. ކުޑަކުޑަ ކުޅޭ އެއްޗެއް، ނުވަތަ ފަސޭހައިން ދެއަތުން ކުޅެލެވޭ ވަރު އެއްޗެއް އަތުގައި ބޭއްވުން އެއީ މޫނުގައި އަތް ލުމަށް އޮތް ހުރަހަކަށް ވާނެ ކަމަށް ޑރ.ޕޯލް ވިދާޅުވެއެވެ.\nމިވަރުން ވެސް މޫނުގައި އަތް ލެވޭނަމަ ދެން އޮތް ހައްލެއްގެ ގޮތުގައި ޑރ.ޕޯލް ހުށަހަޅުއްވަނީ ކޮންމެވެސް ވަރެއްގެ އުންތަކެއް ހުންނަ އަންގިއެއް އަތައް ލައްވާށެވެ. އޭރުން މޫނުގައި އަތް ޖައްސާލެވޭ ކޮންމެ ފަހަރަކު ކޮންމެވެސް އުނދަގުލެއް އިހްސާސް ކުރެވޭނެއެވެ. އެހެންކަމުން ދާދި އަވަހަށް މޫނުގައި އަތް ލުން ހުއްޓާލެވޭނެއެވެ.\nމިކަމުގައި ކައިރީގައި އެއްކޮށް އުޅޭ މީހުންގެ އެއްބާރުލުން ވެސް މުހިއްމެވެ. މޫނުގައި ގިނައިން އަތްލާ ރަހުމަތްތެރިޔަކު އުޅޭނަމަ އެކަން އޭނާ ކުރާ ކޮންމެ ފަހަރަކު އެއީ ގޯސްކަމެއް ކަން ހަނދާން ކޮށްދޭށެވެ. އޭރުން ވެސް މޫނުގައި އަތްލުން މަދު ކުރެވޭނެއެވެ.\nމާޗް 4, 2020 00:04\nއާގިސާގެ ކުދިން ހަމަމިހާރުންމިހާރަށް މޫނުގަ އަތްލުން ހުއްޓާލާ\nމާޗް 4, 2020 08:58\nމޫނުގައި އަތްލުމުން ގެއްލުން ލިބެނީ އަތުގައި ޖަރާސީމު ހުންނާތީތޯ ނޫނީ ހުރެދާނެކަމަށްތޯ؟ އަތުގައި އަންގީ ލެއްވީމާ އެއަންގީގައި ޖަރާސީމު ހަރުނުލާނެތޯ؟ އަންގީލައިގެން މޫނުގައި އަތްލީމާ އެއަންގީގައި ހުންނަ ޖަރާސީމު ނޫނީ ވައިރަސް މޫނަކަށް ނާރާނެބާ؟ ތިއަށްވުރެ މާރަނގަޅުވެ ރައްކާތެރިވާނެ ކާއެއްޗެތިބަންދުކުރާ ރަބަރު މޫނުގައި ތަތްކޮށްފާ ބެހެއްޓީމާ . ފަސޭހައިން ތަތްކޮށް ނައްޓާވެސް ލެވޭނެ. މިވައިރަހުގެ އަސްލު ނޭގުނީމާ ކޮންމެ މީހަކުވެސް މިއުޅެނީ ސައިންސް ވެރިންނޭ ކިޔާގެން މޮޅުވާހަކައެއްދެއްކޭތޯ؟ މިވައިރަހަކީމީ ޗައިނާ ސަރުކާރުން ކީރިތިޤުރްއާނަށް ބަދަލުގެންނަން ކަނޑައެޅުމުން އެޤުރް އާން ބާވާލައްވާ ރައްކާތެރި ކުރެއްވިފަރާތުން ފޮނުއްވިކޯފާއެއް. ﷲގެ ކޯފާ އަތުވެއްޖެނަމަ އެއިން ސަލާމަތް ވެވޭނެ ހަމަ އެކަކުވެސް ނުހުންނާނެ.\nތިޔަކަމަށް އޮތް ޙައްލަކީ ދެއަތް ފުރަގަހަށް ލައި އެއްސުން\nމާޗް 4, 2020 14:12\nދެ އަތުގައި މިރުސް ހާކާފައި ބެހެއްޓުންވެސް ރަނގަޅުވާނެ އޭރުން އެއްފަހަރު އަތްލެވުނަސް ދެވަނަ ފަހަރު ބިރުން އަތްލާން ނުކެރޭހާ ދިލަނަގާލާނެ.


Dhaulathun Dheefaivaa Liyekiyunthah Saafunuvumun Nihan ge Adu ehun Miadhu Kuriyah Nugendhevunu ދައުލަތުންދީފައިވާ ލިޔެކުޔުންތައް ސާފްނުވުމުން ނިހާންގެ އަޑުއެހުން މިއަދު ކުރިޔަށް ނުގެންދެވުނު – Huvadhoo News Dhaulathun Dheefaivaa Liyekiyunthah Saafunuvumun Nihan ge Adu ehun Miadhu Kuriyah Nugendhevunu Huvadhoo News\nދައުލަތުންދީފައިވާ ލިޔެކުޔުންތައް ސާފްނުވުމުން ނިހާންގެ އަޑުއެހުން މިއަދު ކުރިޔަށް ނުގެންދެވުނު\nއެމްއެމްޕީއާރުސީގެ ހިޔާނާތުގެ މައްސަލައާއި ގުޅިގެން ވިލިމާލެ ދާއިރާގެ މެންބަރު އަހުމަދު ނިހާން ހުސައިން މަނިކުގެ މައްޗަށް ކޮށްފައިވާ ދައުވާގެ އަޑުއެހުން މިއަދު ކުރިޔަށް ނުގެންދެވުނެވެ.\nނިހާންގެ މައްޗަށް ކޮށްފައިވާ ހިޔާނާތުގެ މައްސަލައިގައި ދައުލަތުން ދީފައިވާ ލިޔުންތައް ސާފުނުވާކަމަށް ނިހާންގެ ވަކީލު ހުސްނީ މުބާރިކް ވަނީ ވިދާޅުވެފައެވެ.\nއެހެންކަމުން މިމައްސަލަ މިއަދު ކުރިޔަށް ގެންދެވޭ ގޮތެއްނުވުމުން، ތިންދުވަހުގެތެރޭގައި ނިހާންގެ މައްސަލައިގެ ހުރިހާ ލިޔެކިޔުންތަކުގެ ހާޑްކޮޕީ ނިހާންއާ ހަވާލުކޮށްދެއްވުމަށް މިމައްސަލަ ބައްލަވާ ގާޒީ އަލީ އާދަމްވަނީ އަންގާފައެވެ.\nދައުލަތުން ދީފައިވާ ލިޔެކިޔުންތައް ސާފްނުވާކަމަށްބުނެ މީގެ ކުރިންވެސް ނިހާންވަނީ ކަންބޮޑުވުން ފާޅުކޮށްފައެވެ. ނިހާންގެ މައްޗަށް ދައުލަތުން ވަނީ ހަ ދައުވާއެއް ކޮށްފައެވެ.\nމަޖިލީހުގެ މެމްބަރެއްގެ ހައިސިއްޔަތުން އަދާކުރައްވަންޖެހޭ ވާޖިބަށް ނުފޫޒު ފޯރުވުމުގެ ގޮތުން އަދީބު މެދުވެރިކޮށް، އެސްއޯއެފްގެ 150،000 ރުފިޔާގެ ޑޮލަރުގެ ޗެކެއް ލިބިވަޑައިގެންފައިވާތީ ރިޝްވަތް ހިފުމުގެ ދައުވާ\nއަދީބު މެދުވެރިކޮށް، 150،000 ޑޮލަރުގެ ޗެކެއް ހޯދައި، އެ ފައިސާ ބޭނުންކޮށްގެން ޕްލެޓިނަމް ރެޒިޑަންސްއިން ޕްލެޓެއް ގެނެފައިވާތީ މަނީލޯންޑްރިންގެ ދައުވާ\nރިޝްވަތުގެ ގޮތުގައި އަގުބޮޑު ރޮލެކްސް ގަޑިއެއް ދިނުމަށް އެދިފައިވާތީ، އޭނާގެ މައްޗަށް ކުރާ ރިޝްވަތު ލިބިދިނުމަށް އެދުމުގެ ކުށުގެ ދައުވާ\nވިޔަފާރިވެރިޔާ ބިސް މަނިކު މެދުވެރިކޮށް، އަދީބު ދިން ރޮލެކްސް ގަޑި ނިހާން ބަލައިގެންފައިވާތީ، އޭނާގެ މައްޗަށް ވަނީ ރިޝްވަތު ހިފުމުގެ ކުށުގެ ދައުވާއެއް\nއަދީބު އަރިހުގައި 650،000 ރުފިޔާ ދިނުމަށް ނިހާން އެދިފައިވުމުން އޭނާގެ މައްޗަށް ވަނީ ރިޝްވަތު ލިބިދިނުމަށް އެދުމުގެ ކުށުގެ ދައުވާ\nއެ އަދަދަށް އަދީބު ފައިސާ ދިނުމުން، އެ ފައިސާގައި ހިފާފައިވާތީ އެނާގެ މައްޗަށް ވަނީ ރިޝްވަތު ހިފުމުގެ ދައުވާ ވެސް އުފުލާފައެވެ.


Civil Courtaai Family Court ge division thah uvaalaifi - vNews.mv\nސިވިލް ކޯޓާއި ފެމިލީ ކޯޓު\nސިވިލް ކޯޓާއި ފެމިލީ ކޯޓުގެ ޑިވިޝަންތައް އުވާލައިފި\nޒިދާން މުޙައްމަދު 05 January 2022, 16:55\n2015 ވަނަ ސިވިލް ކޯޓާއި ފެމިލީ ކޯޓުގައި ހެދި ޑިވިޝަންތައް އުވާލައިފިއެވެ. އުވާލި ޑިވިޝަންތަކަކީ ސުޕްރީމް ކޯޓުގެ ސަރކިއުލާއަކުން ހަދާފައިވާ ޑިވިޝަންތަކެކެވެ.\nއުއްތަމަ ފަނޑިޔާރު މުއުތަސިމް އަދުނާން ސޮއިކުރައްވައި ނެރުއްވި ޕްރެކްޓިސް ޑައިރެކްޝަންގައި ވަނީ، ކޯޓުތަކުގެ އިހުތިސާސްތަކާއި މަސައްކަތްތައް ހިންގުމުގެ އުސޫލުތައް ގާނޫނު ނަންބަރު 22/2010 (ދިވެހިރާއްޖޭގެ ކޯޓުތަކުގެ ގާނޫނު)ގައި ބަޔާންކޮށްފައިވާއިރު، ކޯޓުތަކުގެ މަސައްކަތްތައް ތަރުތީބުވެ އިންތިޒާމް ކުރެވިފައި އޮންނަންވާނީ އެ ގާނޫނުގައި ކަނޑައަޅައި ބަޔާންކޮށްފައިވާ ގޮތުގެ މަތިންކަމަށެވެ.\nދިވެހިރާއްޖޭގެ ކޯޓުތަކުގެ ގާނޫނުގެ ދަށުން ގާއިމުކުރެވުނު ސިވިލް ކޯޓާއި، ފެމިލީ ކޯޓުގެ އިހުތިސާސްތައް އެ ގާނޫނުގެ ޖަދުވަލު 1 އަދި3ގައި ބަޔާންކޮށްފައިވާއިރު، މަދަނީ މައްސަލަތަކުގެ ތެރެއިން ޢާއިލީ މައްސަލަތައް ފިޔަވައި އެންމެހައި މަދަނީ މައްސަލަތައް ބެލުމުގެ އިހުތިސާސް ސުޕީރިއަރ ކޯޓުތަކުގެ ތެރޭގައި ހިމެނޭ ސިވިލް ކޯޓަށް ލިބިގެންވާކަމަށް ޕްރެކްޓިސް ޑައިރެކްޝަން ވެއެވެ.\nއެހެންނަމަވެސް، އެގޮތަށް ބަޔާން ކުރުމަށްފަހު، ފެމިލީ ކޯޓުގެ މަސައްކަތްތައް ބެހިގެންވާގޮތާއި އެކޯޓުން ބަލާ މައްސަލަތައް އެ ގާނޫނުގެ ޖަދުވަލު3ގައި ބަޔާންކޮށްފައިވާތީ އާއި ދިވެހިރާއްޖޭގެ ސުޕްރީމް ކޯޓުގެ ސަރކިއުލަރގެ ދަށުން ސިވިލް ކޯޓުގައި5ޑިވިޝަން ގާއިމުކޮށް ތަރުތީބު ކުރެވިފައިވާ ގޮތުން ހަމަހަމަ އުސޫލުން މަސައްކަތްތައް އިންތިޒާމް ކުރުމަށް ހުރަސްއެޅޭތީ ސިވިލް ކޯޓުގައި 05 ޑިވިޝަން ގާއިމުކޮށް، ހިބައާއި ވަސިއްޔަތާއި، ތަރިކައިގެ މައްސަލަތަކާއި، ވާރިސުން ގިންތިކުރުމުގެ މައްސަލަތަކާއި، މައިންބަފައިންގެ ގެދޮރަށް ވައްދައިދިނުމަށް އެދި ހުށަހެޅޭ މައްސަލަތައް ބަލާނީ އެކަމަށްޓަކައި ފެމިލީ ކޯޓުގައި ގާއިމުކުރެވޭ ޑިވިޝަނުން ކަމަށް ކަނޑައަޅައި 2015 ޖަނަވަރީ 08 ވަނަ ދުވަހު ސުޕްރީމް ކޯޓުން ވަނީ ސަރކިއުލާއެއް ނެރެފައެވެ.\nއެ ސަރކިއުލަރ ބާތިލުކޮށް ސުޕްރީމް ކޯޓުން ބުނީ، ސިވިލް ކޯޓާއި ފެމިލީ ކޯޓުން ދިވެހިރާއްޖޭގެ ކޯޓުތަކުގެ ގާނޫނުގައި ކަނޑައަޅާފައިވާ އިހުތިސާސާ އެއްގޮތްވާ ގޮތުގެމަތިން މައްސަލަ ބަލަމުން ގެންދާގޮތަށް ހަމަޖައްސާފައިވާ ކަމަށެވެ. އަދި އެގޮތަށް ހަމަޖެހުމުން އެ ސަރކިއުލަރގެ ދަށުން މިހާރު ހަދާފައިވާ ޑިވިޝަންތައް އުވިގެން ދާނެކަމަށް ބަޔާންކޮށްފައިވެއެވެ.\nމަތީ ކޯޓުގެ ސަރކިއުލަރ ބާޠިލުވުމާއި ގުޅިގެން ހަމަޖައްސަންޖެހޭ އެންމެހައި އިންތިޒާމްތައް 2012 ޖަނަވަރީ 31 ގެ ނިޔަލަށް ސިވިލް ކޯޓާއި ފެމިލީ ކޯޓުން ހަމަޖެއްސުމަށް ވަނީ އަންގާފައެވެ.\nސވިލް ކޯޓް ރާއްޖެ ސުޕްރީމް ކޯޓް


Dhaulathuge dheenaky Islam dheen kamah buna maadhaa uvaanulaane kamah balaigen nuvaane: Abdhuraheem\nދައުލަތުގެ ދީނަކީ އިސްލާމް ދީން ކަމަށް ބުނާ މާއްދާ އުވާނުލާނެ ކަމަށް ބަލައިގެން ނުވާނެ: އަބްދުއްރަހީމް\n-7months ago 24 - އިނާޒް މޫސާ\nދިވެހި ޖުމްހޫރިއްޔާގެ ގާނޫނު އަސާސީގައި ބަޔާންކޮށްފައިވާ، ދައުލަތުގެ ދީނަކީ އިސްލާމް ދީން ކަމަށް ބަޔާންކޮށްފައިވާ މާއްދާ، އުވާ ނުލާނެ ކަމަށް އެއްވެސް ރައްޔިތަކު ބަލައިގެން ނުވާނެ ކަމަށް ޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވެއްޖެއެވެ.\nރައީސް ޔާމީން މިނިވަން ކުރުމަށް ގޮވައިލައި، އިދިކޮޅު ކޯލިޝަނުން މިރޭ ލ. މާވަށުގައި ބޭއްވި ޖަލްސާގައި ވާހަކަދައްކަވަމުން އަބްދުއްރަހީމް ވިދާޅުވީ، ހުޅަނގުގެ ބަހަށް ހެއްލި ރާއްޖޭގައި އިސްލާމް ދީނަށް ފުރައްސާރަކޮށް މާތް ނަބިއްޔާއަށް ބަދުބަސް ބުނާ މީހުން ފާޅުވަމުންދާކަމަށާއި މިއީ އިންތިހާއަށް ބިރުވެރި ކަމެއް ކަމަށެވެ.\nއަބްދުއްރަހީމު ވިދާޅުވީ، ރާއްޖެއަކީ ސައްތައިން ސައްތަ މުސްލިމު ގައުމެއް ކަމަށާއި އެއަށްވުރެ ވަކިން ބޮޑަށް ފަހުރުވެރިވާނެ އެހެން އެއްވެސް ކަމެއް ނޯންނާނެ ކަމަށެވެ.\nމުސްލިމު ގައުމުތަކުގެ ތެރެއިން މެދުއިރުމަތީގެ ބައެއް ގައުމުތަކުގައި މިނިވަންކަން ގެއްލިފައިވާ ގޮތާއި ގުޅޭ ގޮތުން އަބްދުއްރަހީމް ވިދާޅުވީ، އެގައުމުތަކުގައި ވެރިކަން ބަދަލުކުރީ ހުޅަނގުގެ އަވާގައި ޖެހިގެން ކަމަށެވެ. ވެރިކަން ހައްޔަރުކޮށް، ދަންޖައްސައި މެރިއިރު، މިއަދާ ހަމަޔަށްވެސް އެގައުމުތަކުގެ ރައްޔިތުންނަށް ހަމަޖެހުމެއް ލިބިފައި ނުވާކަމަށް ވިދާޅުވިއެވެ. އަދި ގައުމު ސުންނާފަތިވެ، ރައްޔިތުންގެ މެދުގައި އޮތީ ހާސްކަމާއި ނުތަނަވަސްކަން ކަމަށް އަބްދުއްރަހީމް ވިދާޅުވިއެވެ.\nމީގެއިތުރުން އަބްދުއްރަހީމް ވިދާޅުވީ، ރާއްޖޭގައި އިސްލާމް ދީނާއި ހަމަޖެހުމާއި ސުލްހަ ގާއިމުވެފައި އޮތުމަށް އެދޭނަމަ ކުރިޔަށް އޮތް ލޯކަލް ކައުންސިލު އިންތިހާބުގައި އިދިކޮޅު ކޯލިޝަނަށް ވޯޓްދޭންޖެހޭ ކަމަށެވެ.\n''އާއިލާއަކަށް ބަލާނެ ކަމެއް ނެތް މިފަހަރު. ވޯޓް ކަރުދާސްކޮޅުގައި ރުކެއް ޖަހާފައި އޮތިއްޔާ ހިޔާލެއް ފިކުރެއްނެތި ވޯޓް ދެއްވާ. މިރާއްޖޭގައި އިސްލާމް ދީން ދެމި އޮންނާނީ އިދިކޮޅު ކޯލިޝަނަށް ވޯޓްދީގެން. މިރާއްޖޭގައި އިސްލާމް ދީން ހިމާޔަތްކުރަން ފަހުގެ ތާރީހެއްގައި އެންމެ ބޮޑަށް މަސައްކަތް ކުރެއްވި ވެރިޔަކީ ރައީސް ޔާމީން.'' އަބްދުއްރަހީމް ވިދާޅުވިއެވެ.\nރައީސް ޔާމީން މިނިވަން ކުރުމާއި ގުޅޭ ގޮތުން ދެއްކެވި ވާހަކައިގައި އޭނާ ވިދާޅުވީ، 2023 ގައި އޮންނަ ރިޔާސީ އިންތިހާބުގައި އިދިކޮޅު ކޯލިޝަނުން ވާދަކުރައްވާނެ ކެންޑިޑޭޓަކީ ރައީސް ޔާމީން ކަމަށާއި އެކަން އެހެން ގޮތަކަށް ބަދަލު ނުވާނެ ކަމަށެވެ.\nއެކަން ތަކުރާރުކުރައްވައި އަބްދުއްރަހީމް ވިދާޅުވީ، އެތެރެއިންނާއި ބޭރުން އެކަމަށް އެދިގެން ބަޔަކު މަސައްކަތް ކުރި ނަމަވެސް އިދިކޮޅު ކޯލިޝަންގެ ކެންޑިޑޭޓު ބަދަލު ނުކުރެވޭނެ ކަމަށެވެ.\nއަދުރޭ ނޫން ކިޔަވައިގެންތިބި ތަންދޮރުދަންނަ މީހަކު ޔާމީން ތަމްސީލުކުރާނަމައޭ ހިތައްއަރާ!\nޓިނުންވައްކަންކުރިމީހަކު އިސްލާހުވެ ވައްކަންނުކޮށް ހުރެދާނެކަމަށްބަލާކަށްނުވާނެ.\nގުރުލައިގެން ވިޔަސް ޓޫރިޒަމަށް މިނިސްޓަރަކު ލާންޖެހޭ: ސައީދު03 days ago\nޗިޓު މައްޗަށް ޗިޓު ފޮނުވިޔަސް އަޅުގަނޑުމެން ފަހަތަކަށް ނުޖެހޭނަން: މެންބަރު ޝިޔާމް 1 1 week ago


Adhaalath party ge thaaeedh ves MDP ge candidate ah - vNews.mv\nއަދާލަތު ޕާޓީގެ ތާއީދުވެސް އެމްޑީޕީ ކެންޑިޑޭޓަށް\nފާތިމަތު ނަހުދާ ފާއިޒް 22 January 2022, 22:43\nފެބްރުއަރީ މަހުގެ5ވަނަ ދުވަހު ބޭއްވުމަށް ހަމަޖެހިފައިވާ ކޮމަންޑޫ ދާއިރާގެ ބައި-އިލެކްޝަންގައި ވެރިކަންކުރާ މައި ޕާޓީ، އެމްޑީޕީގެ ކެންޑިޑޭޓް މުހައްމަދު ރާޝިދަށް ތާއީދުކުރުމަށް ސަރުކާރު ކޯލިޝަންގައި ހިމެނޭ އަދާލަތު ޕާޓީން ނިންމައިފިއެވެ.\nމިކަން ހާމަކޮށް އެ ޕާޓިން ނެރުނު ބަޔާނުގައި ބުނެފައިވަނީ، ރައީސް އިބްރާހީމް މުހައްމަދު ސާލިހްގެ އެދިވަޑައިގަތުމުގެ މަތީން ކޮމަންޑޫ ދާއިރާގެ އިންތިޚާބުގައި އެމްޑީޕީގެ ކެންޑިޑޭޓަށް ތާއީދު ކުރުމަށް ނިންމާފައިވާކަމަށެވެ.\nމި ސަރުކާރަކީ ރައްޔިތުންގެ ހައްގުތައް ކަށަވަރުކޮށް، މިނިވަން ދިމިގްރާތީ ވެއްޓެއް ގާއިމްކޮށް ގައުމު ހިންގުމުގެ ނިޒާމު ހަރުދަނާކުރުމަށް، މާނަހުރި ފިޔަވަޅުތަކެއް އަޅައި، ހަމަހަމަ އުސޫލެއްގެ ދަށުން އަސާސީ ޚިދުމަތްތައް ރާއްޖޭގެ ހުރިހާ ރައްޔިތުންނަށް ފޯރުކޮށްދޭ ސަރުކާރެއް ކަމަށް ބަޔާނުގައި ބުނެފައިވެއެވެ.\nރާޝިދަށް ތާއީދުކުރުމަށް އެ ޕާޓީން ނިންމާފައިވަނީ، ރާއްޖޭގެ އިސްލާމީ ޝަޚުސިއްޔަތަށް ބޮޑު ގޮންޖެހުމެއް ދިމާވެދާނެކަމަށް ފާހަގަކުރެވި، ރައީސް ސާލިހްގެ އަރިހުގައި އެ ޕާޓީން ކަންބޮޑުވުން ފާޅުކުރި ކޮންމެ ކަމެއްގައި އެކަށީގެންވާ ހައްލު ހޯދުމަށް މަސައްކަތްކޮށްދެއްވާފައިވާތީއާއި، ގައުމާއި ރައްޔިތުންގެ އެންމެ އިސް މަސްލަހަތުތަކަށާއި ރާއްޖޭގެ ސިޔާސީ މަސްރަހާއި އެ ޕާޓީން ކުރިއަރުވާ ސިޔާސަތުތަކަށް ރިއާޔަތްކޮށް ކަމަށް އަދާލަތު ޕާޓީން ބުނެއެވެ.\nއަދާލަތުން މިފަދައިން ނިންމާފައިވާއިރު، ކޯލިޝަންގައި ހިމެނޭ ޖުމްހޫރީ ޕާޓީންވެސް ވަނީ އެމްޑީޕީގެ ކެންޑިޑޭޓަށް ތާއީދުކުރާކަން ހާމަކޮށްފައެވެ. ނަމަވެސް އެމްއާރްއެމްއިން ވަނީ ރާޝިދަށް ތާއީދު ނުކުރާ ފަދަ މޭރުމަކުން ބަޔާނެއް ނެރެފައެވެ.\nއަދާލަތު ޕާޓީ ރާއްޖެ އެމްޑީޕީ ސިޔާސީ


City Council ge huhdha nuhoadhaa Addu gai beach nuhadhan edhijje\nސިޓީ ކައުންސިލްގެ ހުއްދަ ނުހޯދާ އައްޑޫގައި ބީޗު ނުހަދަން އެދިއްޖެ\n28 އޯގަސްޓް 2020 - 12:49:32\nހުއްދަނެތި އައްޑޫސިޓީގެ އަވަށްތަކުގެ ގޮނޑުދޮށްތަކުގައި އަމިއްލަ ފަރާތްތަކުން ބީޗް ހަދަމުންދާތީ އެގޮތަށް އެކަން ނުކުރުމަށް އައްޑޫ ސިޓީ ކައުންސިލުން އެދިއްޖެ އެވެ.\nއައްޑޫ ސިޓީ ކައުންސިލުން ނެރެފައިވާ އިއުލާނެއްގައި ބުނީ މިފަހަކަށް އައިސް ހުއްދަނެތި އައްޑޫސިޓީގެ އަވަށްތަކުގެ ގޮނޑުދޮށްތަކުގައި އަމިއްލަ ފަރާތްތަކުން ބީޗް ހެދުން ފަދަ މަސައްކަތް ކުރަމުންގެންދާކަން ފާހަގަކުރެވިފައިވާ ކަމަށާއި ހުއްދަ ހޯދުމަކާ ނުލާ ދައުލަތުގެ ބަންޑާރަ ބިން ބޭނުންކުރުމާއި އެބިންތަކާއި ގުޅިފައިވާ ގޮނޑުދޮށްތަކުގައި ބީޗް ހެދުން ފަދަ މަސައްކަތްތައް ކުރުމަކީ ތިމާވެއްޓަށް އެކަމުން އަސަރުކުރާނެ އަދި ގާނުނުގައި ވެސް އެކަން މަނާކޮށްފައިވާ ކަމެއް ކަަމަށެވެ.\nއެހެންކަމުން އެފަދަ މަސައްކަތްތައް ކުރުން ހުއްޓާލުމަށް ވަނީ އެދިފަ އެވެ.\nއޭގެ އިތުރުން، ފޭދޫ ހިއް ކިބިން ސަރަހައްދަކީ އައްޑޫގެ ކުރިމަގާއި ގުޅިފައިވާ އިގްތިސާދީ މަސައްކަތްތައް ކުރުމުގެ ގޮތުން ޓޫރިޒަމް ޒޯނެއްގެ ގޮތުގައި ތަރައްގީ ކުރަން ކަނޑައަޅައި އެކަމަށް ވަރަށް ގިނަ މަސައްކަތްތަކެއްކޮށްފައިވާ ތަނެއް ކަމަށާއި ފަހުގެ މަރުހަލާގައިވާ ތަނެކެވެ. އެ ސަރަހައްދުގައި ބީޗް ހެދުން ފަދަ މަސައްކަތްތައް ކުރުމަކީ އެކަމުގެ ސަބަބުން ޕްރޮޖެކްޓަށް ނޭދެވޭ އަސަރުތަކެއް ކުރާނޭ ކަމަކަށް ވާތީ އެ ސަރަޙައްދު ބޭނުންކޮށްގެން އެފަދަ މަސައްކަތް ނުކުރުމަށް ވެސް ސިޓީ ކައުންސިލުގެ އިއުލާންގައި އަންގަ އެވެ.\nސިޓީ ކައުންސިލުން އިތުރަށް ބުނީ އެ އެންގުމާއި ހިލާފުވާ ފަރާތްތަކާއި މެދު ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނުގެ 140 ވަނަ މާއްދާ ދަށުން ފިޔަވަޅު އަޅަމުން ގެންދާނެކަމަށެވެ.


Sihhathah rangalhu noon baavaithakaa medhu heylun theri kuran feshun | Mihaaru\nފޮޓޯގެލަރީ / ނައިބު ރައީސް ފައިސަލް ނަސީމް\nސިއްހަތަށް ރަނގަޅު ނޫން ބާވަތްތަކާ މެދު ހޭލުންތެރިކުރަން ފެށުން\nމާލެ: ޑިސެމްބަރު 25، 2018- ސިއްހަތަށް ރަނގަޅު ނޫން ބާވަތްތަކާ މެދު ހޭލުންތެރިކަން އިތުރުކުރުމަށް ކުރެވޭ ހޭދަ އިތުރުކުރުމުގެ ވައުދުގެ ދަށުން ހިންގުމަށް ހަމަޖެހިފައިވާ ހަރަކާތް އިފްތިތާހު ކުރުމަށް ހޮޓެލް ޖެންގައި ބޭއްވި ރަސްމިއްޔާތު\nމާލެ: ޑިސެމްބަރު 25، 2018- ސިއްހަތަށް ރަނގަޅު ނޫން ބާވަތްތަކާ މެދު ހޭލުންތެރިކަން އިތުރުކުރުމަށް ކުރެވޭ ހޭދަ އިތުރުކުރުމުގެ ވައުދުގެ ދަށުން ހިންގުމަށް ހަމަޖެހިފައިވާ ހަރަކާތް އިފްތިތާހު ކުރުމަށް މިއަދު ހޮޓެލް ޖެންގައި ބޭއްވި ރަސްމިއްޔާތުގެ ތެރެއިން. --ފޮޓޯ: އަހުމަދު ނިޝާތު/މިހާރު\nމާލެ: ޑިސެމްބަރު 25، 2018- ސިއްހަތަށް ރަނގަޅު ނޫން ބާވަތްތަކާ މެދު ހޭލުންތެރިކަން އިތުރުކުރުމަށް ކުރެވޭ ހޭދަ އިތުރުކުރުމުގެ ވައުދުގެ ދަށުން ހިންގުމަށް ހަމަޖެހިފައިވާ ހަރަކާތް އިފްތިތާހު ކުރުމަށް މިއަދު ހޮޓެލް ޖެންގައި ބޭއްވި ރަސްމިއްޔާތުގައި މިނިސްޓަރު އަމީން ވާހަކަ ދައްކަވަނީ. --ފޮޓޯ: އަހުމަދު ނިޝާތު/މިހާރު\nމާލެ: ޑިސެމްބަރު 25، 2018- ސިއްހަތަށް ރަނގަޅު ނޫން ބާވަތްތަކާ މެދު ހޭލުންތެރިކަން އިތުރުކުރުމަށް ކުރެވޭ ހޭދަ އިތުރުކުރުމުގެ ވައުދުގެ ދަށުން ހިންގުމަށް ހަމަޖެހިފައިވާ ހަރަކާތް އިފްތިތާހު ކުރުމަށް މިއަދު ހޮޓެލް ޖެންގައި ބޭއްވި ރަސްމިއްޔާތުގައި ނައިބް ރައީސް ފައިސަލް ނަސީމް ވާހަކަ ދައްކަވަނީ. --ފޮޓޯ: އަހުމަދު ނިޝާތު/މިހާރު


ތުނބުޅިއާއި ބެހޭގޮތުން ލޮބުވެތި ފުލުހުންނާއި ސިފައިންނަށް ހުޅުވާލެވިފައިވާ ސިޓީއެއް. | Dhiislam | Dhiislam\nއައްޝައިޚް އަބްދުއްރަހީމް ބިން މުޙައްމަދު މެއި 30, 2013\nلَقَدْ كَانَ لَكُمْ فِي رَ‌سُولِ اللَّـهِ أُسْوَةٌ حَسَنَةٌ لِّمَن كَانَ يَرْ‌جُو اللَّـهَ وَالْيَوْمَ الْآخِرَ وَذَكَرَ اللَّـهَ كَثِيرً‌ا ﴿الأحزاب: ٢١﴾\nމާނައިގެ ތަރުޖަމާއީ: “ހަމަކަށަވަރުން، اللَّه ގެ ރަސޫލާ(މުޙައްމަދު صلى الله عليه وسلم) ގެ ކިބައިގައި، ތިޔަބައިމީހުންނަށް ރިވެތިވެގެންވާ ނަމޫނާއެއްވެއެވެ. އެއީ ﷲ އާއި (ބައްދަލުކުރުމަށާއި) އަދި އާޚިރަތް ދުވަހަށް އުއްމީދުކޮށް އަދި ގިނަގިނައިން ﷲ ގެމަތިން ހަނދުމަކުރާމީހާއަށެވެ.”\nوَإِنَّكَ لَعَلَىٰ خُلُقٍ عَظِيمٍ ﴿القلم: ٤﴾\nމާނައިގެ ތަރުޖަމާއީ: ” އަދި ހަމަކަށަވަރުން ކަލޭގެފާނު (މުޙައްމަދު صلى الله عليه وسلم) ވާކަން ކަށަވަރީ މަތިވެރިވެގެންވާ ޚުލްޤުފުޅެއްގެ މަތީގައިކަން ކަށަވަރެވެ.”އަދި ނަބިއްޔާ ޞައްލަﷲ ޢަލައިހި ޥަސައްލަމަ ދެއްވި އެއްޗެއްގައި ހިފުމަށް އަމުރުކުރައްވައި އަދި މަނާކުރެއްވި ކަމެއް ކަންތައްތަކުން ބަރީޢަވުމަށް އަންގަވަމުން އެއިލާހު ބަޔާންކުރައްވަނީ މިފަދައިންނެވެ.\nوَمَا آتَاكُمُ الرَّ‌سُولُ فَخُذُوهُ وَمَا نَهَاكُمْ عَنْهُ فَانتَهُوا ﴿٧ الحشر﴾\nسُبْحَانَ رَ‌بِّكَ رَ‌بِّ الْعِزَّةِ عَمَّا يَصِفُونَ . وَسَلَامٌ عَلَى الْمُرْ‌سَلِينَ . وَالْحَمْدُ لِلَّـهِ رَ‌بِّ الْعَالَمِينَ .


SunOnline: Mi mahu 14 in 19 ah UK in ai enmen test kuranee\nމިމަހުގެ 14އިން 19އަށް ޔޫކޭއިން އައި އެންމެން ޓެސްޓުކުރަނީ\nމުހައްމަދު އައުޒަމް 31 Mar 2020, 21:29\nމިމަހުގެ 14 ވަނަ ދުވަހާ 19 ވަނަ ދުވަހާ ދެމެދު އިނގިރޭސިވިލާތުން ރާއްޖެ އައި އެންމެންނާއި އަދި އެމީހުންނާިއ ކޮންޓެކްޓް ވީ އެންމެން ކޮވިޑް 19 އަށް ޓެސްޓް ކުރަން ނިންމައިފި އެވެ.\nދަރުބާރުގޭގައި މިރޭ ބޭއްވި ނޫސްވެރިންގެ ބައްދަލުވުމުގައި ކޮވިޑް 19ގެ މައުލޫމާތު ދިނުމަށް ސަރުކާރުން ކަނޑައަޅާފައިވާ ތަރުޖަމާނު މުހައްމަދު މަބުރޫކު އަޒީޒު ވިދާޅުވީ އިނގިރޭސި ވިލާތުން ރާއްޖެ އައި މީހުންގެ ތެރެއިން މިމަހުގެ 14 ވަނަ ދުވަހުން 19 ވަނަ ދުވަހާ ދެމެދު ރާއްޖެ އައި އެންމެން އަދި އެމީހުންނާއި ކޮންޓެކްޓްވީ މީހުން ކޮވިޑް 19 އަށް ޓެސްޓުކުރަން ނިންމާފައިވާ ކަމަށެވެ. އެގޮތަށް ނިންމާފައިވަނީ އިނގިރޭސި ވިލާތުން ރާއްޖެ އައި ތިން މީހުން ބައްޔަށް ޕޮޒިޓިވް ވުމާ ގުޅިގެން އިތުރަށް ބަލަން ޖެހޭ ކަންކަން ބެލުމަށް ކަމަށް މަބުރޫކު ވިދާޅުވި އެވެ.\nސަރުކާރުގެ ކަރަންޓީނު ފެސިލިޓީ ތަކުގައި ކަރަންޓީނު ކޮށްފައި ތިބި އެންމެން ކޮވިޑް 19 އަށް ޓެސްޓް ކުރުމަށްވެސް ސަރުކާރުން ވަނީ ނިންމާފަ އެވެ. ރާއްޖެއިން ބޭރުން ރާއްޖެ އަންނަ އެންމެން ކަރަންޓީނު ކުރަން ފެށީ މިމަހުގެ 21 ވަނަ ދުވަހުން ފެށިގެންނެވެ.\nއިނގިރޭސިވިލާތަކީ ހަލުވި ކަމާއެކު ކޮވިޑް ފެތުރެމުންދާ ގައުމެއްވެސް މެއެވެ. މިހާތަނަށް އިނގިރޭސިވިލާތުން އައި ތިން މީހަކު ވަނީ އެ ބައްޔަށް ޕޮޒިޓިވްވެފައެވެ. އެއީ ހުސްވެސް ދިވެހިންނެވެ. އޭގެ ތެރޭގައި އެއް ފްލައިޓަކުން އައި ދެ މީހުންވެސް ހިމެނެއެވެ. އާއިލީގޮތުން ތިމާގެ ދެމީހުން ކަރަންޓީނުކޮށްފައި ތިބީވެސް އެއް ކޮޓަރީގައެވެ.\nކޮރޯނާ ޖެހިފައިވާ 18 މީހަކު މިހާތަނަށް ރާއްޖެއިން ވަނީ ފެނިފައެވެ. އޭގެ ތެރެއިން ޕޮޒިޓިވްވި އިޓަލީގެ ދެ މީހަކު ވަނީ ފުރައިގެން ގޮސްފައެވެ. ކޮވިޑް ޖެހިގެން ރާއްޖޭގައި ތިބި މީހުންގެ ތެރެއިން ތިން ދިވެހިން ފިޔަވާ އެންމެން މިހާރު ވަނީ ރަނގަޅުވެފައވެެ.


Meybiskadhuru: Boluge eh falheegai rissaathee ulhey meehun kaan rangalhu meyvaa eh – adduLIVE\nFeb 02, 2019, 10:33 ޝަބްނަމް ރަޝީދު\nމޭބިސްކަދުރަކީ ހުތް ފޮނި އަނގަޔަށް މީރު މޭވާ އެކެވެ. ތަފާތު ވައްތަރާއި ކުލަތަކުގެ މޭބިސްކަދުރު ހުންނަކަން ފާހަގަ ކުރެވެއެވެ. އާންމުކޮށް ހުންނަނީ ފެހި، ރަތް، ކަޅު، އަދި ދަނބު ކުލައިގެ މޭބިސްކަދުރެވެ. މިއީ ވެސް ހަށިގަނޑަށް ފައިދާހުރި ތަފާތު ވިޓަމިންތަކާއި، މައުދަންތައް އެކުލެވިގެންވާ މޭވާ އެކެވެ. މިއީ މޭވާއެއްގެ ގޮތުގަޔާއި، ޖޫސް ތައްޔާރުކޮށްގެންނާއި، ޖޭމާއި، ސަލަޑް ފަދަ ތަކެތި ހަދައިގެން ވެސް ބޭނުންކުރެވިދާނެ މޭވާ އެކެވެ. މޭބިސްކަދުރަށް އޭގައި ހިމެނޭ ރަތް ނުވަތަ ދަނބު ކުލަ ގެނެސްދެނީ އޭގައި ހިމެނޭ "އެންތޯސިއެނިން" ކިޔާ މާއްދާއެއްގެ ސަބަބުންނެވެ. އަދި ހުދު ކުލަ ގެނެސްދެނީ އޭގައި ހިމެނޭ "ކެޓިކިން"ކިޔާ މާއްދާއެއްގެ ސަބަބުންނެވެ.\nމޭބިސްކަދުރު ޖޫހަކީ ބޮލުގެ އެއްފަޅީގައި ރިހުން ކުރިމަތިވެފައިވާ މީހުންނަށް ބޮލުގައި ރިހުން ކުޑަކުރުމަށް، ގޭގައި ބޭނުންކުރެވިދާނެ ފަރުވާ އެކެވެ. މިޖޫސް ބޭނުންކުރަނީ ހެދުނުކޮޅު ޖޫހަށް ފެން އެއްކުރުމަކާ ނުލައެވެ.\nމޭބިސްކަދުރަކީ އެކެއުމަށްފަހު ވަރަށް އަވަހަށް ހަޖަމުކޮށް ހަށިގަނޑަށް ބޭނުންވާ މާއްދާތައް ނަގާ އެއްޗަކަށްވާތީ، މިކަމުގެ ސަބަބުން ފުއްޕާމޭގެ ތެރޭގައި ހުންނަ ތެތްކަން އިތުރުވެގެން ދެއެވެ. މިއީ ނޭވާހިއްލުމަށް ފަރުވާއެއްގެ ގޮތުގައި މޭބިސްކަދުރު އެހީވާނެ ގޮތެއްކަމަށް ބެލެވެއެވެ.\nމޭބިސްކަދުރު ބޭނުން ކުރުމުން އޭގައި އެކުލެވޭ "ރެސްވެރެޓްރޯލް" ގެ ސަބަބުން، ލޭގައި "ނައިޓްރިކް އޮކްސައިޑް"ގެ މިންވަރު އިތުރުވެއެވެ. ނައިޓްރިކް އޮކްސައިޑް އަކީ ލޭހޮޅި ފުޅާކޮށްލާ މާއްދާ އެކެވެ. މިއީ ލޭގެ އާރުގެ ތެރޭގައި "ގަނޑު ލޭކޮޅު" އުފެދުމަށް ހުރަސްއަޅައި، ހާރޓް އެޓޭކް ޖެހުމުގެ ފުރުޞަތު ކުޑަކޮށްދޭ ކަމެކެވެ. މީގެ އިތުރުން މޭބިސްކަދުރުގައި ހިމެނޭ އެންޓިއޮކްސިޑެންޓް އަކީ ލޭގައި ހިމެނޭ ނުރަގަޅު ކޮލެސްޓްރޯލް އޮކްސިޑޭޓްވުމަށް ހުރަސްއަޅާ މާއްދާ އެކެވެ. ނުރަގަޅު ކޮލެސްޓްރޯލް އަށް "އޮކްސިޑޭޝަން" ކުރިމަތިވެގެން މެނުވީ ލޭހޮޅިތަކުގެ އެތެރޭގައި ސަރުބީޖަމާވެ، ލޭހޮޅިތައް ބެދިގެނެއް ނުދާނެއެވެ. މޭބިސްކަދުރުގައި މުހިއްމު ދެފްލޭވޮނޮއިޑް ހިމެނެއެވެ. އެއީ ރެސްވެރެޓޯލް އަދި ކްއެރެސްޓިން އެވެ. މިދެ މާއްދާއަކީ ވެސް ހިތުގެ މައްސަލަތައް ދިމާވުމުގެ ފުރުޞަތު ކުޑަކޮށްދޭ ދެމާއްދާ އެވެ. އެއީ:-\n– ފްރީ ރެޑިކަލްތަކުގެ ސަބަބުން ނުރަގަޅު ކޮލެސްޓްރޯލް އޮކްސިޑޭޓްވެގެން ދިއުމަށް މިދެމާއްދާ ހުރަސްއަޅައެވެ. ކޮލެސްޓްރޯލް އޮކްސިޑޭޓްވެގެން މެނުވީ ލޮހޮޅިތަކަށް ސަރުބީގެ ފުށުން ގެއްލުމެއް ނުވާނެއެވެ.\n– ލޭގެ އާރުގެ ތެރޭގައި ޕްލޭޓްލެޓްތައް ޖަމާވެ، ގަނޑު ލޭކޮޅެއް އުފެދުމުގެ ފުރުޞަތު މިދެމާއްދާގެ ސަބަބުން، ކުޑަކުރެއެވެ. އާންމުކޮށް ހާރޓް އެޓޭކް ޖެހުމާއި، ސްޓްރޯކްޖެހުން މެދުވެރިވަނީ ލޭހޮޅިއެއްގެ ތެރޭގައި ގަނޑުލޭކޮޅެއް އުފެދިގެންނެވެ.\n– ރެސްވެރެޓްރޯލް ގެ ސަބަބުން އެންޖިއޯޓެންސިން ހޯރމޯންގެ މަސައްކަތް ދަށްކޮށްގެން އޭގެ ސަބަބުން ލޭހޮޅިތަކަށް ލިބޭ ގެއްލުން ކުޑަ ކުރެއެވެ. އެންޖިއޯޓެންސިން އަކީ ލޭހޮޅިތައް ހިމަކޮށް، ލޭގެ ޕްރެޝަރު މަތިކުރުވާ ހޯރމޯނެކެވެ. އަދި ނައިޓްރިކް އޮކްސައިޑް ގެ މިންވަރު މަތިކުރެއެވެ. ނައިޓްރިކް އޮކްސައިޑް އަކީ ލޭހޮޅިތައް ފުޅާކޮށްލާ މާއްދާ އެކެވެ. ލޭހޮޅިތައް ފިތި، ހިމަވެ، ހަނިވާވަރު ދަށްވެފައި، ލޭހޮޅިތައް ފުޅާވާ މިންވަރު އިތުރުވާނަމަ، އޭގެ ތެރޭގައި ލޭގެ ޕްރެޝަރު މަތިވުން ކުޑަވެ، ގަނޑުލޭކޮޅު އުފެދުމުގެ ފުރުޞަތު ދަށްވާނެއެވެ. އަދި ހާރޓް އެޓޭކް އާއި، ސްޓްރޯކް ޖެހުމުގެ ފުރުޞަތު ކުޑަވެގެންދާނެއެވެ.\nމީގެ އިތުރުން ތަފާތު ދިރާސާތަކުން ހޯދިފައިވާ ގޮތުގައި ހިތާއި ލޭހޮޅިތަކުގެ ޞިއްޙަތަށް ގިނަގުނަ ފައިދާތައް މޭބިސްކަދުރު ބޭނުންކުރުމުން ލިބެއެވެ. އޭގެ ތެރޭގައި ލޭގެ ޕްރެޝަރު ކޮންޓްރޯލްކޮށް ދަށްކުރުން، ހަށިގަނޑުގެ ސަރުބީގެ މިންވަރު ދަށްކުރުން، ނުރަގަޅު ކޮލެސްޓްރޯލްގެ މިންވަރު ދަށްކުރުން، ނުރަގަޅު ކޮލެސްޓްރޯލް އޮކްސިޑައިޒްވުން ދަށްކުރުނލޭގެ ތެރޭގައި ރިއެކްޓިވް އޮކްސިޖަން މޮލިކިޔޫލްގެ މިންވަރު ދަށްކުރުން، ލޭހޮޅީގެ ފާރުގައި ސެލްތައް ހަރުލުމުގެ ފުރުޞަތު ދަށްކުރުން، ޕްލޭޓްލިޓް ތައް ޖަމާވުން މަދުކުރުން، ލޭހޮޅި ފުޅާކޮށްލާން ޖެހޭ ވަގުތުތަކުގައި ލޭހޮޅީގެ އެތެރޭގެ ބަތާނަފުށުން ނައިޓްރިކް އޮކްސައިޑް ބޭރުކުރުމަށް ބާރުއެޅުން، ލޭގައި ގުލުޓަތިއޯން ގެ މިންވަރު މަތިކުރުން ހިމެނެއެވެ.\nބަނޑުހިކި ފާޚާނާ ނުކުރެވި ގިނަ ދުވަސްވާނަމަ އެކަން ހައްލުކުރުމަށް މޭބިސްކަދުރު ބޭނުންކުރެވިދާނެ އެވެ. މޭބިސްކަދުރުގައި އޯގަނިކް އެސިޑް، ހަކުރު، އަދި ސެލިއުލޯސް އެކުލެވުމުގެ ސަބަބުން މޭބިސްކަދުރާއި، މެދު ބެލެވެނީ "ބަނޑު ސާފުކޮށްދޭ ކާނާ" އެއްގެ ގޮތުގައެވެ.\nކާނާ ހަޖަމުނުވުން ރަގަޅުކުރުމުގައި މުހިއްމު ދައުރެއް މޭބިސްކަދުރު އަދާކުރެއެވެ. އެގޮތުން މޭބިސްކަދުރު ބޭނުންކުރުމުން، ހަޖަމުވުން ރަގަޅުވެ، މައިދާގެ މަސައްކަތްތަކަށް ދިރުން ގެނެސްދެއެވެ.\nމަޑު ހުދު ކުލައިގެ މޭބިސްކަދުރު ޖޫހަކީ ހަށިގަނޑުގައި ހިމެނޭ ދަގަނޑުގެ މިންވަރު އާކޮށްދީ، ވަރުބަލިކަން ފިލުވައިލާ، އެއްޗެކެވެ. އަދި ކަޅު ނުވަތަ އަދިރި ކުލައިގެ މޭބިސްކަދުރު ޖޫހުން ބައެއް ފަހަރު ހަށިގަނޑުގައި ހިމެނޭ ދަގަނޑުގެ މިންވަރު ދަށްވެގެން ދެއެވެ. މޭބިސްކަދުރު ޖޫސް ބުއިމަކީ ހަށިގަނޑުގައި ވަރުޖެހި، ބާރާއި ހަކަތަ ލިއްބައިދޭ ކަމެކެވެ. މީގެ އިތުރުން މޭބިސްކަދުރުގައި ހިމެނޭ އެންޓި އޮކްސިޑެންޓް ގެ ސަބަބުން ދިފާޢީ ބާރު ވަރުގަދަވާގޮތް ވެއެވެ.\nމޭބިސްކަދުރަކީ "ޔުރިކް އެސިޑް"ގައި ހިމެނޭ "އެސިޑިޓީ" ދަށްކޮށްދީ، ހަށިގަނޑުން ޔުރިކް އެސިޑް ބޭރުކޮށް ސާފުކޮށްދޭ އެއްޗެކެވެ. މިއީ ގުރުދާގެ މަސައްކަތަށް ލުއިކަން ގެނެސްދޭނެ ކަމެކެވެ.\nމޭބިސްކަދުރާއި ކެންސަރުގެ ފަރުވާއާއި ހުރިގުޅުން ހޯދުމަށްކުރި ދިރާސާ އަމާޒުކޮށްފައިވަނީ މައިގަނޑު3ވައްތަރެއްގެ ކެންސަރަށެވެ. އެއީ އުރަމަތީގެ ކެންސަރު، ގޮހޮރުގެ ކެންސަރު، އަދި ޕްރޮސްޓޭޓް ކެންސަރު އެވެ. އުރަމަތީގެ ކެންސަރަށް ބަލާއިރު މޭބިސްކަދުރުގައި ހިމެނޭ ފައިޓޯނިއުޓްރިއެންޓްތަކުގެ ތެރެއިން ސައިންސްވެރިން ސަމާލުކަންދިނީ، ކެޓިކިން، ޕްރޯއެންތޯސިއެނިން، އަދި ސްޓިލްބީން އަށެވެ. ގޮހޮރުގެ ކެންސަރަށް ބަލާއިރު ސައިންސްވެރިން ބޮޑަށް އަމާޒުކޮށްފައިވަނީ "އެންތޯސިއެނިން" އަށެވެ. އަދި ޕްރޮސްޓޭޓް ކެންސަރަށް ބަލާއިރު ސައިންސްވެރިން ބޮޑަށް ސަމާލުކަން ދީފައިވަނީ ސްޓިލްބީން އަށެވެ. އެއީ ރެސްވެރެޓްރޯލް ވެސް ހިމެނޭގޮތަށެވެ.ފަހުގެ ދިރާސާއަކުން ދައްކާފައިވާ ގޮތުގައި ދަނބުކުލައިގައި ހުންނަ މޭބިސްކަދުރުގެ ޖޫހަކީ އުރަމަތީގެ ކެންސަރުން، ރައްކާތެރިވުމުގައި އެހީތެރިވެދޭ އެއްޗެކެވެ. މިދިރާސާގައި ތަޖުރިބާކުރުމުގެ ގޮތުން ލެބޯޓްރީގައި މީދަލަށް މޭބިސްކަދުރު ޖޫސް ދިނުމުން އެތަކެތީގެ އުރަމަތީގައި އުފެދިފައިވާ ގަނޑު ފާހަގަކުރެވޭ ވަރަށް ހިނދި ކުޑަވެފައި ވެއެވެ.\nއުމުރުން ދުވަސްވުމުން ލޮލަށް ނުފެނުން ނުވަތަ ލޮލުގެ ފެނުމަށް ބަދަލުގެނުވާ ޙާލަތެއް ކަމުގައިވާ މެކިޔުލަރ ޑިޖެނެރޭޝަން ކުރިމަތިވުން މޭބިސްކަދުރު ބޭނުންކުރުމުން ކުޑަވެއެވެ. ދުވާލަކު3ފަހަރު ކެއުމުގައި މޭބިސްކަދުރު ހިމަނާނަމަ، މެކިޔުލަރ ޑިޖެނެރޭޝަން ކުރިމަތިވުމުގެ ފުރުޞަތު 36 އިންސައްތަ ދަށްވެއެވެ.\nމޭބިސްކަދުރުގައި ހިމެނޭ އެންޓިއޮކްސިޑެންޓްގެ ތެރޭގައި ގުނާލެވޭ ފްލޭވޮނޮއިޑް އަކީ ފްރީ ރެޑިކަލްތަކުގެ ސަބަބުން ހަށިގަނޑަށް ލިބޭ ގެއްލުންތަކުގެ ތެރޭގައި ހިމެނޭ ލޯފުސްވުން ފަދަ ކަންތައްތަކުން މިންޖުކޮށްދޭ މާއްދާ އެކެވެ. ލޯފުސްވުން ހިމާޔަތްކޮށްދިނުމުގެ އިތުރުން އެންޓިއޮކްސިޑެންޓް ތަކުގެ ސަބަބުން ހިތާއި ލޭހޮޅިތަކުގެ ބަލިތަކާއި، ކެންސަރުގެ ބާވަތްތައް، އަދި އުމުރުން ދުވަސްވުމުން ހަށިގަނޑަށް އަންނަ ބަދަލުތަކުން ހިމާޔަތްތެރިކަން ހޯދައިދެއެވެ.\nމޭބިސްކަދުރުގައި ހަށިގަނޑުގައި ހިމެނޭ ސަރުބީގެ މިންވަރު ދަށްކުރުމުގެ ކުޅަދާނަކަން ލިބިފައިވާ "ޓީރޯސްޓިލްބީން" ކިޔާ މާއްދާއެއް ހުރެއެވެ. މޭބިސްކަދުރުގެ ތޮށީގައި ހިމެނޭ "ސެޕޯނިން" އަކީ ކޮލެސްޓްރޯލްއާއި ތަތްވެގެން، ހަށިގަނޑަށް ކޮލެސްޓްރޯލް ނެގުން ނުވަތަ ދެމުން ދަށްކޮށްދޭ އެއްޗެކެވެ.\nރަތް ކުލައިގެ މޭބިސްކަދުރުގައި ބެކްޓީރިޔާ އަދި ވައިރަސްގެ ސަބަބުން ޖެހޭ ބަލިތަކާއި ދެކޮޅަށް މަސައްކަތްކުރުމުގެ ބާރު ހުރެއެވެ. ޚާއްޞަކޮށް "ޕޯލިއޯ ވައިރަސް" އަދި " ހާރޕީޒް ސިމްޕްލެކްސް ވައިރަސް" އާއި ދެކޮޅަށް މަސައްކަތްކުރުމުގެ ބާރު މިވައްތަރުގެ މޭބިސްކަދުރަށް ލިބިފައި ވެއެވެ.\nމޭބިސްކަދުރުގައި ހިމެނޭ ވަރަށް ގިނަ ފައިޓޯނިއުޓްރިއެންޓް ތަކުގައި ޖަރާސީމާއި ދެކޮޅަށް މަސައްކަތްކުރުމުގެ ބާރު ހުރެއެވެ. އެގޮތުން މިފަދަ ބާރު ހިމެނޭ މޭބިސްކަދުރުގައި ހުންނަ މާއްދާތަކުގެ ތެރޭގައި، ފްލޭވޮނޮއިޑްގެ ތެރޭގައި ހިމެނޭ "ކްއެރެސްޓިން"، ސްޓިލްބީން ގެ ތެރޭގައި ހިމެނޭ، ރެސްވެރެޓްރޯލް އަދި ޕިސިއެޓެނޯލް ހިމެނެއެވެ.\nފަހުގެ ދިރާސާއެއް ބުނާގޮތުގައި މޭބިސްކަދުރުގައި ޖަރާސީމާއި ދެކޮޅަށް މަސައްކަތްކުރުމުގެ ބާރު ލިބިފައިވާ " އޮލިގޯޕެޕްޓައިޑް" ގެ ވައްތަރުތަކެއް ހުރެފާނެ އެވެ. ނަމަވެސް މޭބިސްކަދުރުގައި ހިމެނޭ ޖަރާސީމާއި ދެކޮޅަށް މަސައްކަތްކުރުމުގެ ބާރު ލިބިފައިވާ މާއްދާތަކުން މަންފާކުރާ ހަގީގީ ގޮތް އަދި ހޯދިފައެއް ނުވެއެވެ.\nމޭބިސްކަދުރުގައި ހިމެނޭ ރެސްވެރެޓްރޯލް ގައި ހިމެނޭ އިންފްލެމޭޝަން ނުވަތަ ދުޅައާއި ދެކޮޅަށް މަސައްކަތްކުރުމުގެ ގާބިލިއްޔަތުގެ ސަބަބުން، މިއީ ކެންސަރާއި ދެކޮޅަށް މަސައްކަތްކުރުމުގެ ކުޅަދާނަކަން ލިބިފައިވާ އެއްޗެއްކަމަށް ބެލެވެއެވެ. ޚާއްޞަކޮށް ގޮހޮރާއި، އުރަމަތީގެ ކެންސަރާއި ދެކޮޅަށް މަސައްކަތްކުރުމުގެ ކުޅަދާނަކަން މިމޭވާ އަށް ލިބިފައިވެއެވެ. މޭބިސްކަދުރުގައި "އެންތޯސިއެނިން" އަދި "ޕްރޯއެންތޯސިއެނިން" ހިމެނެއެވެ. މިއީ ސެލްތައް އިތުރުވާ ދެކޮޅަށް މަސައްކަތްކުރުމުގެ ބާރު ލިބިފައިވާ މާއްދާތަކެކެވެ. ނަތީޖާއެއްގެ ގޮތުން ކެންސަރު ޖެހުމަށް މެދުވެރިވާ މާއްދާތައް އިތުރުވެ، ބޮޑުވުން ހުއްޓުވައެވެ. މޭބިސްކަދުރު ޖޫހަކީ ހަމައެކަނި ކެންސަރަށް ހުށަހެޅުމުގެ ފުރުޞަތު ކުޑަކޮށްދޭ އެއްޗެއް ނޫނެވެ. އަދި ކިއެއްތަ އެއީ ކެންސަރުގެ ސެލްތައް ބޮޑުވެ، ފެތުރިގެންދިއުން މަނާކޮށްދޭ އެއްޗެކެވެ.\nމޭބިސްކަދުރުގައި ހިމެނޭ އެންޓިއޮކްސިޑެންޓް އަދި އެންޓި އިންފްލެމޭޓަރީ ޚާއްޞިއްޔަތުގެ ސަބަބުން، އެއީ ކެންސަރާއި ދެކޮޅަށް މަސައްކަތްކުރާ ތަބީޢީ މަޞްދަރަކަށް ވެގެންދެއެވެ. އެހެނީ ކެންސަރެއް އުފެދެން ފެށުމުގެ މައިގަނޑު ދެކަމަކީ ދާއިމީ ސިފައެއްގައި ދުޅައެއް އުފެދި ރަގަޅުނުވުމާއި، ދާއިމީ ސިފައެއްގައި އޮކްސިޖަން މޮލިކިޔުލްތައް އެއްވެ އިތުރުވެ ސެލްތައް ހަލާކުވެގެން ދިއުމެވެ.\nޑރ. ޢަބްދުލް ޢަޒީޒު ޙަމީދުގެ ލިޔުމަކުން


Addugai Vaki dhaulatheh Gaaim Kurumah Mashvaraa koffi\nވަކިވެގެތުމަށް ބާރުލިބިދޭ ޢަމަލަކަށް ޖާގައެއް ނުދޭނަން ...\nby vomadmin May 8, 2018\nއައްޑޫ ސިޓީގައި ވަކި ދަޢުލަތެއް ޤާއިމްކުރަން އެސިޓީގެ ބައެއް ކައުންސިލް މެމްބަރުންނާ އެމްޑީޕީގެ އިސް ބޭފުޅުންނާއެކު ކުރީގެ ރައީސް ނަޝީދު ކުރެއްވި މަޝްވަރާގެ އޯޑިއޯއެއް މިހަފްތާގެ ތެރޭގައި މިވަނީ ލީކުވެފައެވެ.\nމިމައްސަލައިގައި އާންމުންގެ ގިނަ ފާޑުކިޔުންތަކެއް ނަޝީދަށް އަމާޒުވެފައިވާއި މިކަމާ ގުޅޭގޮތުން ނަޝީދު އެއްވެސް އެއްޗެއް މިހާތަނަށް ވިދާޅުވެފައެއް ނުވެއެވެ.\nއެހެންނަމަވެސް މިއޯޑިއޯއަކީ ސައްޙަ އޯޑިއޯއެއްކަން އެމަޝްވަރާގައި ބައިވެރިވި މީދޫ ކައުންސިލަރު ހުސެއިން ހިޔާޒް ވަނީ ކަށަވަރުކޮށްދެއްވާފައެވެ.\nލީކުވެފައިވާ ނަޝީދުގެ އޯޑިއޯގައި ވިދާޅުވެފައިވަނީ ބްރިޓިޝް ވާޖިން އައިލެންޑް މިސާލަކަށް ނަންގަވައިގެން އައްޑޫ ސިޓީ ގައި ވެސް ވަކި ދައުލަތެއް ގާއިމު ކުރެވިދާނެ ކަމަށެވެ. އަދި ހަތިޔާރު އެތެރެކޮށް އަސްކަރިއްޔާއެއް ޤާއިމްކުރެވިއްޖެނަމަ އައްޑޫގައި ވަކި ދަޢުލަތެއް ޤާއިމްކުރެވިދާނެކަމަށް ނަޝީދު ވަނީ ވިދާޅުވެފައެވެ.\nއައްޑޫސިޓީގެ ދެ ކައުންސިލަރަކު ދުއްވި ސައިކަލެއް ކަހާލައިގެން ވެއްޓި އެ ދެ ކައުންސިލަރުންނަށް ބޮޑެތި އަނިޔާތަކެއް ލިބިއްޖެއެވެ މި ...


Robben en'buri annanee?! | Mihaaru\nރޮބެން އެނބުރި އަންނަނީ؟!\n28 ޖޫން 2020 - 12:38 1 comment\nއެމްސްޓެޑަމް (ޖޫން 28) – މިދިޔަ ސީޒަނަށް ފަހު ކުޅުން ހުއްޓާލި ނެދަލެންޑްސް ވިންގާ އާޔެން ރޮބެން، އޭނާ ކެރިއަރު ފެށި ކްލަބް ކަމަށްވާ ނެދަލެންޑްސްގެ ގްރޮނިންގެންގެ ޖާޒީގައި އަލުން ކުޅެން ނުކުންނަން ތައްޔާރުވާން ފަށައިފި އެވެ.\nޖަރުމަނުގެ ބަޔާން މިއުނިކުގައި ގިނަ އަހަރުތަކެއް ހޭދަކުރުމަށް ފަހު މިދިޔަ ސީޒަނަށް ފަހު ރިޓަޔާކުރި އުމުރުން 36 އަހަރުގެ ރޮބެން ބުނީ ގްރޮނިންގެން ޓީމުގައި އެނބުރި އަންނަން ބޭނުންވާ ކަމަށާއި އެކަމަކު އެކަން ވާނެ ކަމެއް އަދި މިވަގުތު ނޭގޭ ކަމަށެވެ.\n"އަހަންނަށް އެނގޭ ކަމަކީ އަހަރެންގެ މޯޓިވޭޝަން ހުންނާނީ ސަތޭކަ ޕަސެންޓުގައިކަން. އަހަރެން އެދިމާލަށް ދާނަން، އަދި އާ ސީޒަނަށް ފުރަތަމަ ޕްރެކްޓިހުގައި ބައިވެރިވާނަން." ރޮބެން ބުންޏެވެ. "ސަބަބަކީ އަހަރެންގެ ހުވަފެނަކީ ގްރޮނިންގެންގެ ޖާޒީގައި ކުޅުން ކަމަށްވުން. އަދި އެހިސާބަށް ނުދޭ އެކަމަކު އުއްމީދު ކުރެވިދާނެ."


Singles Event In Baliviyas Rafa Aai Dheema Kuri Hyhvarah Saabas - Vaguthu\nނޭޕާލުގައި މިހާރު ކުރިޔަށްދާ ސައުތު އޭޝިއަން ގޭމްސްގެ ޓޭބަލް ޓެނިސް އަންހެން ސިންގަލްގެ ކުއާޓާ ފައިނަލުގައި ވާދަކޮށް ރާއްޖޭގެ ފާތުމަތު ދީމާ އަލީ އަދި އާއިޝަތު ރަފާ ނާޒިމް ބަލިވުމުން ރާއްޖޭގެ ޓީޓީ ޓީމަށް މުބާރާތް ނިމިއްޖެ އެވެ.\nއަންހެން ސިންގަލްސްގެ ކުއާޓާ ފައިނަލުގައި ރަފާ ބަލިވީ އަވައްޓެރި ސްރީލަންކާގެ އެއް ވަނަ ކުޅުންތެރިޔާ ކަމަށްވާ އިޝާރާ މަދުރަންގީ އާއި ވާދަކޮށް 4-3 އިންނެވެ. ކަތުމަންޑޫގެ ލެންޗޯރު ޓީޓީ ހޯލުގައި ކުޅުނު މި މެޗުގައި ދެ ކުޅުންތެރިންގެ ފަރާތުން ވެސް ވަރަށް ވާދަވެރި ކުޅުމެއް ފެނިގެންދިޔަ އިރު ފުރަތަމަ ސެޓު ގެންދިޔައީ ލަންކާ ކުޅުންތެރިއާ އެވެ. 14-16 އިން އިޝާރާ މި ސެޓު ގެންދިޔަ ނަމަވެސް ޖެހިގެން އައި ސެޓުގައި ރަފާ ވަނީ ރަނގަޅު ވާދައެއް ކޮށް 12-10 އިން ސެޓު ގެންގޮސް ނަތީޖާ އެއްވަރު ކޮށްފަ އެވެ.\nތިންވަނަ ސެޓު ފުދޭ ވަރަކަށް ފަސޭހަކަމާއެކު 04-11 އިން ގެންގޮސް އިޝާރާ 2-1 ގެ ލީޑެއް ނެގި އެވެ. މުޅި މެޗުގައި ވެސް ކުޅެވުނު އެންމެ ފޯރިގަދަ މެޗަކަށްވީ ހަތަރު ވަނަ ސެޓެވެ. ދެ ކުޅުންތެރިން ވެސް ދޫ ނުދީ ހިފަހައްޓަމުން ގޮސް އެންމެ ފަހު ވަގުތު 14-12 އިންސެޓު ގެންދިޔައީ ރަފާ އެވެ.\nހަތަރު ވަނަ ސެޓު ކާމިޔާބުކޮށް ރަފާ އުއްމީދު އާކުރި ނަމަވެސް ފަސްވަނަ ސެޓު ދިޔައީ ރަފާ އަށް އެންމެ ރަނގަޅަކަށް ނޫނެވެ. ހަތަރު ވަނަ ސެޓުގައި ރަފާ ދެއްކި ކުޅުން ތަކުރާރު ނުކުރެވުމުގެ ސަބަބުން ފަސް ވަނަ ސެޓް ލަންކާ ކުޅުންތެރިއާ ވަނީ 04-11 އިން ގެންގޮސް އަނެއްކާ ވެސް ލީޑެއް ނަގައިފަ އެވެ. މި ސެޓު އިޝާރާ ފަސޭހަކަމާއެކު ގެންދިޔަ ނަމަވެސް ރަފާ ހުރީ ފަހު ވަގުތާއި ޖެހެންދެން ހިތްވަރު ކުރާށެވެ.\nހަ ވަނަ ސެޓުގައިވެސް ދެ ކުޅުންތެރިންގެ ފަރާތުން ވާދަވެރި އަދި އެހާމެ ފޯރިގަދަ ކުޅުމެއް ފެނިގެންދިޔަ އިރު 11-08 އިން ސެޓު ގެންގޮސް ނަތީޖާ އެއްވަރުކޮށް ރަފާ ވަނީ ފަހު ސެޓާއި ހަމަ އަށް މެޗު ގެންގޮސްފަ އެވެ. ފަހު ސެޓުގެ ފުރަތަމަ ކޮޅު ރަފާ ކުރީގައި އޮތް ނަމަވެސް ފަހު ވަގުތުގައި އިޝާރާ ވަނީ ރަފާގެ މައްޗަށް ކުރިހޯދައިފަ އެވެ. އިޝާރާ ފަހު ސެޓު ގެންދިޔައީ 08-11 އިންނެވެ.\nސާފް ގޭމްސްގެ ސިންގަލްސްގެ ކުއާޓާ ފައިނަލުގައި ރާއްގޭ ދީމާ ނުކުތީ އިންޑިއާގެ އައިކާ މުކަރުޖީއާ ދެކޮޅަށެވެ. މިފަހަރުގެ ގޭމްސްގެ ގްރޫޕް ސްޓޭޖުގައި އައިކާ ވަނީ ރަފާގެ މައްޗަށް ސީދާ ތިން ސެޓުން ކުރި ހޯދައިފަ އެވެ. އައިކާ އަކީ ދުނިޔޭގެ ފެންވަރުގެ މުބާރާތްތަކުގައި ވާދަކޮށްފައިވާ މޮޅު ކުޅުންތެރިއެކެވެ. ކުއާޓާގައި ދީމާގެ މައްޗަށް އައިކާ ކުރިހޯދީ ސީދާ ހަތަރު ސެޓުންނެވެ. ސެޓުތައް އިންޑިއާ ކުޅުންތެރިއާ ކާމިޔާބުކުރީ 11-06، 11-03، 11-06 އަދި 11-03 އިންނެވެ.\nއަންހެން ސިންގަލްސް އިން ރާއްޖޭގެ ހުރިހާ ކުޅުންތެރިން ކަޓައިގެން ދިއުމުން ރާއްޖޭގެ ޓީޓީ ޓީމަށް ވަނީ މުބާރާތް ނިމިފަ އެވެ. މި އިވެންޓް ރާއްޖޭން ނިންމާލީ ބްރޯންޒް މެޑެއްޔަކާ އެކު އެވެ. އަންހެން ޓީމް އިވެންޓުގައި ޓީޓީ ޓީމަށް ލޯ މެޑަލް ލިބުނީ މުބާރާތުގެ ގަވާއިދުގައިވާ ގޮތުގެ މަތިން ތިންވަނަ ހޮވާ މެޗު ކުޅެން ނުޖެހުމުން ސެމީގައި ބަލިވާ ޓީމަށް އޮޓަމެޓިކުން މެޑަލް ދޭން ނިންމާފައި އޮތުމުންނެވެ. އަންހެން ޓީމުން މި ހޯދި މެޑެއްޔަކީ ސައުތު އޭޝިއަން ގޭމްސް އެއްގައި އެކަން ހާސިލްކުރެވުނު ފުރަތަމަ ފަހަރެވެ.


ކައުންސިލަރުންގެ ދައުރު އިތުރު ކުރާ އިސްލާހު 74 ވޯޓުން ފާސްކޮށްފި! – Dhen.mv\nކައުންސިލަރުންގެ ދައުރު އިތުރު ކުރާ އިސްލާހު 74 ވޯޓުން ފާސްކޮށްފި!\nކައުންސިލްތަކުގައި މިހާރު ތިއްބެވި މެންބަރުންގެ ދައުރު އިތުރު ކުރުމަށް ސަރުކާރުގެ ފަރާތުން ޤާނޫނު އަސާސީއަށް ހުށަހެޅުއްވި އިސްލާހު ރައްޔިތުންގެ މަޖިލީހުން ފާސްކޮށްފިއެވެ.\nސަރުކާރުގެ ފަރާތުން ބިލެއްދޫ ދާއިރާގެ މެމްބަރު އަހުމަދު ހަލީމް ހުށަހެޅުއްވި ބިލު މަޖިލީހުން މިރޭ ފާސްކުރީ 74 މެމްބަރުންގެ ވޯޓާއެކުއެވެ. އެ ބިލު ފާސްކޮށްފައިވަނީ ގާނޫނު އަސާސީގެ ލާމަރުކަޒީ ބާބުގައި އިންތިގާލީ މާއްދާއެއް ހިމަނައިގެންނެވެ.\nމައުލޫމާތު ލިބިފައިވާ ގޮތުގައި މިއަދު ހެނދުނުގެ ވަގުތެއްގައި މިބިލި ރައީސުލްޖުމްހޫރިއްޔާ ތަސްދީޤް ކުރެއްވުމަށް ފޮނުވާނެއެވެ.\nކައުންސިލަރުންގެ ދައުރު ހަމަވާތީ ގާނޫނު އަސާސީ އަށް އިސްލާހު ގެންނަން ސަރުކާރުން މަޖިލީހަށް އިސްލާހު ގެނައުމުގެ ބިލެއް ހުށަހެޅުމުން މަޖިލީހުގެ މެޖޯރިޓީ އޮތް އެމްޑީޕީގެ މެމްބަރުންގެ މެދުގައި ވަނީ ހިޔާލުފާތުވުންތައް އުފެދިފައެވެ.\nއެއާއެކު މިދިޔަ ބުދަ ދުވަހުގެރޭ ބޭއްވި މަޖިލީހުގެ ޖަލްސާގައި ވަނީ އެކަމާ ގުޅޭގޮތުން ސުޕްރީމް ކޯޓުގެ ލަފަޔެއް ހޯދުމަށް ފާސްކޮށްފައެވެ.\nއެކަމާ ގުޅިގެން ސުޕްރީމް ކޯޓުން މަޖިލީހަށް ދެއްވި ލަފާގައި ބުނެފައިވަނީ ގާނޫނުގެ މާއްދާއަކަށް އިސްލާހު ގެނައުމުގެ ބަދަލުގައި އެހެން ބިލަކުން ގާނޫނުއަސާސީގެ 231 ވަނަ މާއްދާގެ ނައްސަށް އިސްލާހު ގެނެސް ނުވަތަ އެ މާއްދާގެ ނައްސަށް ބަދަލު ގެނައުމުގެ ބަދަލުގައި އެ މަގްސަދަށްޓަކައި ގާނޫނުއަސާސީގެ 13 ވަނަ ބާބުގެ ފަހަތަށް އިންތިގާލީ މާއްދާއެއް ހިމަނަން ފެންނަ ކަމަށެވެ.\nއަދި އެގޮތަށް ގެނެވޭ އިސްލާހު ގާނޫނުގެ ބައެއްގެ ގޮތުގައި ހިމެނޭ ތާރީހުން ފެށިގެން އެންމެ އަވަހަށް ބޭއްވޭ ލޯކަލް ކައުންސިލްތަކުގެ އިންތިހާބު ބޭއްވެންދެން މިހާރު ތިބި ކައުންސިލަރުން އެ މަގާމުތަކުގައި ތިބޭނެ ކަމަށް ސަރީހަކޮށް ބަޔާންކޮށްފައި އޮންނަން ވާނެ ކަމަށްވެސް އެ ލަފާގައި ބުނެފައިވެއެވެ.